
Dragi petaci, 


Najveci dar koji nam je dat jeste slovo. Od kako je nastalo slovo više nismo 
sami, povezani smo, tim tajanstvenim znacima, sa ljudima iz različitih stoleća o 
kojima nismo ni slutili, a koje nam pisac otkriva. 

Naša čitanka za peti razred SLOVO, otškrinuće vašim očima tajna vrata, gdje 
su naši preci riječi klesali u kamen, čiji odjek slušamo stolećima, gradeći palatu u 
našem pamćenju, kojoj težimo, zajedno, na stranicama ove knjige. 

Čitanjem, pokrenut ćete i razigrati svoju maštu, otvoriti vrata različitih i 
uzbudljivih svijetova, i naučiti da bolje razumijete i doživljavate svijet oko sebe 
i otkrivate tajne života. Čitanjem produbit ćete misli, upoznati mnoge pejzaže, 
likove, njihove sudbine, želje i snove. 

Nadam se, da će vas tekstovi iz ove čitanke, od slova do slova, od riječi do 
riječi, pjesničkim slikama odvesti na čarobna putovanja gdje će te postaviti sebi 
mnoga pitanja, i zajedno sa našim piscima, tražiti odgovore na njih. 


Autor 

eo v a a 
Objašnjenje aparatura 
Upoznaj putokaz koji će ti pomoći da tumačiš i razumiješ tekstove koji se nalaze u čitanci 


Slovo. 


Interpretacija 


Tumačenje književnog teksta je uvijek bila zagonetka, kako za nastavnike tako i za đake. Zato se pridržavaj 
našeg uputstva, pa će ti biti lakše. Odgovaraj na postavljena pitanja i podvlači bitne riječi određenog teksta 
(tema, ideja, kompozicija, stilske figure,) Na taj način ćeš saznati najbitnije o djelu, njegovom piscu i likovima. 


U ovom odeljku omogućit ćeš sebi da zajedno sa drugovima i drugaricama u odeljenju samostalno istražujete 
u okviru slobodnih aktivnosti. Istraživački rad ne morate vezivati samo za literaturu već i za druge umjetnosti: 
muzku, slikarstvo, nacionalni folklor, kao i histiriju, geografiju i tradiciju koja je povezana sa svakodnevnim 
životom putem različitih medija. Na taj način ćeš najbolje otktiti polje svoga interesovanja. 


Pojmovnik te upućuje da obnoviš književnoteorijske pojmove koje si naučio u ranije, ali i da naučiš neke 
nove u petom razredu. 


U ovom dijelu ćeš pronaći pojmove, njihovo značenje i porijeklo. Njihovo poznavanje pomoći će ti da se 
ljepše i slikovitije izražavaš. 


Zadatak i zadatak više 


U ovom djelu pruža ti se prilika da provjeriš svoje znanje i vještine u pisanju. Rješavanjem tih zadataka saznaćeš 
koliko je svijet književnosti povezan sa drugim umjetnostima, naukama i samim životom. 

Zadatak više je pred tobom da oprobaš samostalno da odgovoriš na neke izazove, a samim tim da samostalno 
odgonetaš tanje književnog djela i života. 


Na ovim stranicama pronaći ćeš sponu sa gradivom iz gramatike bosanskoga jezika. 
Na primjerima književnih djela provjeri svoja Znanja i nauči nešto novo. 


Bilješke o piscima 


U ovom kutku predstavili smo ukratko život i rad pisaca sa čijim djelima se srećemo na ovim stranicama. Uz 
djela koja su napisali, naučićeš i upoznati vrijeme kada su stvarali, njihove tuge i radosti, ideale i želje za koje 
su se borili i time zaslužili da se nađu između korica ove knjige. 

ISPOD ZLATNIH STREHA 


NARODNO BLAGO 


,Najpoštovaniji su oni ljudi, koji svoj narod služe i srdačno ljube! Dakle, ko svoj narod ljubi, 
onda ljubi i narodne umotvorine, pak baš iste sabirajući, čini svome narodu veliku uslugu, a kroz 


to sebi pribavi lijep glas." 
Mehmed-beg Kapetanović Ljubušak 


Ključne riječi: Lirska narodna pjesma, sevdalinka; 
epsko-lirske narodne pjesme, baklade, romanse; 
epska narodna pjesma, ep, junak, portret; 

bajka, basna, poslovice, zagonetke; deseterac, 
hiperbola, epitet, poređenje, slovenska antiteza 


LIRSKA NARODNA PJESMA 


Lirska pjesma je kratko, sažeto književno djelo u stihu u kome su iskazana lična osjećanja. 

Lirske narodne pjesme stvarali su narodni umjetnici, pojedinci koji su ostali nepoznati. 
U lirskoj pjesmi su iskazana osjećanja i misli koja se neprestano prepliću. 

Po nastanku, po tome ko im je autor, lirske pjesme se dijele na narodne i umjetničke. 

Za lirske narodne pjesme se obično kaže da ih je stvorio narod, ili da su nastale u narodu, 
to jest da ih je stvarao narodni umjetnik, daroviti pojedinac čije ime je ostalo nepoznato. 
Pjesme su živjele u narodu koji ih je prihvatio kao svoje, jer je u njima prepoznao svoj način 
govora, svoje misli, želje, svoja osjećanja. 

Lirske narodne pjesme lahko se propoznaju po karakterističnom narodnom govoru, 
motivimima, po vremenu i mjestu gdje su nastale, po pogledu na svijet, stilskim sredstvima 
i načinu na koji su ispjevane, to jest po stilu pjevača. Lirska narodna pjesma ima drugačiji 
stil, drugačiji način kazivanja od umjetničke lirske pjesme. 

Lirske narodne pjesme su usmene tvorevine. Prenoseći se sa koljena na koljeno, dobijale 
su ponekad drugačiji oblik, mijenjane su, dopjevavane, sve dotle dok ih neko nije zapisao. 

Lirske narodne pjesme možemo podijeliti na: sevdalinke (ljubavne pjesme), uspavanke, 
tužbalice, svatovske, žetelačke, šaljive i druge. 


Djevojka i behar 


gora — planina, šuma Rodi gora na kite behara, 
Ravno polje drobnijem biserom, 
Tud prolaze kićeni svatovi. 

Svi svatovi droban biser beru, 
A djevojka i kite behara; 
Govore joj kićeni svatovi: 

,Oj boga ti, kićana djevojko, 
Što ti bereš u kite behara, 

Što ne bereš drobnoga bisera?" 
Odgovara kićana djevojka: 

, A boga mi, kićani svatovi, 

U mom dvoru puno roda kažu, 
Meni majka malo ruha slaže, 
Ako meni ne doteče dara, 
Dosta j' dara i kita behara. 


droban -— sitan 


ruho — haljine, odjeća 


| Interpretacija _— 


U lirskim narodnim pjesmama često nalazimo razgovor, to je jedna od osobina ovih pjesama. 
Kako još nazivamo razgovor? 

Ko u ovoj priči vodi razgovor, dijalog? 

Kuda prolaze svatovi? 

Šta se događa putem? 

U kakvu porodicu dolazi djevojka? 

Po čemu zaključujete da je djevojka siromašna? 

Zašto djevojka bere behar? 

Kojim riječima narodni pjesnik opisuje polje, svatove, djevojku i biser? 
Kako se zove ta stilska figura? 

Koje motive nalazimo u ovoj pjesmi? 

Koliko u pjesmi ima slika? 

Kojom vrstom stiha je opjevana ova pjesma 


Pronađite u pjesmi riječi koje sadrže elemente boja. 
Odredite te boje i zapišite ih u svoju radnu svesku. 


Pisanje glasa H 


U pjesmi smo primjetili riječ behar, 
Napiši u svoju radnu svesku po pet riječi u kojima će biti glas h 


- na početku riječi: hodam, hvala, 
- u sredini riječi: behar, mehlem, 
- na kraju riječi: strah, gluh. 


U glasovnom sistemu bosanskog jezika postoji glas H. On je bezvučni suglasnik, nema svog zvučnog 
parnjaka. U nekim govorima ovaj glas se izgubio ili je zamenjen drugim glasom. U bošnjačkoj govornoj 
tradiciji i u jeziku pisaca redovno se upotrebljava. 


Djevojka je ružu brala 


alkatmer — crveni Ružu brala alkatmer djevojka, 
karanfil (al — crveni; Ružu brala, ruži govorila: 
KAT o S , Rasti, rasti, ružo čelebijo, 

U mene je dragi šeherlija, 

On ne nosi cv'jeća svakojaka, 
Sem po jedan stručak bosioka, 
šeherlija — gradski Sinoć sam mu bosioka dala, 
čovjek, građanin Nek'se znade da je neženjeno!" 


čelebija — gospodin, 
otmjen čovjek 


(Lirska narodna pjesma) 


Interpretacija u 


O čemu se govori u ovoj pjesmi? 

Šta je djevojka govorila ruži koju je brala? 

Šta kaže djevojka, kakav je njen dragi? 

Zašto njen dragi nosi samo po jedan stručak bosioka? 
Kako se nekada ašikovalo? 

Kako su se i gdje sastajali momak i djevojka nekada? 
Koliko slogova imaju stihovi u ovoj pjesmi? 


Šta je deseterac? 


Književnost koja se prenosila uumenim putem naziva se narodna ili usmena književnost. U okviru 
usmene književnosti razlikujemo: lirske pjesme, epske pjesme, epsko-lirske pjesme, priče, pripovjetke, 
zagonetke, poslovice, pitalice. 


Često čujemo izreku: ,,Ljubav je slijepa"? 
Pronađi još neke izreke o ljubavi i zapiši ih u svoju svesku. 

SEVDALINKA 


Naziv sevdalinka dolazi od turske riječi sevdah — ljubav, uzdah, a označava narodnu 
ljubavnu pjesmu. Sevdalinka se najčešće pjeva uz muzičku pratnju. Pjevaju je muškarci i 
žene, solo i u horu. I danas se sevdalinka pjevana i čuva u svom najljepšem izvornom obliku. 
U sevdalinkama se najčešće opjeva ljubav između dvoje mladih, opisuje se ljepota momka 
i djevojke, želja za sastankom. Mnoge sevdalinke se vezuju za određene gradove: Sarajevo, 
Mostar, Banja Luku, Taslidžu (Pljevlja), Novi Pazar... 

Sevdalinka je najčešće ispjevana u prvom licu, kao glas djevojke, glas momka ili dijalog. 
Najčešće se opjeva nesretna ljubav, ljubavna čežnja, djevojačka ljepota. 

Tekst sevdalinke je vrlo melodičan i ritmičan. Zahvaljujući svojoj tematici, one su uvijek 
obojene snažnim emocijama. 

Popularnosti i raširenosti sevdalinke naročito je doprinijelo njihovo izvođenje uz pratnju 
muzičkih instrumenata. 

Sevdalinke najčešće imaju deset slogova. Od stilskih izražajnih sredstava u sevdalinkama 
ima epiteta, metafora, poređenja, personifikacije, kontrasta, hiperbole i drugih. 


Po Taslidži pala magla 


Taslidža — Pljevlja, Po Taslidži pala magla, 

(od turske riječi U bećara nestalo je para, 
gon) Bećar curi uz tamburu pjeva: 
Moja draga, moja zlatna kruno, 
Kad te vidim, srce mi je puno! 
Kad sam tebe prvi put vidio, 
Ašik sam se na te učinio! 

Nije mene što ja nemam para, 
Para dođe i još brže prođe, 

No je meni kad će proći draga, 
Kad će proći - mome dvoru doći!" 


ašik — ljubavno 
osjećanje 


Narodna sevdalinka 


| Interpretacija _— 


O čemu se govori u ovoj sevdalinci? 

Šta bećar poručuje djevojci pjevajući uz tamburu? 
Zbog čega bećar kaže da mu je srce puno? 

Šta momak očekuje od svoje drage? 

Kakva su momkova osjećanja u ovoj pjesmi? 

Da li će dolaskom drage biti ispunjene momačke želje? 
Gdje se nalazi grad Taslidža (Pljevlja)? ) 


Pokušaj zapisati bar jednu pjesmu koja se pjevala nekim prigodama u tvome kraju. Zapiši što više 
podataka o osobi koja ti je bila kazivač (ime, prezime, mjesto i godinu rođenja, od koga je i gdje prvi 
put čula pjesmu i slično). 


Pjevanje sevdalinke 
Ljepotu sevdalinke, njen jezik, melodičnost i ritmičnost, najbolje ćete osjetiti ako je pjevate. 


Slušajte muziku ove sevdalinke, a potom pokušajte i sami da je pjevate. Pjevajte sami, pjevajte 
zajedno sa drugovima u razredu. 

Spavaj, sine 


Spavaj, sine, rasti spavajući, 
ve ko dobro, majku gledajući. 


San te vara, sreća te ne Vara, 
san u bešu, nesanak niz bešu. 


Nesanak ti voda odnijela, 
za veliko brdo zanijela. 


Narodna pjesma (uspavanka) 


| Interpretacija —| 


U pjesmi se kazuje: blagost, nježnost, mir. 
Znate li šta je uspavanka? 

Dali je lakše recitovati ili pjevati ovu pjesmu? 
Ko pjeva ovu pjesmu i kome? 

Kave želje majka iskazuje sinu? 

Kada se ova pjesma najčešće kazuje? 


J 


Uspavanke su posebna grupa lirskih nadodnih pjesama koje se uglavnom pjevaju uz kolijevku. 
Ovim pjesmama se iskazuje želja majki za sretnim, zdravim dugovjekim životom djeteta. 


Pokušaj da zapišeš bar jednu lirsku pjesmu koja se pjeva nekom prigodom u tvom kraju (svadbi, 
Žnjetvi). Zapiši što više podataka o kazivaču pjesme (ime, prezime, godinu i mjesto rođenja, mjesto 
življenja, stepen obrazovanja, itd.). 

Uspavanka 


Pod šljivom sam razapela ljuljašku. 
U ljuljašci dobro je djetetu. 

Kiša padne pa ga okupa, 

Lišće sleti pa ga pokrije, 

Koza prođe pa ga podoji, 

Vjetar puhne pa ga poljulja. 
Spavaj, sine, mirno majci spavaj, 
Slušaj majku i ne plači. 


Romska narodna pjesma 


Interpretacija 


O čemu se govori u ovoj uspavanci? 

Kako je izražena majčina ljubav i briga za dijete? 

Koji stihovi govore o životu i sudbini romske djece? 

Kakav je život Roma? 

Kako će se prirodne pojave koje se pominju u pjesmi brinuti o djetetu? 


Uspavanke su pjesme koje se tiho pjevaju, otegnutim, uspavljujućim tonom. 
Pokušajte i vi pjevušiti ovu pjesmu zamišljajući da uspavljujete dijete. 


Dramatizujte stihove ove pjesme. To je vrlo lahko. Međusobno podijelite uloge MAJKE, 
LJULJAŠKE, KIŠE, LIŠĆA, VJETRA i KOZE. Neka svaka od uloga kaže rečenicu ili dvije. 
Pođite od stiha u kojem se pominju majka, ljuljaška, kiša lišće, koza i vjetar. Dopustite da vas 
mašta povede i vidjet ćete koliko ćete se iznenaditi uspjehom. 


Književnost koja se prenosila uumenim putem naziva se usmena ili narodna književnost. 

EPSKO-LIRSKE NARODNE PJESME 


U epsko-lirku vrstu pjesama spadaju balade i romanse. Balada je pjesma sa naglašenim 
tužnim događajem ili tragičnim završetkom. Najčešći motivi balade su uskraćena ljubav 
i neostvarena sreća, neki događaj, tragična sudbina glavnog lika. Atmosfera u pjesmi je 
dramatična. U njoj preovlađuju jaka osjećanja i uzbudljivost. Narativni karakter baladu veže 
za epsku pjesmu, a duboka prožetost emocijama za lirsku pjesmu. Međutim balada nema 
epsku širinu, a određeni događaj ili lik ako se pojavljuju, samo su povod i motiv za ono što 
se kazuje u pjesmi. 

Balada je mješovita književna forma. Pored lirskih i epskih elemenata u baladi susrećemo 
i dramske elemente: dijalog i monolog pomoću kojih se postiže dinamičnost i dočaravaju 
sukobi strasti i naravi junaka. 

Balade su epsko-lirske pjesme, u kojima, za razliku od epskih pjesama u kojima se junaci 
mačem bore za čast, dolazi do izražaja moralna vrijednost glavnog junaka. 

Kod nas se balade najprije javljaju u narodnoj, a kasnije i u pisanoj književnosti. Poznate 
narodne balade su: Smrt Omera i Merime, Hasanaginica. 

Balade i romanse uglavnom pjevaju žene. 


Čelebija Mujo i njegova draga 


burundžuk- vrsta Sađe Mujo u novu čaršiju, 
fine, tanke, svilene, Pa on kupi dva kangala zlata 
POBJEGLI I meće ih sebi u njedarca. 


Kangal ovitalo ide Najpr'e ode svoje majke dvoru, 


OMOČ keša S daleka ga ugledala majka, 
A još dalje pred' nj išetala 
besjedeti- govoriti I još ljepše njemu besjedila: 


- Blago meni, eto moga sina! 
Žalosno joj Mujo odgovara: 

- Jadno mi se veselila, majko! 
Ovij ruku tankim burundžukom, 
Pa mi vadi zmaja iz njedara, 
Ljutu zmiju iz tanka rukava! 

- Neću, Mujo, da bih te želila 

I da bi se tuđim sinom klela! 

Od majke se Mujo povratio, 
Pa on ide svoje seke dvoru. 

S daleka ga sestra ugledala, 

A još dalje pred njeg išetala 

I još ljepše njemu besjedila: 

- Blago meni, eto brata moga! 
Žalosno joj Mujo odgovara: 

- Jadna mi se veselila, seko! 
Ovij ruku tankim burundžukom, 
Pa mi vadi zmiju iz njedara, 
Ljutu zmiju iz tanka rukava! 

- Neću, brate, da bih te želila 

I da bih se tuđim bratom klela, 
Od sestre se Mujo povratio, 

Pa on ode svoje drage dvoru. 


S daleka ga ugledala draga, 

Još je dalje pred njeg išetala 

I još slađe njemu besjedila: 

- Blago meni, eto dragog moga! 
Žalosno joj Mujo odgovara: 

- Jadno mi se veselila, draga! 
Ovij ruku tankim burundžukom, 
Pa mi vadi zmiju iz njedara, 
Ljutu zmiju iz tanka rukava! 


Ja da vidiš kićane djevojke, 

Nema kada uzet burundžuka, 
Već golijem rukam poletjela, 
Izvadila dva kangala zlata. 

Tada reče Čelebija Mujo: 

- Neka majke rad dobra spomena! 
Neka seke, neka prijatelja! 

Neka ljube rad nevolje ljute! 


Narodna romansa 


| Interpretacija _— 


Ko su glavne ličnosti ove balade? 

Kome odlazi Mujo sa ,,zmijom" u njedrima? 

Šta saznajemo o karakteru Mujove majke i sestre? 

U koliko navrata i kako se odvijaju susreti u ovoj pjesmi? 
Koja osjećanja pobjeđuju na kraju pjesme? 

Šta je u ovoj romansi dramatično, što nas posebno uzbuđuje? 
Koji su elementi lirske poezije u ovoj baladi? 

Koji je središnji motiv pjesme? 

Kako pjesma završava? 

Podijeli pjesmu na samostalne, zaokružene cjeline. 
Svakoj cjelini daj odgovarajući naslov. 

Šta si zapazio u svakoj cjelini? 

Koja je poruka ove pjesme? Da li je u životu uvijek tako? 


U tekstu smo primjetili riječi: čaršija, okićen, đerdan, burunžuk. 


Po načinu tvorbe glasovi Č i Ć su veoma slični i zato dolazo do njihovog miješanja i u govoru i u 
pisanju, zato je potrebno savladati pravila pisanja i izgovora u riječima gdje im je mjesto po porijeklu. 
Č i Ć su sliveni glasovi, nastali stapanjem T+)}=ĆC; K+J=Č 


Pogledajmo te razlike u primjerima: 
ČAR - draž, ljepota, ĆAR -— korist, dobit, 
SPAVAČICA - žena koja spava, SPAVAĆICA - odjeća za spavanje, 


Glasovi DŽ i Đ su u nekim dijalektima i razgovornom jeziku veoma slični i zato dolazi do njihovog 
miješanja kako u govoru tako i u pisanju. Zato treba znati da je glas DŽ zvučni parnjak bezvučnom 
suglasniku Č, a Đ zvučni parnjak bezvučnom suglasniku Ć. 


Pogledajmo te razlike u primjerima: 


ĐAK - učenik, DŽAK - vreća, 
ĐEM - dio konjske opreme, DŽEM - slatko od voća. 


Napiši po pet riječi u kojima će glas Č, Ć, DŽ, Đ biti: 
- na početku riječi: Celebija, ćemer, Džafer, đevrek, 
- u sredini riječi: ofčar, kaćunica, odžačar, veđa. 


EPSKA NARODNA PJESMA 


Usmene pjesme koje kazuju o događajima i ličnostima iz prošlosti, u kojima je u 
središtu neki događaj, nazivaju se epske narodne pjesme. 

U epiku u stihu spadaju epske pjesme i epovi. Naša narodna epika je vrlo bogata i 
raznovrsna. U epskim pjesmama se najčešće opjevaju junački mejdani, bitke i veliki događaji. 
Nosioci radnje u epskim pjesmama su epski junaci, kao što su na primjer: Alija Đerzelez, 
Alija Bojičić, Mujo i Halil Hrnjica, Tale Ličanin i drugi. U epskim pjesmama ističe se snaga 
junaka, njegova plemenitost i borba na strani pravde, njegovo sjajno oružje, bogato ruho 
(odjeća), te konj od mejdana. 

Epske pjesme se često zasnivaju na istinitim događajima i ličnostima, ali je i tada značajan 
utjecaj umjetnikove mašte na opis događaja i junaka. Za epske pjesme možemo reći da 
predstavljaju usmenu historiju jednog naroda onako kako je on pamtio i vidio. 

Epske pjesme su uglavnom opjevane u desetercu. Obično su ispjevane uz pratnju nekog 
instrumenta, najčešće gusala. Epska pjesma ima svečan, uzvišen ton. Najčešće stilske figure 
u epskim pjesmama su: epitet, poređenje, hiperbola, gradacija, slovenska antiteza. 

Autori epskih narodnih pjesama su epski pjevači. Najpoznatiji pjevači kod nas su: Avdo 
Međedović, Murataga Kurtagić, Kasum Rebronja, Salih Ugljanin i drugi. 


Mujo Hrnjica ženi brata Halila 


đuvegija — Ja sam bratu curu zamjerio, A odmetnik silnu skupi vojsku, 


mladoženja, muž, 


pancir — neprobojni, 
zaštitni dio odjeće, 


hazur — spremno, 
pripravno, 


sindžir — lanac, 


perčin — dio duge 
kose na glavi, 


dimiskija — vrsta 
sablje iz Damaska, 

A daleko buljugbaša Mujo, 
Ima jedan mjesec putovanja, 
Jer tri gore valja prehoditi, 
Mrke Doce i Otres-planinu, 
Pa izaći na Papuču ravnu. 

U paše sam konak učinio, 
Ima u njeg" Zlata neudata, 
A! djevojka stekla zatočnika 
Od primorja odmetnik-lliju. 
Sedam se je puta isprosila, 

I sedmori svati dolazilo, 


Vazda, Mujo, po hiljadu svata, 


Pa izvedi curu na Papuču. 
Tude polja šest punih sahata, 


Sve rastera kitu i svatove, 
A posječe curi đuvegiju, 

Pa pobjegne do Bilića Zlata 
Na babovu konju od mejdana. 
Evo sada četiri godine, 

Ne smije je niko zaprositi 
Od silnoga odmetnik-llije. 
Pa se mlada Zlata porušila. 
Veziru sam curu prigovaro, 
A Halilu n'jesama ugovaro, 
Beli bi je dao za Halila. 

De, Hrnjica, opremi đogata, 
Pa ga goni do Bilića grada 
B'jeloj kuli bilićkog vezira, 


ćorda — posjeklica, 
sablja, 


ševerlija — predmet ili 
dio konjske opreme 
nakićen privjescima, 
đinđuhama. 


Pa zaišti curu za Halila." 

A Hrnjica bratu bjesedio: 

, Hoćeš, brate, Zlatu vezirovu?" 
, Hoću, brate, buljugbaša Mujo, 
A! ti nećeš ići do Bilića, 

Ja se ženim, ja ću do Bilića, 
Zaiskati curu od vezira". 

A Hrnjica na noge skočio, 
Odmah brata poče opremati 
Sve u srmu i u čisto zlato, 
Najnatragu zlatne perjanice, 
Pa Halilu meče oko glave. 
Brata svoga opremi Halila, 


Pa mu svoga sad đogata sprema. 


On mu sedlo vrže ševerliju, 
A po njemu sitnu abaiju, 

Sve mletačkim zlatom izvezena. 
Po njoj šite sad od svile baci, 
Po šiltetu četiri kolana, 

Pa svog brata svjetuje Halila: 
,Usulane pođi pred vezira 

I zaišti curu od vezira. 

A ko t' vezir pokloni djevojku, 
Ugovori koliko ćeš svata, 

Da ih svedeš do Bilića grada" 
To rekoše pa se rastadoše. 
Osta Mujo kod visoke kule, 
Ode Halil do Bilića grada. 
Pravo kuli vezirovoj pođe. 
Ugleda ga sa pendžera Zlata, 
Kad ugleda na konju junaka, 
Od muke je zabolela glava, 

U veliku jadu govorila: 

, Majko moja, roditelju dragi, 
Nu junaka, vesela mu majka, 
Blago ti joj što ga je rodila, 

A djevojci kojoj suđen bude. 
Bože mili, meni suđen bio! 
Leti, mati, paši u odaju, 


Pa ćeš ocu haber učiniti: 

Ako meni bude mušterija, 

Nek' me dade, nek' me ne upita." 
Dok se svane i ogrije sunce, 
Tale huče, a tokmakom tuče: 

, Hazurola, kita i svatovi, 

Hazur vam je na konju 
djevojka." 

Paša dare u avliji daje, 

A punica oblači Halila. 

Obuče mu pancirli košulju, 

Niz košulju šipke od čelika, 
Raspušća mu turu od perčina, 
Sitni sindžir sa perčinom mješa. 
Do po pleća smjeraju Halila. 

A paša mu dimiskiju daje: 

Ta ti sine valja na Papuči, 

Jer je silan odmjetnik Ilija." 

Pa izvede široka putalja, 

Da ga jaše Zlata plemenita. 

Beg Mustaj-beg oko konja hoda, 
Nesrećni mu nišan opazio, 

Pa veziru tiho besjedio: 

,Ovi parip u svatove neće, 

A djevojka na paripa neće, 

Svi će naši svati izginuti." 

Već dovede Mujova đogata, 

A djever joj na doratu Mujo. 

I odoše od Bilića grada, 
Odvedoše pašinu djevojku. 
Kud god išli, na Papuču sišli. 
A! izišo odmetnik Ilija 

I izveo silovitu vojsku. 

Pa zavika odmetnik Halila: 

, Kako ćemo mejdan podjeliti, 
AL o ranu, al! o mrtvu glavu?" 
Progovara gojeni Halile: 

Neću rane, veće mrtvu glavu?" 

Pa odmetnik stane besjediti: Posestrima Mujova Halila: 
Sad nemamo koplja ubojita, , Ne muči se ne udaraj ćordom 
Već ćemo se ćordom' okušati.! = Po plećima odmetnik-llije, 
Io rekoše konje zaskočiše, Već mu udri vranca od 

A za oštro gvožđe prihvatiše. mejdana, 

A Ilija krvopija stara, Ods'jeci mu glavu od vranina, 
I prije se krvit naučio, U grivi su moći Ilijine." 

Po plećima ujagmi Halila, D'jete mlado udarilo ćordom, 
Iz Halila vatra poletjela. Pa ods'ječe glavu u gavrana, 
Tada Halil baci svoju ćordu Pa padoše moći llijine. 

Po plećima odmetnik-llije Hitro baci na Iliju ćordu, 

Oko njeg' se ćorda obavila, Sa Ilije odletjela glava. 

Ko šarena guja oko trna, aaa e ee. ee teke ket ere e ere ere 

Ni od'jela prosjeći ne more. Počeli se svati sakupljati, 

Po sedam se puta udariše, Najstrag Tale uz Halila sađe 
Ni jednomu fajde ne bijaše. I on goni šezdeset sanduka. 
Onda vila iz oblaka viknu; Oženiše brata Hrnjičina. 


Epska narodna pjesma 


Interpretacija 


Šta je tema ove pjesme? 

Šta saznajemo iz odlomaka ove pjesme? 

Zašto Halil odlazi sam da zaprosi lijepu Zlatu? 

Ko je Zlati sreću uskratio? 

Kako se ponaša Zlata kad je ugledala Halila? 

Šta naslućujemo iz Zlatinog i Halilovog ponašanja? 

Šta se dogodilo sa predhodnim svatovima? 

Ko pomaže Halilu na megdanu? 

Koju ulogu imaju vile u epskim pjesmama? 

Šta nam odlučnost Halilova kazuje o ishodu bitke? 

Radnja u epskoj pjesmi je često uobličena 

tako da se u njoj neki događaji više puta ponavljaju. 

Koji se događaji u ovoj pjesmi ponavljaju? 

Kojim stilskim izražajnim sredstvima se poslužio narodni pjevač? 
Kakva je uloga dijaloga u portretiranju ličnosti i opisivanju događaja? 
Kako doživljavate Halila, a kako ostale junake u ovoj pjesmi? 
Koliko slogova ima stih epske narodne pjesme? 

Šta je deseterac? 

Koje još vrste stihova znaš? 

Ličnosti u epskoj narodnoj pjesmi su junaci, hrabri, snažni, pravedni. Narodni pjevač obično 
opisuje njihov izgled, držanje, svijetlo oružje i odijelo. Ženski likovi se obično pojavljuju kratko. One 
su najčešći uzrok sukoba u epskim pjesmama. 

Glavni događaj u epskoj pjesmi jeste mejdan. U njemu junaci pokazuju svoju snagu, vještinu i 
lukavstvo. Mejdan se opisuje do u detalje, nadugo i naširoko. 

Skoro sve epske pjesme su opjevane u desetercu. Ton im je svečan i uzvišen, a najčešće stilske figure 
su epiteti i hiperbole. 

Za isticanje važnosti nekih događaja ili situacija u epskoj pjesmi se često susreću ponavljanja 
jednog ili više stihova. Ponavljanje može biti dvostruko ili trostruko. Narodni pjevač ponavljanjem 
zaustavlja radnju ili naglašava neke njene djelove. Ponavljanje se u epskoj pjesmi može smatrati i 
elementom stila. 


Nastavi dalje popunjavati tabelu: 


TEMA PJESME PRVI MOTIV DRUGI MOTIV TREĆI MOTIV 


Ženidba Halila Zlatina sreća 

kaur — nevjernik 
at — konj 


šenluk — veselje, 
slavlje 


serdar — vojni čin 
haber — glas, vijesti 


divaniti — razgovarati, 
govoriti 


kršno — stasito, 
naočito, lijepo 


uhodnik -— izviđač, 
uhoda 


odžak — kuća, dom 


varenika — slatko 
kuhano mlijeko 


tola — trpeza sa 
pijankom, danas bi se 
reklo "piknik" 


kidisati — navaljivati, 
nasrtati, (u ovom 
slučaju tjerati, forsirati 
konja) 


međer — dakle, bogme 


kuskun — dio konjske 
opreme, kajiš koji se 
pdvlači konju ispod 
repa i pričvršćuje se 
za sedlo da sedlo nebi 
spadalo na vrat konju 


kolan — kaiš 

Četu kupi Glumac Osman-aga 
Po Udbini i širokoj Lici, 
Bira aga po Lici junake: 


Po oku momka po uhu hajvana. 


Diže aga trideset Ličana, 
Među njima Muju bajraktara 
Od Bunića sa širake Like, 
Diiže četu od vode Crvaća. 


Kud će aga s četom okrenuti? 
Hoće aga preko Vučijaka, 

Na Kotare kuli Smiljanića, 
Biloj kuli Smiljanić Tadije, 
Na veselje Smiljanić Tadiji. 
Vodi četu na Vučjak-planinu, 
Na poljani četu zastavio, 

Na poljani konje razjahaše 

I za koplja konje privezaše, 
Iz toraba ploske povadiše, 
Na poljani tolu zametnuše, 
Razložiše piće na poljani, 
Redna čaša naokolo hoda. 


Pogledaše niz duge poljane, 
Niz poljane klancu 
knježičkome, 

A? iz klanca konjik iskočio, 
Tiho konja jaše uz poljane, 
Tiho jaše, konju ne kidiše. 


Gledao ga Glumac Osman-aga, 
Poznajel ga, poznat ga ne more, 
Taj je momak vrlo ogol o, 

Na njem ništa od odila nije. 
Kad dojaha njima na poljane, 
Međer jaše dorušu kobilu, 

Na njoj sedlo od orahovine, 


Tale Ličanin dolazi u Liku 


Kuskuni joj od mašljikovine, 

A kolani od kore lipove, 

Dva kajasa dva prez koča lika, 
Sve na njemu od abe haljine, 
Na glavi mu fesić kapa mala, 
Kapa mala vrlo izderana, 

Kroz kapu mu perčin ispanuo, 
A za pasom samica kubura, 

Na njoj dvanest trišnjovih 
limova. 

Kad dojaha momak na kobili, 
Selam nazva, odjaha kabilu, 
Zapeše joj od lika kajasi, 

Niko primi, niko ne otprimi, 

I taj momak side kod Ličana. 
Diže glavu Bunićanin Mujo, 
On se s njime za zdravlje upita: 
- Jesi 1' zdravo, turska 
golotinjo? 

- Jesam, brate, milom bogu fala! 
Viš' mu niko ni mukaet nije. 


Redna čaša naokolo hoda, 
Dođe čaša Bunićanin Muji, 

A on čašu pruži nalivenu: 

- Eto t, brate, čaše od meneka! 
Uze momak, pa je iskapio: 

- Fala tebi novi pobratime, 

A na daru i poštenju tvome! 
Niko više ne da golotinji. 
Turci piju, grohotom se smiju. 
Redna čaša naokolo hoda, 
Jope dode Bunićanin Muji, 
Jope dade čašu nalivenu: 

- Dede, brate, turska golotinjo! 
Uze momak, i treću popio: - 


LIKA -— dio kore 
drveta, unutrašnja 
strana kore koja zato 
što je vlaknasta može 
poslužiti kao kaiš 


KUBURA - vrsta 
oružja, puška skraćene 
cijevi 


Fala tebi, novi pobratime, 
A na daru i paštenju tvome! 


Ako budu u životu glave, 

Ti si steko novog pabratima, 
Zajam ću ti zajmom pavratiti, 
Valjaće ti te tri čaše vina 

Što si mene 'vako proštimao. 
,O ličani, moji sokolovi! 
Nije ' majka rodila junaka 
Da obuče kaursko odilo, 

Da uzjaše ata na poljani, 

Da prećera preko Vučijaka, 
Da se spusti kuli Smiljanića, 
Da uhodi kulu i avliju: 


Je mu šenluk kod kule kamene, 


Igra li mu kolo u avliji, 

Hodal kolo trijes djevojaka, 
Sve sestara kotorskih serdara, 
Je ? u kolu Ana Smiljanića, 
Piju I' piće kotarski serdari? 
Da se natrag na poljane vrati, 
Da m' iznese haber na poljane, 
Evo njemu pedeset dukata." 
Turci muče, ni mukaet nisu, 
Stade vika momka golotinje: 
ŠGlumac-aga sa Udbine grada, 
Evo j' majka rodila junaka, 
Više nije, već mene jednoga, 
Ja ću sići kuli Smiljanića!" 
Aga muči, ni mukaet nije, 
Neg Ličanim veli u koledi: 

, Ko će saći kuli Smiljanića?" 
Svaki muči ništa ne divani. 
Jope viknu momak na poljani: 
Evo, aga, takvoga junaka!" 

U njeg aga ni da gleda neće, 
Neg Ličanim jope govorio: 


,Ko će sići kuli Smiljanića, 
Kršno ćega aga darivati!" 
Svi Ličani oči oborili, 

Svaki muči, ništa ne divani. 
Al podviknu momak na poljani: 
Evo, aga, takvoga junaka, 
Drugog danas uhodnika nejma!" 
Pa na noge skoči na poljani 

I pojaha dorušu kobilu, 

Pa povika Bunićanin - Muju: 
,Pobratime Bunićanin - Mujo, 
Ovud nikad prohodio nisam, 
Kaži meni pute na Kotare!" 


(Momak golotinja silazi do kule 
Smiljanića, otima Lijepu Anu, 
pobjeđuje Tadiju na megdanu 
junaštvom, i vraća se među 
Ličane. Anu poklanja pobratimu 
Bunićanin-Muju u znak 
zahvalnosti). 


, Tako t; sinko, Boga jedinoga, 
Pravo m' sada na poljani kaži 
Oklen jesi, od kraja kojeg si, 
Kog si soja, kakva si plemena, 
Kako li te po imenu viču?" 
Njemu veli momak na poljani: 
Glumac — aga sa Udbine grada, 
S bliza nisam, ja sam izdaleka, 
Izdaleka od Orašca grada, 
Mene viču Tale od Orašja. 

Imo nješto kuće na Basači, 
Jasenovim opletena prućem, 

A bujadi ona pokrivena, 

Staru majku imo na odžaku, 
Nješto koza imo u sebeka, 

Ja sam koze po Basači čuvo; 
Jutrom rano kad danak osvane, 


Pe. 


ae ma 


Mene budi moja stara majka: Ostavio ostarelu majku, 

,Ustaj, sine, ustaj more Tale, A ja pošo bega potražiti. 

Pustaj koze da ti majka muze, Pa te molim Glumac Osman-aga, 
Da te hranim vrućom varenikom, Dovedi me ličkom Mustaj - begu, 
Vojevat ćeš s Ličkim Mustaj-begom!" Da vam vidim ličkog Mustaj-bega, 
Viš' su meni koze dodijale, Ima I? Tale s kime vojevati." 
Odbio ih vuku i hajduku, 


Epska narodna pjesma 


Interpretacija u 


Kako na osnovu odlomka iz pjesme zamišljate Tala Ličanina? 

Zašto ga narodni pjevač naziva golotinjom? 

Kako je Tale odjeven, a kako mu je opremljen konj? 

Kako se društvo odnosi prema Talu? 

Kako se odnosi Bunićanin-Mujo prema Talu? 

Zašto Tale nekoliko puta traži da siđe u Kotare? 

U kojoj situaciji i na koji način upoznajemo pravi lik Tala od Orašja? 
Zašto Tale poklanja lijepu Anu Bunićanin — Muju? 

Šta saznajemo o Talu Ličaninu i njegovom životu? 

Kako Tale opisuje svoje porijeklo? 

U čemu se ogledaju razlike između Tala i ostalih likova u ovoj pjesmi? 
Kako Tale shvata junačku čast? 

Zašto Tale kaže: ,,Da vam vidim ličkog Mustaj-bega, 

Ima P Tale s kime vojevati?" 

U čemu je osnovna razlika između Tala i drugih junaka naših epskih pjesama? 


Epska pjesma Ličanin Tale dolazi u Liku razlikuje se od ostalih epskih pjesama koje smo čitali. Tale 
Ličanin nije epski junak kakav nam je poznat iz drugih pjesama, kakvi su na primjer Alija Đerzelez, 
Mujo Hrnjica. Tale nema ni junačko oružje, ni junačko odijelo, niti ima konja od megdana. Tale 
Ličanin svojom pojavom nikoga ne plaši, naprotiv nasmijava, pa ipak je junak, jedan od najlepše 
naslikanih epskih junaka. U ovoj se pjesmi opisuje njegovo junaštvo, porijeklo, odlučnost. U ovoj 
pjesmi je sve realno. Nema pretjerivanja. Tale je običan čovjek sa svojim vrlinama i slabostima. 


24 


S EF O 


RIJEČ - ZNAČENJE, OBLIK I PORIJEKLO RIJEČI 


Kada govorimo služimo se glasovima, riječima i rečenicama. Glas je najmanja jezička 
jedinica. Sam jedan glas nema nikakvog značenja, ali udružen sa drugim glasovima daje riječ 
koja nešto znači. Skup više riječi daje jednu rečenicu ili misao. 

Svaki jezik ima svoje riječi. Skup svih riječi jednog jezika naziva se LEKSIKA. Sve 
riječi koje koristimo u našem jeziku nijesu nastale na našem tlu. Neke su preuzete iz tuđih 
jezika i nazivamo ih TUĐICE. Kako dolazi do uzimanja tuđih riječi? Objasni. Ljudi putuju, 
trguju, sarađuju. Koliko god putuje čovjek, putuje i riječ. Jednom preuzeta riječ iz tuđeg 
jezika saživljava se sa riječima drugog jezika, zadržavajuči svoje predhodno značenje, ali se 
prilagođava, mijenja se i poprima gramatičke oblike riječi iz novog jezika. 

U bosanskom jeziku ima mnogo takvih primjera. Riječi turskog, arapskog i persijskog 
jezika, koje nazivamo orijentalizmima, poprimile su gramatička svojstva riječi slavenskih 
jezika, potpuno se odomaćile i postale sastavni dio našeg maternjeg jezika. 


Primjeri orijentalizama: šećer, sapun, čizma, džep, makaze, jorgan, dušek, jastuk, kašika, 
čaršav; 
— Riječi iz njemačkog i engleskog jezika nazivamo germanizmi i anglizmi, na primjer: 
cigla, majstor, kofer, džemper, vikend, gol; 
— Riječi iz talijanskog, francuskog i španskog, portugalskog jezika nazivamo romanizmi, 
na primjer: ekran, kamion, frižider, kolona, kasa, finale, koncert. 


U našem jeziku ima, također, dosta riječi iz latinskog, grčkog i drugih jezika. 


Počni da praviš rječnik orijentalizama tako što ćeš u posebnu svesku upisivati riječi orijentalnog 
porijekla koje nalaziš u literaturi, dajući i njihovo značenje. Neka ti u tome pomognu stariji ukućani 
i nastavnik. 


Stranim riječima bogatimo svoj jezik. Domaćim, izvornim riječima čuvamo svoj jezik. Tvoj jezik 
i tvoje riječi su tvoj identitet, tvoj narod, tvoja kultura. Upotrebljavaj tuđe riječi samo onda kada 
nemaš svoju odgovarajuću riječ. 

Knjige u kojima se nalaze riječi jednog jezika nazivaju se RJEČNICI ili VOKABULARI. 


Pi 


Goe m 


cvili - zapomaže, 


prisojkinja — ljuta, 
otrovna zmija, 


Trojan — brdo na 
Pešteri (po legendi, 
rodno mjesto 
Đerzelez Alije). 

guja — zmija, 

aždaha — neman, 
huja — srdžba, ljutnja, 
koplje - dugačka 
motka na čijem vrhu 
je metalna oštrica, 


džan — život, duša, 


šiklja — teče. 

Đerzelez Alija i vila 


Što li cvili na Pešteru ravnom, 
sve jednako i noću i danju, 
Ljuto cvili za srce ujeda, 

te se više slušati ne može? 

II je ljuta zmija prisojkinja, 

il' na grani sinja kukavica, 

i! siroče bez oca i majke? 

Da je ljuta zmija prisojkinja, 
odavno bi pod kamen nestala, 
sa grane bi siva kukavica 
poletjela u druge krajeve. 
Siroče bi bez oca i majke 
neko uzo kraj topla ognjišta. 
Nit' je, more, zmija prisojkinja, 
nit' na grani sinja kukavica, 
nit siroče bez oca i majke — 
već je vila što zbija oblake, 
posestrima Đerzelez Alije. 
Ljuto cvili danas na Pešteru, 
ljuto cvili i ljuto proklinje, 

i doziva pobratima svoga, 
pobratima Đerzelez Aliju: 

, Đe si danas, Đerezelez Alija, 
đe si danas, nigđe te ne bilo, 
znaš li, brate, što si govorio, 
kada meni bude do nevolje, 
da se meni u nevolji nađeš? 
Danas meni do nevolje došlo, 
ali tebe, brate, nigđe nema, 

da se meni u nevolji nađeš." 
To govori bjelogorka vila, 

sve misleći niko je ne čuje, 

aj' je čuo Đerzelez Alija. 

Aljo bio gore na Trojanu, 

pa slušao što mu vila kaže, 

te ovako vili govorio: 

, Evo mene na Trojanu, sejo! 
Koje dobro, ako Boga znadeš, 
koja te je muka oborila, 


kakva te je spopala nevolja, 
te si tako procvilela ljuto, 
procvilela danas na Pešteru? 
Kaži, sejo, ako boga znadeš!" 
A!" govori bjelogorka vila: 
O, čuješ me, pobratime Aljo, 
vel'ka me je muka oborila. 
Evo ima tri nedelje dana, 
kako pištim ljuto na Pešteru. 
Na Pešteru, da ga bog ubije, 
niti vidoh rose na cvijetu, 
niti igđe izvor vode hladne, 
propište mi srce u lubinu — 
sve od žeđi, pobratime Aljo. 
No čuješ me, pobratime Aljo, 
to bi, brate, nekako podnjela, 
al! ne mogu, brate, da podnesem, 
ljute guje po pešterskih šuma. 
Guje su se mlogo nakotile, 

te mi živoj ispijaju krvcu, 

to ne mogu više podnijeti, 

pa te zovem, pobratime dragi, 
da se meni u nevolji nađeš." 
Kad' to čuo Đerzelez Alija, 
udari se ljuto po koljenu. 

Ne zna junak šta će učiniti, 
okreće se s desna na lijevo, 

pa sve gleda krilata dorina, 

ali doro zborit ne umije, 

sve kopitom bije o ledinu. 

A kad viđe Đerzelez Alija, 

đe ne more pomoć posestrimi, 
sve ga huja fata na Trojanu, 
igraju mu na đovdi mišići, 
više oči dvije veđe crne. 

Ljuto pisnu Đerzelez Alija, 
ljuto pisnu i zubima škripnu, 
pa dofati koplje zabodeno, 
zabodeno koplje u ledinu, 


dofati ga u desnicu ruku, 

pa ga baci Aljo sa Trojana. 
Koliko se bješe naljutio, 
toliko je koplje odbacio, 

da ga niko naći ne mogaše, 

a kamo li sagkledat očima. 
Ali koplje dobro poletelo 
pogodilo u studeni kamen, 
baš u kamen đe vila bijaše. 
Kad je vila koplje opazila, 
okrenu se da koplje pogleda, 
ali koplje udari u kamen, 
puče kamen na dve polovine, 
iz kamena hladna voda šiknu, 


šiknu voda ka bijelom oblaku. 


AL govori bjelogorka vila: 
Fala, brate, Đerzelez Alija, 
đe mi spasi džana od umora! 
Dođi, brate, da vode pijemo!" 
Kato čuo Đerzelez Alija, 

od huje se malo povrnuo, 

pa se baci doru na ramena, 
brzo stiže do vode studene 
đe šikljaše iz hladna kamena. 


Doro pade kopitom na stijenu, 
stade piti lađane vodice. 

Đr je doro pao kopitama, 

tu ostavi traga u kamenu. 

Pita Aljo posestrimu vilu: 
Čuješ, more, moja mila sejo, 
jesi P silnu žećcu utolila"? 

A!' mu seja 'vako odgovara: 
,Jesam, brate, žećcu utolila, 
no te molim, brate Đerzeleze, 
zapali mi šume po Pešteru: 
Silne su se guje nakotile, 
Pešterom se proć' više ne more. 
Nek izgore hale i aždahe, 

nek izgore, da hi više nema." 
Kad to začu, Đerzelez Alija, 
britku sablju trže iz pojasa, 

pa udara o bijelu stijenu. 

Vatra sinu, gora se zapali, 
zapali se gora po Pešteru. 
Izgorješe hale i aždahe, 
prosjakinje pod kamenom guje, 
goli kamen osta po Pešteru. 


Epska narodna pjesma 


Interpretacija u 


Kakav utisak je ostavila na tebe ova pjesma? 

Ko su junaci u ovoj pjesmi" 

Šta je to što vila više ne može da podnese? 

Kako je prikazan Đerzelez Alija? 

Šta radi konj dok je Alija u nedoumici? 

Koje mjesto u pjesmi je kod tebe ostavilo najsnažniji utisak? Zbog čega? 
Slovenska antiteza je stilsko-izražajno sredstvo kojom počinje ova pjesma, pronađi te stihove u pjesmi 
i objasni ih. 

Otkrij mjesta u pjesmi koja se ponavljaju. Šta se time postiže? 

Šta je vili, posestrimi Đerzelez Alije, najviše dodihalo? 

Kako je Alija pomogao vili? 

Ko vodi dijalog u ovoj pjesmi? 

Dali si čitao još neku pjesmu gdje su junaci ljudi i fantastična bića? 


2/ 


A 2 


Pjesma zvuči kao legenda o nastanku izvor-vode na Pešteru bez koje nebi bio moguć život 
stanovništva. Zato, svake godine o Aliđunu, stanovnici okolnih sela odlaze na taj izvor u znak 
zahvalnosti i slave Đerzelez Aliji. 


Legenda je narodna priča o životu nekog junaka, o nekom događaju ili nastanku nekog mjesta. 

besjeda — priča, 
TaZgovor, 


parip — konj, 


hudat — zemlja, 
posjed, 


duvak — pokrivač, 
marama, 


mejdan -— boj, bojište, 


takum — konjska 
oprema, 


đeisija — odjeća, 
lundra -— sablja, 


dizđin (dizgin) — 
konjska huzda 


uzengija — mjesto za 
stopalo na sedlu, 


putalj — konj bijelih 
kopita. 


Kad pogleda Hasan-paša Tiro — 
Turčin dobar što ga takog nema — 
Kad to kolo što je naokolo, 

Svi napored veseli junaci; 

Sve veselo sjede i besjede, 

A hadžijin Mehmed neveseo. 
Bijelo je lice porušio, 

Crne oči preda se turio, 

Kao da je ukopao baba, 

II! amidžu Ćifrića Hasana. 
Dvije ruke pod silah turio, 

Pa gledaše ka da umiraše. 

Niti vina pije ni rakije. 

A to nije dobro pomisliti, 

A kamoli s okom pogledati 
Takog zmaja od takoga baba, 
Sal jednoga među oba starca, 
Pa i njega viđet nevesela. 
Prepade se Hasan-paša Tiro 
Da se nije soko pobolio 

Da utuli kuću alajbega, 

Da polomi sve Krajine krila, 

I samome caru stambolskome. 
Pa se sada paša izmučio. 

Nit ga more gledat nevesela, 
Nit ga pitat među beglerima, 
Da mu dete svoje kaže derte, 
Šta li mu je i jkako li mu je. 
Hasan-paša skoči na nogama, 
Pa doziva Ćifrića Hasana: 
Ćifrić Hasan sede na koljeno, 
Pa sinofca Mehimeda pita: 

, Moj Mehmede, moj obrazui svetli! 
Što ti, sine, sediš neveseo? 
Mili sine među nama svijem, 
Nijednoga nevesela nema, 


Ženidba Smailagić Meha 


No svak nešto i po nešto fali; 
Neko sebe, a neko paripa, 
eko sebe, sine, i paripa, 
eko sablju, a neko oružje, 
eko ko je hudat proširijo, 
eko, sine, roba zarobijo; 
eko fali dobro s' oženio, 
Veko fali kako će se ženit, 
eko, mijo sine, sina fali, 
eko fali ćerku, neko seku, 
eko fali od brata devojku, 
Svi veseli, nevesela nema, 

A ti, zvezdo, što si neveseo? 
Ali ti je žalos, Mehimede, 
Što mi stari mlogo doživjesmo, 
Babo Smail i amidža Haso, 
Da ti, sine, stari ne dosade? 
Vakat sada to će brzo biti. 
Ko god živi, on će umrijeti. 


ZZZZZZZZIA 


Kad je čuo Smailagić Meho, 
Šta mu Ćifrić Hasan-aga priča, 
Sokolsku je ispravijo glavu, 
Grahnuše mu oči sokolove, 
Na obraz mu rascafćeše ruže, 
Uz obraz mu ližu plamenovi, 
Ka bujali duvak na đevojku. 
Vako Mehmed adžu bjesedio: 
, Adžo Haso, sramota je Živa, 
Da to Mehmed misli Smailagić, 
Dali su mi stari omrznuli, 

I da mislim da su doživjeli!" 
, Sramota je pričat, Hasan-aga, 
Pitati me je P nestalo para, 


PTTUITITI TI TITO TITO TITO TITO TIT TIT TTTO TITO TTTTET 


No poslušaj, Ćifrić Hasan-aga, 

Čim se fale u mehani turci. 
Neki kaže, četu podizao, 

Neki kaže, u četu hodijo, 

Neki kaže, podizao vojsku, 
Neki kaže, u vojsku hodijo, 
Neki kaže, hudut raširijo, 
Neki kaže, mejdan zadobijo, 
Neki kaže, roba zarobijo, 

A ja, adžo, Ćifrić Hasan-aga, 
Sve u zdravlje Smail-age babe, 
I amidže Ćifrić Hasan-age, 

Ja ne znado' šta je četovanje, 
Ja ne znado' šta je vojevanje 
Pa za mejdan ni pomena nema, 
Hudut širit, ja ni ne poznajem, 
Niti znadem kuda je granica, 
Ni kuda je mejdanište staro, 

A kamo li sisti pro huduta, 
Robit roblje, te oženit druga. 


Adžo Haso, sišću do podruma 


Opremiću kosmata dorina, 

I na njega turiti takume, 

Svitu doru baš ko o Bajramu, 

Kad ga sbabom spremam u džamiju. 
Na mene je dobra deisija; 


Ništa bolju ni tražiti neću, 
Samo uzet sa čivije luntru, 

I s bedema džidu kostolomnu, 
Mome konju sesti na srijedu, 
Pa po noću od Kanidže krenut, 
Mome doru dizđin popustiti, 
Primaći mu tumbak uzengiju; 
Dorat mahnit ka i vihor gorom, 
Ponijet me kuda mi je rago. 
Uvjeri se, adžo Hasan-aga, 
Granicu ću pregaziti carsku, 
Ustavit se neću u Ćesarsku, 
Hasan-aga, niz zemlju Mađarsku, 
No ću proći u Kara Bogdansku, 
Najjačoj se sili prijaviti, 

U Bogdanu Petru Dženeralu, 
Što sam sudi, i sam rasuđuje, 
Take sile u svijetu nema, 

Ni takoga pod njime putalja, 
Niti take sablje u junaka,... 
Pre'vodiću vojsku od Bogdana, 
Na Bosnu je vašu navaliti, 

I mlogo vi crna jada dati. 

Petar će me dobro prifatiti, 
Konja moga turit kod njegova, 
Kod njegova džinovna putalja, 
Koji nosi pod koljena krila. 
Videćete što su muke ljute." 


Odlomak iz istoimenog 
epa Avda Međedovića 


Interpretacija 


Šta primjećuješ u ovom odlomku epa Ženidba Smailagić Meha, Avda Međedovića? 
Ko se okupio na londžu i o čemu se razgovara? 

Zašto su svi veseli, a Meho je potišten i neveseo? 

O čemu razgovaraju Hasan-aga i Meho? 

Zbog čega se Meho ljuti? 

Meho prijeti da će otići iz Bosne i da će je ,jadom najaditi" kada se vrati sa vojskom. 
Zbog čega? Objasni. 

Kako u ovom odlomku pjevač opisuje junaka, a kako konja? 


Epska pjesma je književna vrsta u kojoj se govori o nekom epskom događaju. 
Ep je književna vrsta u kojem se govori o većem broju događaja i likove. 


Avdo Međedović je jedan od najvećih naših epskih pjevača. Njegov ep Ženidba Smailagić Meha 
spada u red najvećih svjetskih literarnih ostvarenja. Opjevao je još nekoliko desetina epskih pjesama, 
od kojih su poznate: Mustaj — beg Lički, Junaštvo Đerzelez Alije i mnoge druge. Također je opjevao 
Ep Osman beg Delibegović i Pavićević Luka, kao i mnoge druge pjesme. Rođen je u Obrovu kod 
Bijelog Polja gdje je proveo cio život. 

NARODNA PROZA 


Epika ili epska književnost ima dva oblika: stih i prozu. Po porijeklu, kao i lirika, epika 
može biti narodna i umjetnička (autorska). 

U našoj epskoj narodnoj književnosti susrećemo: književne forme u stihu - epsku pjesmu 
i ep i prozne književne forme kao što su: priča, bajka, basna, anegdota, kao i izreke, pitalice, 
zagonetke, brzalice, razbrajalice. 

U narodnoj prozi se opisuju događaji koji mogu biti stvarni i nestvarni, fantastični, 
odnosno, predstavljen je stvarni i izmišljeni svijet. Ličnosti kao nosioci radnje, takođe, mogu 
biti stvarne i izmišljene, iz ljudskog ili životinjskog svijeta: divovi, vile, krilati konji zmajevi, 
aždahe. 

Iz narodne proze saznajemo puno toga o prošlom vremenu, o životu i običajima, 
o vjerovanjima, o kulturi i umjetnosti. Narodne priče, basne, anegdote krasi ljepota i 
zanimljivost pripovijedanja. Narodna proza nas uči da volimo pravdu, poštenje, iskrenost i 
čovjekoljublje. 

Kao i narodna lirika, i epska narodna književnost ima svoj stil, prepoznatljiv po načinu 
pripovijedanja, po opisu i karakterizaciji ličnosti, po narodnom jeziku i njegovim izražajnim 
sredstvima, po pogledu na svijet. 

Narona proza kao i narodna poezija, znatno se razlikuje od umjetničke. 


Bajka o prstenu 


Bila jedna udovica sa jednijem malijem sinčićem. Nije imala nigde ništa osim jedne 
male kućice i jedne bašče. Sirota udovica nije mogla ništa raditi jer je bila sakata, nego je od 
milostinje živjela i dijete hranila. 

Pošto se mališa dokopa snage, reći će jedan dan materi: 

- Vala, mati, sramota je da mi prosimo, kad sam ja, hvala Bogu, poodrastao; nego daj da 
mi prodamo ono malo baščice pa da kupimo konja, mogao bih ja već drva goniti, pa se oboje 
hraniti, a da drugome ne dodijavamo. 

- E moj sinko — reći će mu mati — sada da ja prodam baščicu pa da kupim konja, ti, boj se, 
nećeš htjeti dobro konja čuvati, pa će ga vuk izjesti, te tako nećemo imati ni bašče ni konja. 

Jest, ama bogme mališa neće da se okani, pa saleti otud, saleti odovud, dok jedva mati 
ukabuli i proda bašču te kupi konja. 

Pošto se mališa dokopa konja, poče drva goniti i prodavati, te je nekako životario s materom. 
Iako nijesu imali da se presiplje, nijesu bili ni gladni ni bez vatre. 

Jedno jutro naredi mati sinu da doćera kući suhovine, jer da će taj dan parati i prati haljine. 

JER. 


ukabuliti — prihvatiti, 
pristati na nešto, 


kurtalisati — spasiti, 
osloboditi, 


belaj — problem, 
nevolja, 


serbez — lijepo, 
slobodno, polahko, 
temeljno, na tenane 


sultanija — sultanova 
kćer, 


badža — babetina, 
vještica, zla žena, 


šenluk — radosat, 
veselje, 


aždaha — neman, 
velika zmija. 


- Dobro! — reče mali, pa po običaju poljubi mater u ruku i ode u 
drva. 

Kad je u šumu došao, pripe na jednoj poljani konja da pase, a on 
ode sabirati po šumi suhovinu. Ne potraja dugo, a on začuje neku 
jeku i pisku, pa skoči da vidi što je i kako je. Kad dođe nad jednu 
dolinu, ima što i vidjeti. Aždaha proždrla jelena, pa joj zapeli rogovi 
u čeljustima, pa ne može ni natrag ni naprjed, no se muči i ječi. Čim 
njega ugleda, reći će mu: 

- Čuješ, momče! Kumim te Bogom i po Bogu da si mi brat, kad 
te je Bog namjerio sa tom sjekirom, osijeci ovom jelenu rogove i 
kurtališi me belaja. 

A jelen će mu: 

- Nemoj ako znaš za Boga, nego ubi aždahu, ne bih li ja živ ostao. 

Mališa se stade misliti, misli, misli: e da sad počne tući zmiju, 
može biti da će ona izbljuvati jelena, pa i njega proždrijeti, a na 
posljetku ona ga je prva Bogom zaklela i pobratimila, te misli da 
njoj pomaže. Brže bolje poleti tamo te sjekirom jelena po rogovima 
klep, klep, dok rogovi otpadoše, te ga aždaha serbez proždrije. 

Pošto aždaha proždrije jelena, rećiće mu: 

- E, pobratime, ti mene kurtalisa smrti, a sad je red na mene da 
ti se odužim. Moj je otac zmijski car, pa hajdemo njemu, on će te 
dobro darivati. Nego nemoj se prevariti, što ti god uzdaje nemoj mu 
uzeti, nego mu išti prsten. 


Pa pođe pred njim. Mališa će za njom, a ona ti ga uvede u nekakvu pećinu. Kada ga provede kroz 
pećinu, dođoše na jedno veliko polje, a nasred polja veliki sto, a na njemu se zmijski car kurisao, a 
cijelo polje pritisle svakojake zmijurine. Bogme kada zmije ugledaše carsku kćer, načiniše poširoko 
put, te se mališa malo oslobodi, a bijaše se prepao kad je ugledao onoliku gamad. 

Kad aždaha dođe do oca, sve mu ispriča šta je bilo i kako je bilo. 

Kad to ču car, reći će odmah mlađima da se momku natovari pedeset tovara blaga i dade, 
ali nu to čuda, momak na to ni da pogleda, no će caru: 

-Hvala ti, care, na blagu. Ako ćeš mi dati što, daj mi prsten s ruke, a ako mi prsten nećeš 
dati, ja ti neću ništa drugo. 

Car mu je davao što hoće drugo, samo ne prsten, ama on zapeo na jednu: prsten te prsten. 
Car mu napošljetku odgovori da mu prsten ne može dati, a on se okrenu da pođe i reče caru 


i carskoj kćeri zbogom. 


Kada mali pođe, a zmija, carska kći pođe za njim. 
- Kuda ćeš ti? — upita je otac. 
- Kako kuda? Idem sa pobratimom glavom po svijetu, kad ga ti ne htjede darivati onako 


kako je zaslužio. 


33 


Gaim 


Caru bi žao kćeri, kano' ti kad mu je jedna, pa povrati mladića i dade mu traženi prsten. 
Tada ga zmija posestrima isprati do onog mjesta gdje su se prvi put sastali, pa će mu: 
- Kad god ti što ustreba, prinesi prsten k vatri, pa ćeš svega imati. 


, GE + 


Tu ti je on neko vrijeme s materom živio, pa se jednom prisjeti i reče: 

- Što bi ja živio u ovakoj tijesnoj kućici? 

Pa prinese prsten k vatri, a dva Arapa pa preda nj: 

- Zapovijedaj, gospodaru! 

- Zapovijedam da mi na toj i toj meraji načinite saraj kao što je u cara, pa kad sve bude 
gotovo, da mene i mater tamo preselite. 

Tu se oni poklone i odu, a on sa materom zanoći u svojoj maloj kućici, a kad se probudi, 
ima šta i vidjeti: kao što je god naredio, sve onako učinjeno, pa još i njega i mater mu prenijeli, 
a on niti je šta čuo ni vidio. 

Jedne večeri onako sjedeći reći će sam sebi: 

- Kad je meni ovako Bog dao, zašto se ja ne bih oženio, da nijesam sam? 

Pa se misli, misli, dok nešto smisli, pa prsten te k svijeći, a Arapi kao i vazda: 

- Zapovijedaj, gospodaru! 

- Zapovijedam da mi donesete sultaniju, carsku najlepšu kćer. 

Oni se pokloniše i nestade ih, a za tili čas evo ih gdje donesoše sultaniju. Tu je on lijepo 
dočeka i stade milovati, a bogme i ona kad se vidje u onakom istom dobru kao kod oca, 
pomisli da je on car, ja carević, pa stade i ona njega milovati, te ti se tu lijepo po zakonu 
vjenčaše i lijepo živiše. 

Kad car opazi da mu nema kćeri, stade je tražiti i raspitivati, ali je nigdje ne može pronaći, 
kao da je u vodu ili zemlju propala. Tada car stade obećavati veliko blago ko mu za kćer pozna. 

A to ču jedna stara badža — vještica — pa od grada do grada, od vrata do vrata, dok je nađe i 
pozna, pa se odmah vrati caru i pogodi se s njim za veliko blago da mu kćer živu dovede. Pošto 
to sve lijepo ugovori, uzme baka nekakvu kožu i šipku, pa oš-boš opet od vrata do vrata, dok 
opet dođe pred onaj dvor. Kada je bila blizu dvora, opazi je onaj bivši siromašak, pa će ženi: 

- Eno nekakve sirote žene, gole i bose, no reci materi neka je svrati, pa neka je obuče, obuje 
i nahrani. 

- Prođi se, Boga ti, starijeh babetina! — stade ga žena razbijati, a on joj veli: 

- Neću ja da niko prođe mimo moju kuću gladan i go. Kad je meni Bog dao što ja ne bih 
sirotinji? 

Žena kao žena, biva ono i treba da posluša muža, ode dolje pa svrati staru, a svekrvi reče da 
joj donese zahire i haljine. Kad svekrva ode da traži haljine, vještica će: 

- Bogati, sultanija, miluje li te kako muž? 

Sultanija se začudi, pa će joj: 

- Bogami, miluje, ama mi je za čudo oklen ti znaš da sam ja sultanija? 

= POR 


- Kako ja ne bih znala, kad ja svašta znam? Ta ja sam i pripomogla da ti dođeš za nj. Nego, 
čuli me, hajde ti donesi oni njegov prsten da ja u njemu nešto proučim, pa će te deset puta više 
milovati nego do sada. 

Kada se baba dokopa prstena, reći će joj: 

- Hodi sjedi, dušo, za me na ovu kožu! 

Ona sjede, a baka šipkom puc po koži, i obje odletjiše. 

Kad se siromašak probudi, zovnu ženu. Jest, ali nje nema. Zovnu mater, pa pita za ženu, ali 
mu ona odgovori: 

- Bogme ja ne znam, ja odoh da potražim onoj babi što od odijela, a kada se vratih, ne 
nađoh ni jedne, te pomislih da nije tu s tobom u odaji. 

E vala, gdje je da je, ja ću je dobaviti. 

Pa brže bolje za prsten, a kad pogleda, kad njema njegova prstena no mu ženi na prstu. 

tt + 

Kud god je hodio, dođe u Stanbol, ama kako će sad da se sastane sa sultanijom? Misli, misli, 
pa smisli pa ode pravo pred carski dvor i prisloni se uz vrata. Pa onda ponajlak privuče se babi 
koja spavaše na prsa i bradu, pa joj onako mokar i prašnjiv rep suknu u nos. Baba kihnu, a iz 
usta joj izleće prsten. 

Sad on rahat uze prsten pa pođe blizu Stanbola i zanoći u jednoj kahvici. Uveče pošto svi 
pospu, primače prsten k vatri, a kad Arapi iskočiše, naredi im te ga odmah prenesu sultaniji 
u odaju. 

Kad ga ona vidje, i obeseli mu se i ožalosti. Obeseli što ga opet vidi živa, a ožalosti bojeći se 
da će saznati car, pa da će ih oboje posjeći. 

- Ne boj se ništa više — reče joj on — ja sam opet prsten kurtalisao! 

Pa joj poče pričati šta je sve pretrpio, i do prstena opet došao. Tu se oni rahat učiniše, a kad 
ujutru svanu, on neće da ide, te ga sluge prepoznaše i javiše caru. Car odmah uze dva dželata 
pa pođe da ih oboje pogubi. 

Kad on opazi cara i dželate, brže bolje prikresa pa prinese prsten k vatri. Arapi iskočiše, a 
on naredi te njegova četiri dželata spram dva careva stadoše.Kad car vidje to čudo, zavika mu: 

- Ustavi ti tvoje dželate, a ja ću svoje, da se malo porazgovaramo. 

On to jedva dočeka, te ustavi dželate, a car ga upita ko je i oklen je. On caru sve ispriča po 
redu ko je i oklen je i šta je doživio — ovako kao ja vama — pa mu najposlije reče: 

- Čestiti gospodaru, mene je Bog do sada čuvao, a tvoja kći koliko je meni mila, toliko sam 
i ja njoj, nego da mi i ti dadneš dovu pa da se uzmemo 

Car se malo promisli, pa će mu: 

- Tako je suđeno. Dajem ti je, samo po tijem ugovorom da ostaneš uza me. 

Lijepo, čestiti gospodaru, samo ćeš mi dati izun da odem po mater da je obradujem i ovamo 
dovedem 

Car mu to dopusti, te on dovede mater, pa car učini veliki šenluk i vjenča ih. 

Ako su živi i danas su dobro. 

Interpretacija 


O čemu se govori u ovoj bajci? 

Ko je glavni junak? 

Kako je mladić pomogao aždahi? 

Kako i na koji način se aždaha odužila mladiću? 

Šta je stvarno, a šta nestvarno u ovoj bajci? 

Kakav je dječak koji želi da živi od svog rada, a ne od milostinje? 
Kako je nagrađen zbog takve želje? 

Čime je zaslužio čarobni prsten? 

Dali je dječak zaboravio na svoju majku? 

Ko je najveći dječakov protivnik? 

Osim aždaha i veštica, koja još čudesa srećemo u bajkama? 
Kada bi imao čarobni prsten, šta bi poželio? 


BAJKA je priča o fantastičnim događajima u kojima se dodiruju i međusobno prožimaju stvarni i 
nestvarni svijet. 

Najčešće ličnosti u bajkama su kraljevi, carevi i njihovi sinovi i kćeri, ali se pojavljuju i obični ljudi, 
zatim vile, zmajevi, divovi, životinje iz stvarnog svijeta koje imaju natprirodne moći. U bajkama se 
bore dobro i zlo. Dobro uvijek pobjeđuje pa bajke imaju sretan završetak. 

Vrijeme zbivanja radnje u bajkama je prošlost, koja nije tačno određena, kao ni mjesto gdje se 
radnja događa. 


Primijetili ste rečenicu: 


Bogme ja ne znam dijete. 
Odrična riječca NE piše se: 


- odvojeno od glagola: ne žuri, 
- zajedno sa imenicom: neradnik, 
- uz pridjeve: nejasan, 


Napiši i ti u svoju radnu svesku još nekoliko primjera uz koje stoji riječca NE. J 

Lisica i gavran 


Ugrabio gavran veliki komad lijepog žutog sira i ponio ga u gnijezdo da ga na miru pojede. 
Leteći se umori i slete na granu velikog drveta. Sir je mirisao i miris je privukao gladnu lisicu. 
Sjedne lisica ispod drveta, gleda u gavrana i misli kako da se dočepa sira. 

— Kako ti je lijepo i sjajno perje, dragi gavrane! — reče lisica umiljatim glasom. 

Gavran šuti. 

— Još kad bi imao tako lijep glas kao što imaš lijepo perje, gdje bi ti bio kraj, — veli lisica 
gledajući jednako u sir. 

Gavran je i dalje šutio. 

—- Poznajem tvoju familiju. Svi u njoj imaju lijep glas. Ali ti, dragi gavrane, imaš sigurno 
najlepši glas. Ko ima tako lijepo i tako sjajno perje mora imati još ljepši glas. 

Prevari se gavran pa otvori kljun i graknu. Sir mu ispade iz kljuna pa pade pred lisicu i ova 
ga pojede. 

Narodna basna 


| Interpretacija 


Koje su osobine pripisane lisici? 

Čime se služi lisica da dođe do sira? 

Šta je zajedničko pravoj lisici i lisici iz ove basne? 

Koju gavranovu osobinu je istakao narodni umjetnik? 

Zašto gavrana ne žalimo, nego se smijemo njegovom postupku? 
Da li kod ljudi možemo pronaći osobine gavrana i lisice? 

Koja pouka iz ove basne može biti korisna u životu? 


dh 


BASNA je kratka poučna priča u kojoj se govori o svijetu životinja, a misli se na svijet 
ljudi. U mahanama životinja otkrivaju se ljudske mahane. Basna najčešće ima jasno izrečenu 
poruku ili iz nje možemo izvući određenu pouku. 


32 


SPS 


Putnik i gostioničar 


Uđe nekakav putnik, gladan, u neku gostionicu, a nije pri sebi imao ništa do deset-petnaest 
para, pa zaviče gostioničaru; 

- Hej gazda! Daj da dobro ručam za moje pare! 

Ovi mu iznese dobar ručak, što je najboljega u ovi mah imao, a putnik, kad se dobro najede 
i napi, opet Zove: 

- Hej gazda! Hodi, da ti pošteno platim. 

Izvadi mu one pare pa reče: 

- Ovo su moje pare, ja, duše mi moje, kod sebe više nemam! 

Gostioničar vidje da ga je putnik prevario, pa mu polahko reče: 

- Hajde, nek ti je prosto što si me prevario, a halal ti što si izjeo i popio, ali te molim hajde dovečer 
u onu prema meni (pokaže mu prstom) gostionicu, pa to isto uradi i onom drugom gostioničaru. 

A putnik mu odgovori: 

- Duše mi neću, jer sam kod njega ovako sinoć večerao, pa me on naučio da kod tebe 
dođem ručati. 

Šaljiva narodna priča 


Interpretacija F 


Ova kratka šaljiva narodna priča te: 
- nasmijala, 
- navela na razmišljanje, 
- ostavila ravnodušnim? 
Obrazloži svoj odgovor. 
Koja osobina krasi putnika iz ove priče? 
Da li je ručak uzeo prevarom ili dovitljivošću? 
Kako je gostioničar prihvatio saznanje da je nadmudren? 
Zašto je gostioničar želio da putnik na isti način jede kod njegovog susjeda? 
Da li je gostioničar, na kraju priče, postupio korektno? 


Narodna priča u čijem središtu je neka smiješna (komična) situacija, proistekla iz 
nesporazuma naziva se šaljiva narodna priča. Šaljiva priča uvijek opisuje jedan događaj ili 
osobinu (mudrost, lukavstvo, glupost). 


Ispiši u svesci neki šaljivi sadržaj koji te je nasmijao (anegdotu, šalu, vic i sl.) 

Narodne poslovice 


Ne čini drugom ono što tebi nije drago. 
Na dobro se niko potužio nije. 

Dobar savjet cijene nejma. 

Čuvaj se ti i Bog ćete čuvati. 

Pokislu čovjeku ogrtač ne treba. 


Iz knjige: Narodno blago, M. K. Ljubušak) 


Narodne zagonetke 


Nikada ga nije bilo, niti će ga biti, a sada je. 
(Dan današnji) 


Otac je svih stvari. Sve dočeka i preživi. 
(Vrijeme) 


Svakom zlo čini, nikog se ne boji, cijelom 
svijetu nad glavom stoji. 
(Smrt) 

(Iz knjige: Narodno blago) 


POSLOVICE I ZAGONETKE spadaju u kraće oblike usmenih narodnih umotvorina. 


Riječ poslovica vodi porijeklo iz ruskog jezika. Umjesto termina poslovica koristi se i riječ 
gnoma, a ona vodi porijeklo iz grčkog jezika. 

Narodna poslovica je potpun izraz, zaokružena, cjelovita misao u kojoj nalazimo: 

- slikovit prikaz neke pojave. 

- zaključak, 

- ocjenu, 

- poruku. 

To je zapravo sažeta, duhovita i oštroumna izreka, misao zasnovana na iskustvu i potvrđena u životu. 

Narodne zagonetke su kraće izreke u kojima se neka misao, predmet, radnja ili događaj prikazuju 
uvijeno, u obliku prenesene ili zamijenjene slike. 


Pronađite i vi u vašem kraju narodne poslovice i zagonetke. Zapišite ih i odredite njihovo 
značenje. 

NA KRAJU POGLAVLJA 


NARODNU (USMJENU) KNJIŽEVNOST 
DIJELIMO NA: 


Lirika 
Lirske narodne pjesme: 


— ljubavne (sevdalinke), 
— uspavanke 
— tužbalice 
— svatovske 
— žetelačke 
— šaljive 


Epika 
U stihu: 


— epska pjesma, 


U prozi: 


— narodne priče, 
— bajke, 
— basne, 
— poslovice, 
— zagonetke, 
— pitalice. 


SLOVO U KAMENU UKLESANO 


PRVI PISANI SPOMENICI 


Prvi pisani spomenici su prigodni tekstovi uklesani u kamenu koji su imali posebne 
namjene i sadržinu. Ti tekstovi su bili pisani ćirilicom i glagoljicom. A najpoznatiji su: 
Blagajski zapis, Humačka ploča, povelje bosanskih vladara, Hvalov zbornik, kao i mnogi 
drugi epigrafski zapisi. A posebnu pažnju privlače zapisi na stećcima, kako reče Miroslav 
Krleža, BOGUMILSKI MRAMOROVI, čija je RIJEČ U KAMEN UKLESANA. 

Srednjovjekovni nadgrobni spomenici, poznati pod imenom STEĆCI, kameni spomenici, 
(najčešće na bogumilskim grobljima) na kojima su urezani razni zapisi, pjesnički oblikovani 
tekstovi, poruke, kao i crteži posvećeni mrtvima, jedinstven su dragulj naše kulturne baštine 
i tragovi prvih početaka naše pismenosti i civilizacije. Ti natpisi uklesani u kamenu najčešće 
počinju riječima: A se leži... A se neka se zna... To su ustvari cjelovita umjetnička djela, kao 
ovaj u kojem čovjek sagledava i dijeli svoj život u trenutku smrti: 


Stah 
Boga moleć 
I zlo ne misleć 
Ovden ubi me grom. 


Ovakvih i sličnih zapisa, uklesanih u kamenu, možemo naći svuda gdje su živjeli Bošnjaci 
u prošlosti. 

Ovi natpisi, hronogrami, upućuju i poruke i pouke da su Bošnjaci vijekovima čuvali, 
njegovali plemenitost, pravednost i pismenost. Oni govore i o vremenu u kome su se naši 
preci rađali, živjeli i umirali 

Osim na lokalitetima u Bosnbi i Hercegovini, nekropole stećaka možemo naći širom 
Sandžaka. Naročito su dobro sačuvani u oklini Pljevalja, Priboja i Prijepolja (Gostun, Bučje, 
Krajčinovići, Hrta, Dučevo). 


Blagajski zapis 


Blagajski zapis pisan ćirilico, na kamenoj ploči, datira iz (XII stoljeće), ktitorski je natpis ali 
se ne zna kome je bio posvećen. 


Povelje bosanskih vladara 


Povelja bana Kulina, napisna 29. avgusta 1189. godine prvi je ćirilićni pisani spomenik kod 
nas. To je poznati ugovor između Bosne i Dubrovnika kojim se uređuju odnosi o trgovini. 

Kao najstariji historijsko-pravni spomenik, Povelja je značajan dokument koji je privlačio 
pažnju naučnika: historičara, filologa, lingvista. 

Osim Povelje bana Kulina, poznata je i Povelja bana Ninoslava (1232. — 1235.), Povelja 
Stjepana II Kotromanića iz 1333. Godine. 


Humačka ploča 
(XII stoleće) 


Humačka ploča se nalazi u dolini rijeke Trebišnjice. To je kamena ploča sa ćirilskim i 
glagoljskim natpisom. 


Natpisi na stećcima: 
Natpis sudije Gradiše 


SLOVO ZA GRDA 
(Police kod Trebinja, XII stoleća) 


V dni kneza velijega Mihajla 
vmrije župan Grd, 

trebinjski. 

I v' to ljeto zida jemu raku brat, 
župan Radomir, 

s' sinmi jegovimi 

i žena jemu... 

Tvara majstor imenem Bratjen — 
Bože ti daj zdravije! 


Majstor Bratjen 


SLOVO O ČOVJEKU 
(Turbe kod travnika 1323.) 


I u tom, steće žih — 
pošteno i slavno... 
Jere, 

znah da je umrti... 

A taj greb učinih i izvikoh 

za svega života — budućemu... 
I posli izvučenja greba, 

na četvrto lito — toj pisah... 

I pridah se bogu svomu... 


Dijak iz Lašve 


VELIKI SUDIJA 
(Podbrežje, Zenica XII stoleće) 


V dni bana velikoga Kulina 
bješe Gradiša sudija velij 

u njega. 

I sazida svetago Jurija 

i se leži u njego. 

I žena jegova reče: 

Položite me u njego! 

A se zida Draže Ohmučanin — 
to mu voli, Bože... 

Na nj az pisah 

Prodan 


Dijak Prodan 


Zapisi na mostovima, džamijama, česmama... 


Natpisi na česmama su vrlo brojni i svjedoče o vremenu i graditeljima česama. Ti natpisi 
su ujedno i lijepa pjesnička ostvarenja, evo jednog koji na slikovit primjer slavi vodu, česmu 
i njenog graditelja: 

O, kako je divna ova česma — 
izvor života kome ravna nema! 
Takva, ne bi se postidjela 

ni Kevsera, rajskog vrela. 


Ahmed Zekić Vehbija (XVIII) stoleće 


Ga 


Također, na mnogim mostovima ostali si zapisi, hronogrami, koji govore o spajanju obala 
rijeka i ljude, kako su jedinstveni po ljepoti i kako su njihovi graditelji dobrotvori, plemeniti 
i darežljivi: 

Zdanje je tako lijepo — 

zrno bisera na vodi, 

a iznad njega biserna školjka — 
nebeski svodi, 


Nihadije ( na Drini, Višegrad) 


Natpise srećemo i na drugim građevinama: džamijama, medresama, turbetima i drugim 
građevinama širom Bosne i Hercegovine, Sandžaka i šire. 

NA KRAJU POGLAVLJA 


Povelje su pravni akti različitih sadržina koje su pisali vladari. 


Zapisi na pločama su u stvari ktitorski natpisi uklesani u kamenu u spomen nekome 
ili nekoj građevini. 


Hronogrami najčešće sadrže vrijeme i ime graditelja koji je sagrado neku javnu građevinu: 
ćupriju, han, džamiju ili neku građevinu od javnog značaja. 


Stećak je nadgrobni spomjenik sa uklesanim natpisom ili gravurom vinjete 
ili nekog simbola koji je umrli volio za života. 


SLOVO O NEBU I ZEMLJI 


vale — mahrama, veo 
zar — ženski dio 
odjeće, prekrivač za 


glavu, veo 


halavat — prostrana 
soba u prizemlju 
bošnjačke kuće, 
intimna zaštićena 
prostorija 

duvar — zid 


šprulja— prut 


klis, top, giza — vrste 
dječjih igara 


tonobil — automobil 


vas dunjaluk — sav, 
cio svijet 


unilaziti — ulaziti 


džada — put 


Majka 


Stoji iza mene daleko, petnaest i više godina daleko, prigušeno 
bosansko djetinjstvo. 

Da li se sjećam?... Bila je to jedna kutija-soba, i po njoj išlo ne 
zapamćeno mršavo lice, noge u papučama, izblijedele dimije i blag 
predan pogled. Majka! Od zida do zida, od vrata do peći, od ručka 
do večere, od jeseni do proljeća, u zidovima, među četiri zida, 
uzidan, tekao je nelijep ženski život. 

Sjećam se: bilo je sunce, mnogo sunca oko nas kad su dječje igre 
i crne poderane seoske košulje prolazile avlijom i ispred prozora. U 
polumraku ,,zelene odaje" čamila je mati i krpila. Duvarevi tamni, 
u sjenci pili su krv iz ženskih obraza. 

Sjećam se: jurili smo po vršajevima za konjima, preko trave i 
kamenja, kroz dječje razigrane prostore, zaboravljajući otići pet 
puta dnevno u džamiju i — poslije očeve batine bile svršetak radosti. 
Mati je sumorno poslušna i prigušena kao i mi, suzila: ,,Svoj je otac, 
kad malo i udari... poljubi ga u ruku, pa klanjaj, sinko" a na svaki 
udarac i jauk lice joj se trzalo i glavu okretala. 

Isprebijano, polomljeno djetinjstvo, nedoigrane igre, Žena 
sakrivena u tami i očev nemilosrdni pogled. Stražarska sablja što 
nas je goropadno gonila kroz sokake... Rasli smo. 

- Da mi se nijesi maknuo ispred kuće. Jes čuo. Nemoj da te ja 
špruljom pitam đe si bio! A sad — abdest pa namaz. 

Zid pred sitnim dječjim željama. 

Učiteljeva šipka bila je duža od očeve, a djeca su u školi zaplašeno 


ćutala. Moj plač... Sjećam se majke. Blijedila je. 

Sakrivena iza žalosnog crnog vela, ,vale" uvijena u široko platno, ,,zar", krila se od ljudi 
kad je u rijetke dane trebalo proći ulicom. Kroz naš ,,halavat" prolazile su tetke, daidžinice, 
nane, babe, žene i žene, donosile na licu mrke vale, u zjenicama pokornost. Ispijale su kahve, 
razgovarale o košuljama i smjerno zaklanjale lice kada bi otac naišao. 

Čuđah se: jesu li imale oca. Jesu li ikad bose skakale po livadama. Tada smo smjeli, da ne 
smetamo po kući, izići na sokak. Igrali smo se pred kućom i čežnjivo zurili u daleke vrhove 
brda što se miluju sa oblacima. 


I rasli smo. 


Svake druge godine po jedno dijete došlo bi među nas. Majka bi tada obično ležala. Samo 
neznam zašto sam sve češće bivao mlaćen, zašto majčine oči postajahu dublje i zašto smo 


izjutra suh hljeb jeli... 


Žene su ipak dolazile. I igre s njima. Igre: klis ,top5 giza, prašina. Bježali smo iz odaja na 


sokak i od kamenja pravili snove. Zaborave. Da! Četiri su jabuke u našoj avliji, petnaet puta 
su odonda cvale, a ja neznam pravo je li se tada pretrnulo moje djetinjstvo. Sjećam se: bijaše 

ljeto. Na prozoru, iznad prašine u kojoj smo sajedjeli bila je majka. Savijena ulica u suncu, 
žuta, opustjela, zabavljala se s nama. Jedan stari zid nagnuo se nad kulu od kamenčića koju je 
Fikret lijepio okvašenom prašinom. Tiho i vruće. 

Onda nešto snažno i otegnuto dreknu. Čudno! Čekali smo da ponovo počne. I čusmo: tu- 
tu-tu!; dva puta. 

- Baš ko truba u Ante Micinog — otkrio je Bajro. 

- Nije, vala, veg' ko kad Mješin pjeva. Eno... 

- Tu-tu-tu! 

Zabavljalo nas je, a bilo je sve bliže. Kao iza našeg avlijskog zida. Sjedeći u prašini okretali 
smo glave prema zvuku. 

Zašto je mati tako uporno udarala na prozor. 

... Fikret je imao zelene, kratke, otrcane hlačice... 

A odjednom je pred nama ogromno crno tijelo aždahe. Ili nemani. Sunce je bljeskalo iza 
staklenih očiju koje su išle na nas. Sasvim blizu... bliže. Očajno brzo! Tuu! 

- Tonobil! — prestrašeno je skočio Bajro. 

Ne znam da li se iza prozora čuo silan i beznadan urlik. Ni šta je bilo sa kilom od kamenja. 
Jesu li Fikret i Bajro bili samnom ili nisu. Tek kad se pribih uza zid i kad ga osjetih pod 
noktima zgrčene ruke, sjetih se... 

Sve je to bilo brzo kao tren. Okrenuo sam se. Vidjeh još samo kako malaksalo ručica mahnu 
ispod točka. Kao da je u očima odjekivao rezak slomljen krik. 

Guši u grlu. Čije je to srce onako lupalo. 

Auto je pregazio Fikreta i zaustavio se. U prašini sam nazirao zelene... nešto zeleno. Ljudi i 
djeca. Zagor. Užas. 

Iskrivljenih poluotvorenih usta bez vale i zara izjurila je mati i stala podignutih ruku nad 
zgrčeno tijelo koje se prestalo trzati. Ja ne znam... gledao sam samo nju, nisam se micao i htio 
sam, očajno sam htio da pobjegnem od tog strahovitog trenutka i duboko, duboko začinjala 
se luda misao: možda sve ovo i nije ovako... nije istina. 

A majka je imala široko razrogačene oči. Okamenjen pogled bio je visoko nad krvavom 
prašnjavom zemljom i sve oko mene, i ja, svi smo se utopili u taj bolan pogled. Ja se ne sjećam 
da li je, najzad, bilo sunca i prašine i auta i ljudi, ali znam da je bila, i u meni još uvijek kao 
teret da počiva beskrajno rječita ukočenost majčinih očiju. 

Zatim je došao otac. Stajao je zaprepašten, malo ćutao, onda videvši majku nepokrivenu 
namrgodio se: 

- Zar ne vidiš da te vas dunjaluk gleda. Što si izlazila bez vale. Unilazi. 


HAA 
Sjećam se: polazio sam ,,na škole." Mati je grcala ispraćajući me: 
- Pripazi, sinko, grad je dušmanin. Ne iđi sredinom džade, satrće te štogod, ama nemoj ni 
plaho uz kraj — da te, boj se ne udari nešto s krova, vego hajde 'nako, 'nako... 


Dalje nije znala. Ili nije mogla?... 
Zija Dizdarević 

| Interpretacija — 


Kakav osjećaje je probudila u tebi ova priča? 

Kako je pisac u ovoj priči opisao majku? 

Pročitaj pažljivo početak priče u kojem je opisana majka i reci koje si detalje uočio? 

Pronađi rečenice u kojima pisac slika odjeću majke. 

Kako tumačiš majčine postupke pred očevom ljutnjom? 

Da li postoji opravdanje za takve očeve postupke? 

Šta se dogodilo jednog dana na ulici dok su se dječaci igrali? 

Bez čega je izišla majka na ulicu? 

Zašto je tada otac uzviknuo majci da je gleda cio svijet? 

Kakva su osjećanja u tebi izazvale riječi i postupci majke u ovoj priči? 
Di 


Opis lika (PORTRET) 


Pokušaj saznati što više o životu tvoje nane i djeda. Zamoli ih da ti ispričaju o običajima o 
nekadašnjoj nošnji. Pokušaj da opišeš likove i nošnju o kojoj si slušao. Karakterizacija lika 
u nekom književnom djelu postiže se opisivanjem njegovih postupaka, govora, izgleda. 
Da bi opisivanje bilo uspješno prvo moramo dati opštu sliku neke ličnosti, a onda opisivati 
pojedinosti izgleda. Biramo i opisujemo samo one pojedinosti koje su karakteristične za osobu 
koju opisujemo (oči, nos, visinu, hod, odjeću, pokrete, dijelove tijela,). 


Portret je opis izgleda neke ličnosti. Opis može biti unutrašnji — to jest opis unutrašnjih 
preživljavanja, postupaka i ponašanja lika, i spoljašnji, koji podrazumijeva opis fizikog izgleda 
nekog lika. 


Napiši zadatak na temu: Lik moje majke. J 

Zemlja 


špilja - pećina Mjesto u koje sam iznenada došao ličilo je više na kraj svijeta 
nego na selo u kojem žive ljudi. 

Kamena vjeđa zagradila ga od sunca, mora i vjetra, ne možeš je 
ni glasom doseći, ni okom preskočiti. Iz tamne špilje zuri krajičak 
sela, djelić okamenjenog svijeta koji je, po svemu sudeći, davno 


sapeta krsta — 
ukočena kičma 


bremenita — trudna, 


noseća trajao i nestao. 

HAA 
Kava Starac mi priđe sigurnim korakom čovjeka koji zna da je na 
jepotom, 


svojoj zemlji, da ja samo mogu biti ta sjenka, nikako on, razvuče 
tanke pljesnjive usne, progovori kroz modre, neravne škrbine: 

- Ti si! — procijedi zbunjeno, kao da nije očekivao živa čovjeka. 
mramor — vrsta - Ja sam! — rekoh umjesto pozdrava. 
kamena - Tisi? — reče on još jedanput, malo jače, pruži mi ruku da dopuni 
te škte riječi koje su 

snovale među nama. 

I njegova ruka zapuči moju, čvrsto, prijateljski. Kroz naše sjenke 
zaigra srdačan tresak ruku, kao kod ljudi koji su se nekad davno 
voljeli i rastali, pa se iznenada našli i prepoznali. 

Na njegovom zemljastom licu još su samo bile žive oči i gnjila usta kroz koja su već prošle 
te dvije istovjetne riječi. 


soha — podupirač 


mrtvaja - slabo rodna 
zemlja 


HAA 
- Šta tražiš ovdje? — upita on promuklim glasom kad izvukoh ruku iz njegove tuguljive 
suhe i tvrde šake. 
- Ništa — slegoh ramenima kao čovjek koji stvarno ne zna šta radi. 
- Šta radiš ovdje? — ponovi starac nešto jače, da čuje samoga sebe - Ovo je moje selo- 
reče i rukom zaokruži groblje ispred sebe. 
- A ono? — pokazah selo. 
- Ono je prokleto. 
- Kako prokleto? 
- Prokleto. Prokleo Bog. Digao ruke od njega. 
- Ovo je vaše groblje? 
- Moje... Ovdje se kopamo. 
- Ovdje su svi koji nijesu mogli preći planinu. 
Tu se starac uspravi kao da mu na jednom nešto popusti sapeta krsta. Okrenu se oko 
mene, razgleda naokolo, sva mu brda stadoše u mutnim kapljama vida. 
- Ovu planinu što dijeli dva svijeta. Iza nje je zemlja, more i sunce. Iza nje je život, 
sve moje što nije u ovom groblju. 


SI 


Grm 


Prvi je do nje došao moj predak Gorčilo, propeo se na nju, rekao: ,Ovo je zemlja mojih 
sinova". 

Umrije od radosti. Ubi ga ljepota neviđene zemlje. Mrtav je pao na onu stranu, u susret 
moru, suncu, rodnoj zemlji. 

S vrha se samo vratila Stamena, žena mu, tužna i bremenita, skrhana bolom, zgranuta i 
omađijana ljepotom zemlje koja je njima namijenjena. Pobola je kolac u dolinu, da ostane tu 
dok rodi i podigne čedo. 

Ne smije mu je otkriti prije no što poraste, što sam zaželi, uzmogne da je traži i pronađe. 
Ne smije, sve i kad bi mogla propet se još jednom pod samu nebesku sohu, na kamenu gredu 
ispod sunca. 

Kazat će mu samo put, i ništa više. Sve drugo treba sam da otkrije, da osvoji. Biće mu milije, 
draže, ljepše. Biće mu život koji je sam pronašao. 

Od tada je devet pojaseva išlo uz ovaj kameni hrbat, uz ovu goru mramorovu, niko je ne 
osvoji, niko joj ne dohvati grivu, niko je ne zajaha kao naš predak Gorčilo. 

Ni Momčilo, ni Dojčilo, ni Borčilo. Niko. 

Niko ne viđe zemlju, sunce i more koje je nama obećano. 

Devet je koljena hranila ova mrtvaja, pojila ova tanka izvorska žila, grijao san o neviđenoj 
zemlji preko brda. 

Lani su je pregazili moji sinovi: Gorčilo, Borčilo, Dojčilo, Momčilo... 

One koji su pali dočekao sam i sahranio. 

Ovdje. 


(Odlomak iz priče Legenda o neviđenoj zemlji) 
Husein Bašić 


Interpretacija m 


O čemu se govori u ovom odlomku iz priče Huseina Bašića? 
Kojom stilskom figurom pisac počinje priču? 

Šta je zagradilo selo od sunca i vjetra? 

Ko je prvi došao u selo? 

Gdje žive oni koji nisu mogli preći planinu? 

Zašto je uvijek sreća sa druge strane planine? 

Kakva je to obećana zemlja? 

Ko je lani pregazio planinu, šta kaže pisac? 

Šta saznajemo iz dijaloga junaka u ovoj priči? 

Zašto je ono drugo selo prokleto? 

Način karakterizacije lika 


Radnja u ovoj priči je uzbudljiva i događa se u neobičnom okruženju, a dijalog vrlo živ i dinamičan. 
Koliko pažnje pisac posvećuje događaju u priči, toliko, nekad i više, pažnje posvećuje likovima. To je slučaj 
i sa pričom Zemlja. Dijalogom junaka, njihovim razmišljanjem, preživljavanjem, osjećanjem, unutrašnjim 
portretom, pisac dočarava njihove likove i karaktere. Svaku navedenu osobinu potvrdite navođenjem mjesta 
u priči u kojoj je ta osobina pokazana. Likove je moguće predstaviti na više načina: 

— opisom njihovog izgleda, odjeće, 

— opisom njihovog ponašanja, 

— navođenje njihovog govora, 

Govor likova, dijalog, ponekad nam pokazuje odakle su junaci priče i gdje se radnja događa. A 
to je zbog toga što naš jezik nije svugdje ujednačen, jer u njemu postoje neke razlike. Zato možemo 
govoriti o: 

— narodnom govoru, 

— književnom jeziku. 

Narodni govor podrazumijeva govor ljudi u jednom mjestu ili kraju. Takav govor u sebi ima 
nepravilnosti. 

Književnim jezikom se govori na radiju, televizji, u školi, njime se pišu knjige. Književni jezik ima 
svoja pravila koja važe za cijelu teritoriju jednog jezika. 


U književnom djelu lik je govorno obilježen ako se služi dijalektom, odnosno zavičajnom leksikom. 


Oslušni svakodnevni govor u svojoj okolini. Da li se on razlikuje od književnog? Da li govor tvoga 
krajaima nekih posebnosti? Uz pomoć svojih roditelja ili starijih članova porodice prisjeti se zaboravljene 
zavičajne leksike. Ima dosta lijepih riječi koje su skoro sasvim nestale ili se vrlo malo upotrebljavaju. 

Zapiši nekoliko karakterističnih izraza iz tog govora u svojoj svesci. 

O pero 


O pero, 

Iako si nemoćno i naoko nijemo, 

Bez jezika, 

Kad prođeš u ruke učitelju, 

Od tebe načini slavuja; 

Istoga časa počneš izvijati pjesme, 

U svakom napjevu otkrivaš hiljadu tajna, 
Hodi sada, 

Otpočni pjesmu 

I složi glas sa slavujem moje naravi! 


ZE Nerkesi 
Interpretacija e 


Kome se obraća pjesnik u ovoj pjesmi? 
Šta pero čini kada se jezik razveže? 


Kako to pero može da postane slavuj? 

Kakve tanje otkriva pero sa glasom slavuja pjesnikove naravi? 
Kakav utisak na tebe je ostavila ova pjesma? 

Koju stilsku figuru uočavate u ovoj pjesmi? 

Šta je personifikacija? 


Iz kulturne prošlosti 


Pjesnik Nerkesi Muhamed živio je i stvarao u XVI stoleću na turskom i perzijskom jeziku. Njegove 
kratke lirske pjesme prepune su lirske mašte i mirišu, kako su govorili njegovi savremenici, na širaske 
ružice. Osim pjesama pisao je i prozu. 

Bošnjačka književnost na orijentalnim jezicima trajala je čitavih pet stoljeća. Osim ove književnosti 
postoji i takozvana alhamijado književnost, to jest, književnost koja je pisana arapskim pismom, a 
bosanskim jezikom. 


Stilska figura u kojoj se neživim bićima, životinjama, biljkama ili predmetima daju osobine živih 
bića naziva se personifikacija. 


Naučite ovu pjesmu napamet. 

Neka nam oproste trave 


'Trave će nas moliti da ih darujemo nježnim sonetima. 
Trave će nas moliti da ih darujemo nježnim sonetima. 


Mi ćemo ih gaziti zakasneli i gorki i pjevaćemo im 
O nepovratnim odlascima, o uskraćenim uspomenama. 


I molit ćemo trave da nam oproste za mnoge riječi, 
Za mnoge gorke riječi, koje nećemo znati prećutati. 


Izet Sarajlić 


Interpretacija == 


Koliko cjelina ste uočili u ovoj pjesmi? 

O čemu će trave moliti pjesnika? 

Čega će se sjećati pjesnik i o čemu će pjevati? 

Šta pjesnik neće znati da prešuti? 

Zašto će moliti trave da mu oproste? 

Izet Sarajlić iskazuje svoje želje, čežnje i uspomene. 

Pokušaj odgonetnuti i dublji, preneseni, smisao ove pjesme. 
Kako se zovu strofe od dva stiha? 

Koje strofe još poznaješ? 


Pjesnik u ovoj pjesmi razmišlja o životu, o prolaznosti, o nestalnosti svijeta i pojava koje nas 
okružuju. Zato ova pjesma predstavlja jednu misao ili refleksiju, odnosno razmišljanje o prolaznosti 
svijeta i života. Ta misao bila je izazvana sjećanjima na susrete, odlaske i uspomene, ali je bila izazvana 
i pjesnikovom čežnjom i samoćom, njegovim ličnim intimnim osjećanjima i raspoloženjima. 

Sarajlić je u ovoj pjesmi izrazio životno iskustvo, stavove i razmišljanja putem prenesenog ili 
figurativnog značenja. 


Lirske pjesme u kojima pjesnik iznosi svoja razmišljanja o životu, smrti, prolaznosti, nazivaju se 
misaone pjesme ili refleksivne. 
Stilska figura kojom se iskazuje misao koja je suprotna ustaljenom i očekivanom, naziva se paradoks. 


Naučite ovu pjesmu napamet i recitiraj je u odeljenju. J 

Selmanova kruška 


Donese Selman odnekuda sjeme kruške. I posadi na Pasjem Tancu. Niče mala bijela 
stabljika. I poče da raste. Na jesen gotovo da dohvati Nebo. Djeca kao djeca ispeše se na 
krušku da naberu voćaka. A baš su se gore žutjele kao da su zlatne. I doniješe djeca kruške 
svojim očevima, majkama i sestrama. Kad imaš šta vidjeti. To nisu kruške već zvijezde. Gore 
kao žar a ne mogu da sagore dlanove. I mudri Vodušani rekoše: ,Vraćajte, djeco, zvijezde na 
Selmanovu krušku. Nismo mi još stasali da jedemo zvijezde već nam je određeno da pijemo 
vodušku vodu". 

Ismet Rebronja 


Interpretacija mu 


O čemu se govori u ovoj kratkoj priči? 

Šta je Selman donio u Vodušu? 

Zašto je Selman posadio krušku baš na Pasjem Tancu? 
Na koji način je pisac opisao rast kruške? 

U šta su se pretvorile ubrane kruške? 

Zašto Vodušani nijesu stasali da jedu zvijezde, 
već im je određeno da piju vodušku vodu. Zašto? 
Šta si saznao o životu Vodušana? 

Dali su oni složni, plemeniti, pismeni? 

Zbog čega su se uplašili zvjezdanih krušaka? 

Da li priča ima radnju u pravom smislu riječi? 
Koju stilsku figuru je koristio pisac u ovoj priči? 
Šta je alegorija? 


Parabola je vrlo kratak i jezgrovit prozni književni tekst u kojem je težište na mislima, a ne na 
događaju. U paraboli, kao književnoj vrsti, pisac svu pažnju usredsređuje na odabranu temu i to u 
prenosnom značenju. Priča pisana u alegoriji nastoji da na nekom pogodnom primjeru ukaže na neku 
moralnu istinu, odnosno kako treba da se postupi u određenoj situaciji. 


Opiši i ti drvo u svojoj bašči i njegove plodove. I 

Prvi snijeg 


Noć se krila tavna, oblačine guste 

Po nebu se nižu ko valovi mora. 

vije — pjeva N'jemo leže polja, dubrave puste 
Mrtvi sanak vlada, nema živog stvora. 


dubrave - šume 


tavna — mračna, tamna 
Ne trepjeri mjesec, nit' zvjezdice sjaju 
Niti slavuj svoju slatku pjesmu vije. 
Pustoš vlada svuda: u brdu, u gaju, 
Ljuta bura ciči — prvi snijeg vije. 


Osman Đikić 


Interpretacija 


Kako pjesnik opisuje noć u ovoj pjesmi? 
Kakvi su to valovi što se nižu po nebu? 
Zašto pjesnik kaže: N'jemo leže polja... 

...nema živog stvora? 
Zbog čega mjesec ne treperi, nit' zvijezde sjaju? 
Šta se to događa u prirodi, koje pojave? 
Zbog čega je pustoš svuda, u brdima i u šumama? 
Kako pjesnik opisuje prvi snijeg u ovoj pjesmi? 
Osim vjetra, šta još prati prvi snijeg? 
Koliko strofa ima ova pjesma? 
Kako se zove strofa od četiri stiha? 
Kakav je raspored rime u pjesmi Prvi snijeg? 
Šta je to obgrljena rima? 


Strofa od četiri stiha naziva se katren. 
Kada se u strofi rimuju prvi i treći, a drugi i četvrti stih, onda se ta rima zove obgrljena rima. 


Naučite ovu pjesmu napamet. 


SZ 


hrt — vrsta lovačkog 


Hrt 


Poklonio je EImaz Dolićanin svome zetu u Bihor, Šaranu Lipovcu, 


vratnice — drvena 


psa hrta. Neka mu od njega, uz ćerku, ode i hrt. 
Doveli su ga deset dana poslije nevjeste, i svijet, koji je prije 
dolazio da vidi nevjestu, sada je dolazio da vidi i hrta. 


taraba na kapiji I Kan SREM NE) š M H 
Gledali su ga - i nijesu umjeli ništa da kažu, do da je to ono što 


gunj — vrsta bunde prije nijesu vidjeli - da je hrt. Stajao je na svojim tankim nogama, a 
tanak i sav, tako da je ličio na živ, zategnut luk, koji se nema kuda 
kočet — dlaka odapeti, jer je svuda tijesno. Nešto carsko, što mogu da imaju samo 


dobri konji, lavovi i hrtovi, imao je u svome držanju, ali i nešto što 
imaju i nevjeste kad se tek dovedu. Široka polja i beskrajne doline 
bile su i tada u njegovim očima, i za njima tuga, jer je to ostalo u 
Dolićima. Da je govorio, rekao bi: Nijesam više onaj koji lovi, nego ulovljeni. I činio je ono 
što je dato i hrtovima: pustio bi suzu; kao što i hoće to biti sa strancem kad se nađe u tuđini. 

Bio je bijel. Dlake kratke toliko da se činilo da je go. I po tome je - po golotinji, od svega što 
se vratima i vratnicama pred kućom njegovog gospodara zatvaralo, on jedini bio kao kakav 
ljuti siromah: bez gunja, bez runa, bez kočeti. I sve čim se pokrivao, i to samo dio svoje glave, 
bile su njegove duge i tanke uši, gotovo providne, oborene dolje; dizao ih je samo kad trči, i 
to ne uvis, nego duž vrata, i tada se činilo da ušiju i nema. A ono što se najviše, kod tog golog 
stvorenja isticalo, bile su oči; bile su mu crne, i iznad njih, za čudo, crne obrve, iako je sav bio 
bijel. Tim crnim, krupnim, i ponekad kao staklo sjajnim očima gledao je mudro kao kakav 
starac. Nijesu to bile gladne pseće oči stvorene da ištu; bile su stvorene da gledaju, a na svijetu 
se ima šta gledati. Stoga se — kad čučne na svoje stražnje noge, a na prednje visoko se osloni, 
činilo da je na nekakvom svom prijestolu, sa kojeg, upravo svojim gledanjem, ne ište nego 
daje. Leđa su mu tada jedna kosa ravan, koja odozdo, od repa i zemlje, ide gore prema glavi 
sve više i više, kao da bi ka nebu, ka kojem, a najviše noću, i inače idu oči hrtove... Ako se ta 
linija njegovih leđa dotakne, ona će zadrhtati kao kakva napeta žica, i nešto što više nije dodir, 
nego zvuk i glas, odzvoniće kroz cijelo njegovo tijelo, kao kakva svirka... I ne od mesa i kostiju, 
jer toga je u njemu bilo malo, nego od nekakvih tankih i zvučnih žica bio je sačinjen, i zbog 
toga i tanak, i lahk, i zvučan... 


stražnje — zadnje 


(Odlomak iz istoimene priče) 
Ćamil Sijarić 

Interpretacija a 


O čemu se govori u ovoj priči? 
Kome je Elmaz poklonio hrta? 
Kad je hrt odveden Šaranu Lipovcu? 
Svijet, koji je prije dolazio da vidi nevjestu sada je dolazio da vidi i hrta". Kaže pisac. Zašto? 
Kako pisac opisuje hrata? 
Zašto pisac kaže da je hrt golotinja, bez gunja, bez runa, bez kočeti? 
Gdje inače hrtovi žive, u kakvim krajevima? 
Šta pisac nagovještava kad opisuje crne hrtove oči: 
- daje hrt u predjelu, 
- da je začuđen slikom novog kraja, 
- da mudro osluškuje i posmatra svijet, 
- da ne ište, no da daje? 
Zašto pisac kaže da je hrt, kad čučne, na nekakvom prestolu? 
Ćamil Sijarić opisuje hrta kao spomenik, a ne kao živa, brza lovačkog psa. Zašto? 
Koju stilsku figur najčešće pisac koristi pri opisu hrta? 
Šta je poređenje? 


Čitali smo razne priče i bajke o životinjama. Sve životinje koje se pojavljuju kao junaci u pričama 
imaju neku osobinu ili moć, koja je ljudima prirodna. Koja je to osobina? U priči Hrt, Ćamila Sijarića 
opisani pas, kao i čovjek, osjeća, naslućuje. To vidimo iz opisa pasjih očiju. Kakva se osjećanja javljaju 
kod hrta? Koje plemenite ideje znaš o odnosu između ljudi i životinja? 

Napiši zadatak na temu: Životinja koju volim. Pri opisivanju životinje koristi se stilskim sredstvima 
kojima se koristio i Ćamil Sijarić u priči Hrt. Pazi da tvoj rad ima humanu poruku kada je u pitanju 
opis životinja. 

Srebrena česma 


mora — mitsko biće Pod orahom, na kraju avlije, 

(Po narodnom Slap iz duga grla lije. 

vjerovanju, pritiska Niko ko ona ne dariva. 

Miu odsto Grle je bršljani i kopriva. 

zembilj, zembiljče - Grli je čovjek žednih usta 

torba za nošenje Kad s njive dođe, kada susta. 

namirnica Prhne i skvasi krila ptiče, 
Bumbar napuni svoje zembiljče. 


HAA 


Navečer, kada odem da spavam, 
Česma se sa mnom došaptava. 
Kroz prozor slušam kako klopara; 
Ona se nikad ne odmara. 

U noći piju vile i more, 

Igraju kolo sve do zore, 

Kad jež se češlja i miju lice 
Raspjevane golubice. 

Česma se puši, od srebra sva je. 
Voda otiče, kamen ostaje. 


Džemaludin Latić 


Interpretacija a 


Pjesma očarava ljepotom koju pjesnik nosi u sebi cijelog života kao svoje najveće blago. Pjesma ima 
dva dijela: prvi govori o česmi danju, a drugi o česmi noću. Koja osjećanja u pjesniku izaziva česma? 
Kojim slikama pjesnik slika česmu u prvom dijelu pjesme? Koje se slike javljaju u drugom dijelu pjesme? 
Pronađite ih i uporedite. Šta se događa s česmom i pjesnikom noću, dok on ne utone u san? 
Zašto su pjesnik i česma bliski noću? Ko noću dolazi na česmu? 
Zašto pjesnik na česmu dovodi bića iz mašte? 
Kojim stilskim figurama se pjesnik služio pri opisu česme? 
Kojim riječima se može još dočarati žubor česme? Zašto pjesnik kaže: Ona se nikad ne odmara? 
Objasnite smisao stihova: Niko ko ona ne dariva. 

Voda otiče, kamen ostaje. 
U koju vrstu pjesama možemo svrstati uvu pjesmu? 
Ko se sve na česmi osvježava, kome sve voda daje snagu, kome sve gasi žed? 
Da li u vašem gradu, selu postoji česma? Ko je sagradio i čemu služi? 
U posljednja dva stiha pjesnik je dao završetak, poruku čitaocu. Objasni kako si shvatio tu poruku? 
Šta u pjesnikovoj predstavi simbolizira voda koja otiče, a šta kamen koji ostaje? 

Jpamti 


Stilska figura koja se zasniva na prenosnom značenju riječi, gdje se jedna riječ upotrebljava umjesto 
druge naziva se metafora. 

Pjesničke slike koje se doživljavaju čulom vida nazivaju se vizuelnim, a one koje se doživljavaju 
čulom sluha nazivaju se akustičkim (zvučnim). 


Opišite česmu na kojoj ste gasili žeđ, na kojoj ste gledali kako ptice piju ili neka druga živa bića. 
Služite se riječima koje dočaravaju zvuk i one iz kojih možemo naslutiti zvuk. Na primjer u riječi otiče 
u mašti možemo čuti zvuk oticanja. Ako nemate česmu u svom kraju zamislite je lijepu kakva samo 
u mašti može biti. 


Nauči recitovati i slušati recitovanje pjesme ,, Srebrena česma" pazeći pri tome na izgovor naglašenih 
i nenaglašenih cjelina. 


Sreli ste se sa pjesnikom na književnoj večeri u bibliotec ili na nekom drugom mjestu. Čitali ste 
njegovu poeziju, prozu ili intervjue. Pjesnici su oduvijek, znate, pjevali o vodi, prirodi, ljubavi. Te teme, 
na neki način, spajaju pjesnike svih razdoblja, iako svaki od njih ima različitu sposobnost uočavanja, 
odabiranja motiva i realizacuju doživljene inspiracije. Stoga želite postaviti pjesniku pitanje u vezi 
njegove pjesme SREBRENA ČESMA. 

Niko u našoj poeziji nije stvorio tako lijep ugođaj, sa karakterističnim živim detaljima, koji su dio 
prirode, života, životne istine, a ujedno lirski toplo, kao vi u pjesmi Srebrena česma. Šta Vama znači 
vaša Česma i njen žubor u tihim večernjim satima? 


Za mene je ta pjesma rijetko ostvarenje nekih mojih doživljaja. Srebrena česma mi je, rekao bih, 
zadovoljstvo, a isto tako mi je važno šta ona znači za druge, čitaoce i sve one koji vole poeziju. U poeziji 
nije važan samo glas nego i njegov odjek, šum, ritam i slika koja čitaocu prvo pada u oči. 


Ispričajte nam nešto o svojim doživljajima i inspiraciji? 
Svoj doživlj, inspiraciju, najčešće prenosim na papir. Koliko to uspijevam da uradim dobro na 


književnoj kritici je da ocijeni. a posebno mi je zadovoljstvo kada čujem da su čitaoci prihvatili i da rado 
čitaju moju poeziju. To je za pisca, prije svega, dar, nagrada i smisao stvaranja. 


61 


Grese am 


S LLFFFNFFFFFTTTTJJEDTEUEUEUEVEVEDIDDDDDDn—m——— 


Bašta sljezove boje 


Muškarci obično slabo razlikuju boje, ali jedan takav neznajša u bojama kakav je bio moj 
djed,, e, takvog je bilo teško naći. Njegov spektar svodio se na svega četiri osnovne boje., a ono 
ostalo — to nije ni postojalo ili se svodilo, u najmanju ruku (ako je čiča dobre volje!) na neki 
vrlo neodređen spis: ,,Žuto je, a kao i nije žuto, nego nešto onako -— i jest i nije." 

Kako je na ovom našem šarenom svijetu većina stvorenja i predmeta obojena ,,i jest i nije" 
bojom, to je s mojim djedom oko toga uvijek dolazio do nesporazuma i neprilika. 

Ujedno od najprijatnijih doba godine, skoro preko noći, rasvjetao bi se u baštici kraj 
naše kuće crni sljez i ljupko prosinuo iza kopljaste pocrnjele ograde. On je u mirna sunčana 
jutra zračiio tako povjerljivo i umiljato da to nije moglo izmaći čak ni djedovu oku i on bi 
odobrovoljeno gunđao majući se po dvorištu.: 


Ono, istina, na sljezovom cvijetu jedva da je negdje i milo tragova modre boje, ali ako je 
djed kazao da je modra, onda je modra i kvit, Isto se tako moglo desiti da neke godine djed 
rekne za tu istu baštu da se crveni, i onda za tu godinu tako i važi: sljez mora ostati crven. 

Djedov rođak, Sava Damjanović, negdašnji kradljivac sitne stoke, a pod starost ispičutura 
i pričalica, i namjerno je znao da najedi mog dobrog djeda. Dog djed priča, on ti ga istom 
začuđeno prekine: 

— Otkud lisica crvena kad je žuta! 

— Hm, žuta? — beči se djed . — Žut je tvoj nos. 

Sava zabrinuto pipne svoj ružičast bubrast nos i vreči: 

— Crvena! Ta sve nacije odavde do Bihaća znaju da je žuta, a ti... 

Savin svijet prostire se do Bihaća, jer je čiča nekoliko puta tamo ležao u apsu, ali čak ni ti 
prostori ne mogu da razuvjere mog djeda. 

- Hm Bihaća! I drugi su ljudi ležali u bihaćkoj ,,Kuli" pa ne vele da je lisica žuta. Bolje ti je 
pij tu moju rakiju i ćuti, ne kvari mi unučadi. 

A unučad, nas troje, nabili se u ćošak blizu starca i čekamo kad će Sava započenjati sa 
svojim lopovskim doživljajima. Prepirka o bojama baš nas nimalo ne interesuje, lisica je lisica, 
pa ma kakve farbe bila. 

Zbog djedove tvrdoglavosti u pogledu boja i ja sam, već na prvom koraku od kuće, upao u 
nepriliku. 

Bilo je to u prvom razredu osnovne škole. 

Negdje sredinom godine učiteljica nam je pričala o vuku, te živi ovako, te hrani se onako, 
dok će ti jednom upitati: 

— Djeco, ko zna kakve je boje vuk? 

Ja prvi digoh ruku. 

— Evo ga, Branko će nam kazati. 

— Vuk je zelen! — okidoh ja ponosito. 

Učiteljica se trže i začuđeno nadiže obrve. 

- Bog s tobom dijete, gdje si to čuo? 

— Kaže moj djed — odvalih ja samouvjereno. 

— Nije tačno, vuk nije zelen. 

— Jeste, zelen je! neočekivano se uzjogunih ja kao pravi unuk čestitog djeda Rade. 

Učiteljica mi priđe sasvim blizu, ljutito izriki u moje lice i povuče me Za uvo. 

— Kaži ti svom mudrom djedu da to nije istina. Vuk je siv. Siv, zapamti. 

Skoro plačući otklipsao sam toga dana kući i šmcajući ispričao djedu sve što se u školi 
dogodilo. 

Ni slutio nisam kakva će se bura oko toga podići. 

Šta! Pred čitavim razredom njegovog unuka, miljenca, tegliti za uši, a uvaženu starinu 
posprdno nazivati mudrim, bolje rečeno, budalom! Dotle smo došli? I još reći da vuk nije 
zelen već nekakav... hm! E, to ne može tek tako proći. 

Sjutradan, pušući poput guska, djed je doperjao sa mnom u školsko dvorište i pred svom 
dječurlijom razgalamio se na učiteljicu: 

- A jeli ti, šiškavico, ovakva i onakva, ti mi bolje od mene znaš kakav je vuk, a? Nije zelen? 
Pazi ti nje! Ja se s vucima rodio i odrastao, čitavog vijeka s njima muku mučim, a ona ti tu.. 
Po turi bi tebe trebalo ovim štapom, pa da se jednom naučiš pameti. 

Izvika se djed, rasplaka se učiteljica, a mi, đaci, od svega toga uhvatismo neku vajdu: toga 
dana nije bilo nastave. 

Već sljedeće jutra djeda otjeraše žandarmi. Odsjedi starina sedam dana u sreskoj ,,brvnari" 
a kad se vrati, ublijedio i mučaljiv, on mi naveče poprijeti prstom. 

— A ti, jezičko, neka te ja još jednom čujem da blejiš kakav je ko, pa ću ti ja pokazati. 

Vuk je zelen, heh! Šta te se tiče kakav je vuk. 

— Pa kad me ona pitala. 

— Pitala te, hm! Imao si da ćutiš, pa kvit. 

Sljedećeg proleća, bujnog i kišovitog, sljez u našoj bašti rasvjeta se kao nikad dotad, ali 
starina kao da ga zapazio nije. Nisu tu momagala ni sva trtljanja neumornog rođaka Save, djed 
je bio slijep i za boje i za sve cvijeće ovoga svijeta. Tuga da te uhvati. 

Minulo je od tih neveselih dana već skoro pola vijeka, djeda odavno nema na ovome 
svijetu, a ja još ni danas posigurno ne znam kakve je boje sljez. Znam samo da u proljeće 
iza naše potamnjele baštenske ogradeMinulo je od tih neveselih dana već skoro pola vijeka, 
djeda odavno nema na ovome svijetu, a ja još ni danas posigurno ne znam kakve je boje sljez. 
Znam samo da u proljeće iza naše potamnjele baštenske ogradeMinulo je od tih neveselih 
dana već skoro pola vijeka, djeda odavno nema na ovome svijetu, a ja još ni danas posigurno 
ne znam kakve je boje sljez. Znam samo da u proljeće iza naše potamnjele baštenske ograde 
prosine nešto ljupko, prozračno i svijetlo pa ti se prosto plače, iako ne znaš ni šta te boli ni šta 
si izgubio. 

Branko Ćopić 

| Interpretacija _— 


Ko je narator u ovoj priči? 

Kojeg događaja se dječak sjeća iz djetinjstva? 

Ko je u središtu dječakovih sjećanja? 

Ovu priču možemo podjeliti na više cjelina. 

Prva cjelina govori o djedovom odnosu prema bojama. Naredne tri cjeline označi sam. 
Kaka je djed u priči Branka Ćopića? 

Koje karakterne osibine djeda iznosi pisac u ovoj priči? 

Šta je djed za pisca predstavljao u djetinjstvu? 

Kako se djed odnosio prema bojama poslije povratka iz zatvora? 

Ko su ostali likovi u ovoj priči? 


Autobiografska književnost je ona književnost u kojoj pisac opisuje vlastiti život. 


U priči postoje riječi i izrazi koje si zapazio, a koje nisu uobičsajene u književnom jeziku. 
Uz pomoć nastavnika objasni značenje i ulogu tih riječi u priči. 


Uz pomoć rječnika stranih riječi otkrij šta je daltonizam i zašto za neke ljude kažemo da su 
daltonisti. 

Gusjenica 


Jedan botaničar, 

veliki paničar, 

sjedio je na jednom listu 

i ugledao veliku glistu 
(gusjenica to bješe, stručno 
govoreći, i bje mu mučno). 


Reče on sav u strahu glisti: 
-Molim te nemoj list ovaj gristi 
jer to bi bila nezgodna stvarca: 
pasat ću i slomit ću rebarca. 
Reče mu glista: - Ne boj se, dragi, 
padovi tvoji bit će blagi 

i neće biti ni malo dugi 

jer malo niže raste list drugi 

i na njemu je druga glista, 

na mene nalik, gotovo ista 
gusjenica, govoreć' znanstveno: 
provodit će te se božanstveno! 


Luko Paljetak (iz ciklusa Morski talas) 


Interpretacija a 


Između koga se vodi dijalog u ovoj pjesmi? 
Šta je zabavno i zanimljivo u ovoj pjesmi? 
Čemu ste se nasmijali? 

Čime se bavi botaničar? 

Kako doživljavate razgovor botaničata i gliste? 


Ovo je lirska pjesma. Primjetili ste da u njoj postoje neke epske osobine (radnje, dijalog, likovi). 

Blagi humor je prisutan u ovoj pjesmi. Botaničar je paničar, pa se još našao na drugom listu, a tu 
je gusenica draga i simpatična, društvo sasvim dovoljno za provod. Opiši i ti neki izlet u prirodi, gdje 
ćeš voditi dijalog sa nekim živim bićem. 

Lesi se vraća kući 


Svako u Grinal Bridžu poznavao je Lesi Sama Karakloa. Moglo bi se mirno reći da je ona 
bila najpoznatije pseto u selu. Iz tri razloga. 

Prvo, gotovo svaki čovjek u selu morao se složiti s tim da je ona najljepši primjerak ovčarskog 
psa koga je iko dotada vidio. 

A to je zaiosta bilo laskavo za Grinal Bridž, jer su u tom mjestu Jorkširske pokrajine, više 
nego u ma kom drugom mjestu na svijetu — pse smatrali za prave vladare. Izgleda da se u 
tom turobnom dijelu sjeverne Engleske psi gaje uspješnije nego igdje. Oštra klima toga kraja 
sa čestim vjetrovima praćenim hladnim kišama koji brišu preko močvarnih visoravni, utiče 
snažno na bujnost dlake pasa i čini ih veoma otpornim i jakim, kao što, uostalom, čini jakim 
i otpornim i ljude koji tamo žive. 

Tamošnji ljudi vole pse i vješti su u njihovom odgajanju. Možete otići u bilo koje od stotinu 
tih rudarskih mjesta ove najveće engkleske pokrajine i vidjet ćete kako za skromno obučenim 
radnicima kaskaju psi tako fine i aristokratske pasmine, da bi im pozavidjeli i najbogatiji ljudi 
na svijetu. 

Grinal Bridž je mjesto kao i svako drugo jorkširsko selo. Njegovi stanovnici umjeli su da 
razumiju pse i da ih vole; bilo ih je mnogo lijepih koji su, kao što rekosmo, kaskali za svojim 
gospodarima; ali je, pri tom, opšte mišljenje bilo ovo: ako je ikad postajalo ljrepše pseto od 
ove keruše Sama Karakloa — odgajene u Grinal Bridžu — onda je to, zaista, moralo biti davno 
prije njihovog dolaska na svijet. 

Postojao je još jedan razlog zbog koga je Lesi bila naročito poznata u selu: ,,Po njoj možete 
dotjerivati časovnike" govorile su žene. 

To, međutim, potječe još iz mnogo ranijih dana — onda kada je lesi bila još vesela i nestašan 
jednogodišnji pas. Jednog dana došao je Karaklov dječak Džoe kući dršćući od uzbuđenja: 

— Majko! Šta mnisliš ko me je danas sačekao kada sam izišao iz škole? Lesi! Reci otkuda je 
mogla znati da sam ja tamo? 

- Morala je ići tvojim tragom, Džoe. Samo bih tako mogla to da protumačim. 

Ali, bilo što mu drago, Lesi ga je čekala i sutradan pred školskom kapijom, pa i prekosutra — 
opet. I nedjelje, mjeseci i godine su prolazile, i uvijek je bivalo isto. Žene su gledale sa prozora 
svojih kuća, kao i trgovci sa vrata svojih dućana u Visokoj ulici, kako ovo ponosito pseto crn- 
bijelo-zlatne boje sigurnim korakom ide ulicom i govorili su: 

- Mora da je pet do četiri, ide Lesi! 

Bila kiša ili sunce, pseto je uvijek stajalo tamo očekujući dječaka — jednog od onih koji su 
jurili betoniranim dvorištem — onog jedinog koga je pseto voljelo" uvijek je to bio susret pun 
radosti; zatim bi i dječak i pseto pošli zajedno kući. I tako je to trajalo pune četiri godine. 

Lesi je zaista bila omiljena u selu. Gotovo svi su je poznavali. Ali su stanovnici Grinal 
Bridža bili naročito gordi na Lesi, jer je ona imala nečeg što je za njih bilo vrijedno, mada to 
,nešto" nisu umjeli baš najbolje da objasne. No u svakom slučaju to ,, nešto" bilo je u vezi sa 
njihovom gordošću, a gordost u vezi sa — novcem. 

Erih Najt 
(Odlomak iz istoimenog romana) 

Interpretacija 


Kako su se stanovnici Jokširske odnosili prema psima? 
Zbog čega je Lesi bila najpoznatije pseto u selu? 

Šta je to što Lesi činilo osobenom? 

Pas je bio vezan za dječaka. Kako? Objasni. 

Zbog čega su se pas i dječak radovali pri susretu? 
Zašto su se stanovnici ponosili sa Lesi? 

Po kome su navijali časovnike? Zašto? 

Dali bi i ti volio da te neko čeka pred školom? 


ONITDITITITID O OT 
- Kultura izražavanja — 


Zamisli susret sa nekim ispred škole i opiši ga u svojoj svesci. 


Pronađi što više podataka o filmu ,,Lesi se vraća kući" (ime scenariste, reditelja, glavnog glumca, 
godinu snimanja filma i td.). 

Knjiga 


Dječak koji čezne za knjigom i znanjem, jedan sasvim 
bezazleni događaj izazvat će kod njega strah. Naime 
dječak je pozajmljenu knjigu iz biblioteke pocijepao, 

a time odložio njeno vraćanje i susret sa bibliotekarem 
u nedogled. Ipak, jednom, uprkos dugom odlaganju, 
jednom će morati vratiti knjigu. 


Nebrojeno puta on je te noći ponovio u sebi ceo prizor sa predajom knjige, kako bi on, 
po njegovom mišljenju, trebalo da izgleda. Ući će u biblioteku kad u njoj bude što više đaka, 
tako da se profesor neće moći toliko baviti njime i njegovom knjigom. Ući će sa ravnodušnim 
izrazom na licu, pokloniće se i kazati: ,, Molim , gospodine profesore". Ili ne, neće ništa kazati, 
jer bi time već privukao pažnju na sebe, nego će se samo pokloniti. Knjigu će zaviti u beo 
tabak hartije i tu pred profesorom je izvaditi, tako da on vidi sa koliko je pažnje knjiga čuvana. 


tk 


Bilo je vlažno januarsko poslepodne. Dečak je uzeo knjigu iz kofčega. Na mutnoj svetlosti 
zimskog dana ona mu je sada izgledala iskrpljena, žalosna i upropašćena, očigledno i 
nepopravljivo. Spreman na najgore, zavio je knjigu u belu hartiju i krenuo u školu. 

Obilazio je oko bibliotekarovih vrata, zapitkivao drugove koji su izlazili, brojao one koji 
su ulazili, i kad je u jednom trenutku vidio da su ušla trojica odjednom on je kucnuo i, ne 
čekajući odgovora, ušao. 


+ + + 

Dječak je razmišljao da li je to gore i opasnije ili bolje i povoljnije po njega. U isto vreme on 
se i duboko klanjao i mrmljao nešto kao: ,, Molim, gospodine profesore", i sporo i nespretno 
razvijao belu hartiju. Profesor, utučen i mrzovoljan, nije ga ni pogledao. Uzeo je knjigu, udario 
njome po dklanu leve ruke, pogledao broj na poleđini, zatim crvenom pisaljkom precrtao 
dečakovo ime u spisku, a knjigu položio na ostale knjige koje je pre toga primio. Ne dižući 
pogleda, profesor pruži ruku za narednu knjigu, ali je dečak stajao kao omađijan pred njim. 
Tek kad ga onaj drug sa leđa odgurnu i pruži svoju knjigu, on se ukloni u stranu i neodlučnim 
korakom, polagano i oprezno, kao u snu, u jednom od onih snova u koje čovek ne veruje ni u 
trenutku dok ih sniva, pođe vratima. Po leđima je osećao jezu i očekivao je kao pouzdano da 
će ga viknuti po imenu i pozvati natrag. Tako je izišao. Upravo, više su ga izgurali đaci koji su 
izlazili i ulazili u biblioteku. 


Ivo Andrić 
(Odlomajk iz istoimene pripovjetke). 

Kako se dječak osjećao držeći pocepanu knjigu kod kuće? 

Zbog čega se dječak plašio da vrati knjigu? 

Kako se ponaša dječak ispred ulaza u biblioteku? 

Šta je dječaka začudilo prilikom predaje knjige? 

Kako je na dječaka djelovao strah koji je dugo nosio u sebi? 

Dječak je predao oštećenu knjigu. Da li je time njegov strah nestao? 


Dječakov strah je: 
— opravdan, 
— neopravdan, 
— bezrazložan. 


Veća sadržajna cjelina u književnom djelu naziva se poglavlje. 

Najmanji samostalni dio teksta naziva se odlomak 

U književnom djelu razlikujemo glavne i sporedne diogađaje. Sporedni događaji koji su zaokružene 
umjetnute cjeline izvan glavnog događaja, nazivaju se epizode. 

Dvadeset hiljada milja pod morem 


Io kamenje je bilo rasuto po okeanskom dnu po izvjesnom redu koji nisam mogao da 
objasnim. Primjećivao sam neprocenjive dugačke brazde kako se gube u mračnim daljinama. 
Bilo je još čudnih pojava koje nisam mogao da razjasnim. Činilo mi se da olovnim cipelama 
gazim po rasutim kostima i da one krckaju pod mojim korakom. Kakvom smo to prostranom 
dolinom prolazili? Htio sam da pitam kapetana, ali još uvijek nisam razumjevao govor znacima 
kojima se jedino moglo sporazumijevati u podvodnim šetnjama. 

Sve se više pojačavala crvena svjetlost koja nas je vodila i obasjavala nam vidik. Vrlo me je 
interesovalo prisustvo tog ognjišta pod vodom. Da li je ta pojava bila u vezi sa elektricitetom? 
Ili ću vidjeti neku prirodnu pojavu, još nepoznatu naučnicima sa zemlje? Ili je to možda, prošlo 
mi je kroz glavu, djelo čovečjih ruku? Možda ću sresti u tim dubinama prijatelje kapetana 
Nema koji, kao i on, žive tim čudnim životom i on im sada ide u posjetu? Možda ću tu naići 
na čitavu koloniju izbjeglica koji su, siti zemaljske bijede, pošli da traže i našli nezavisnost 
u dubinama okeana? Sve takve lude, nemoguće misliu su mi prolazile kroz glavu i u tom 
prenapetom duševnom stanju u kome sam bio zbog svih čuda koje sam neprestano gledao, ne 
bih se začudio da sam otkrio na dnu mora neki grad o kome sanja kapetan Nemo. 

Put je bio sve osvetljeniji. Sa vrha jedne planine, visoke osamstotina stopa, zračila je bijela 
svjetlost. Ali to što sam ja vidio bio je samo odbljesak iz vode. Izvor te neobjašnjive svjetlosti 
bio je na drugoj strani planine. 

Po kamenim dnu Antlantika, izbrazdanom kao lavirint, kapetan Nemo se kretao bez 
oklijevanja. On je poznavao taj mračni put. Bez sumnje je više puta prošao njime i nije mogao 
da se izgubi. Pratio sam ga sa nepokolebljivim povjerenjem. Izgledao mi je kao nki morski 
duh i dok je koračao preda mnom, divio sam se njegovom visokom stasu koji se ocrtavao kao 
crna sjenka prema svijetlom horizontu. 

Kakav prizor! Kako da ga predstavim? Kako da opišem drveće i stijene okružene vodom, 
koji su donjim dijelom tonule u stravični mrak, a vrhovima bili osvijetljeni crvenkastom 
svjetlošću koju je udvostručavao vodeni bljesak. 


HAA 


Kakav je to bio čudan, još nepoznat svijet? Kom redu su pripadali ti zglavkari kojima je 
stijena služila kao drugi oklop? Gdje je priroda otkrila tajnu njihovog postojanja i koliko 
vijekova oni tako žive u najdubljim slojevima okeana? 


HAA 


Koji je to dio svijeta bio potopljen u kataklizmi? Ko je postavio to stijenje i kamenje kao 
spomjenike preistorijskih hramova? Gdje sam to bio, guda me je odvela mašta kapetana Nema? 


Z0 


ES 


Tu, pred mojim očima se, ustvari, pojavljivao srušen, razoren, potopljen grad, s zbijenim 
krovovima, porušenim hramovima, razvaljenim svodovima, stubovima poleglim po zemlji, 
gdje se još osjećao smisao za skladne proporcije toskanske arhitekture; malo dalje ostaci 
velikog vodovoda... 

Gdje sam? Gdje sam? Htio sam pod svaku cijenu da znam, htio sam da govorim, htio 
sam da zbacim metalnu loptu sa glave. Ali kapetan Nemo mi je prišao i zaustavio me jednim 
pokretom. Zatim je podigao parče krdastog kamena, prišao jednoj stijeni i NAPISAO 
SAMO JEDNU RIJEČ: atlantida: 


Žil Vern 
(Odlomak iz istoimenog romana) 


Interpretacija 


O čemu se govori u ovom odlomku iz romnana? 
Kuda su se uputil Kapetan Nemo i njegov prijatelje? 
Na kakve opise nas upućuju istraživači? 

Šta je Kapetan Nemo napisao na stijeni? 

Da li znaš nešto o ATLANTIDI? 


Najveća i najsloženija epska vrsta u prozi Zove se roman. 
Romane najčešće dijelimo po sadržini: istorijske, ljubavne, kriminalističke, naučnofantastične. 
Kraća prozna vrsta od romana zove se pripovjetka. 


Pročitaj u cjelosti roman Žila Verna 20 000 milja mod morem. 
Pokušaj da ilustruješ korice romana po utiscima pročitane knjige. 


Zadatak više 


Podsjeti se stilskih figura koje smo učili u ranijm razredima: 
poređenje — 
epitet — 
personifikacija — 
i napiši primjere u svesci. 


ZI 


NA KRAJU POGLAVLJA 


UMJETNIČKA LIRIKA SE DIJELI NA: 


— ljubavne pjesme, 
— rodoljubive, 
— socijalne, 
— opisne, 
— misaone, 
— pjesme u prozi 


Lirske vrste mogu biti: 
— sonet, 
— oda, 
— glosa, 
— madrigal, 
— himna, 
— rubaija, 


Strofa može biti: 


— distih (strofa od dva stiha), 
— tercina (strofa od tri stiha), 
— katren (strofa sa četiri stiha), 
— sekstina (strofa sa šest stihova), 
oktava (strofa sa osam stihova) 


SLOVO O LJUBAVI I 
PRIJATELJSTVU 


Otac s kišobranom 


sjatiti se — skupiti se Kada, popodne, iznenada, 
na jednom mjestu kiša zapljusne ulice grada, 
mnoga se kola pred školu sjate 


metež — gužva, i x " = 
g da djecu što prije kući vrate. 


ljudska vreva 


I moj otac dođe po mene 
s kišobranom, ručke drvene. 


Ne zavidim djeci u kolima, 

na mekim udobnim sjedištima, 
jer u onom gradskom metežu 

s ocem tek poneku riječ svežu. 


I ruke su u kolima zauzete 
ne mogu djeci da polete. 


A moji prsti odmah se uvuku 
u dobru, veliku očevu ruku, 

i tu osjete da ih grije 

ljubav mog oca koji se smije. 


I tako idemo kao dva druga, 
a riječ nam svaka topla, duga. 


Ismet Bekrić 


Pronađite epitete u ovoj pjesmi. Razlikujte epitete koji ukrašavaju od epiteta koji samo opisuju ili 
kazuju nešto o pojmu uz kojeg stoje. 


Svaka strofa u pjesmi sastoji se iz više motiva. Obilježi ih i prenesi u sljedeću tabelu. 

Interpretacija 


U pjesmi Otac s kišobranom izrečena su topla i duboka osjećanja 
dječaka i njegovog oca. Pronađi te trenutke i slike u kojima se ta 
osjećanja javljaju. 

Kako je na vas djelovala pjesma Otac s kišobranom? 

Kakva su osjećanja izrečena u ovoj pjesmi? 

Šta je to što vas je najviše dirnulo? 

Kakav je otac u ovoj pjesmi? 

Kakav je dječak? 

Šta je to što ih zbližava i povezuje? 

U kojim trenucima, u kojim pjesničkim slikama su otac i sin 
najbliži jedan drugom? 

Pjesničkim slikama i jezičkim sredstvima pjesnik dočarava nježni odnos 
između dječaka i njegovog oca. Objasnite to na primjerima stihova: 


...ruke su u kolima zauzete, 
ne mogu djeci da polete. 


A moji prsti odmah se uvuku 
u dobru, veliku očevu ruku, 

i tu osjete da ih grije 

ljubav mog oca koji se smije. 


Kako to ruke polete, kako to ruka može biti dobra, 
Kako to ruke osjećaju toplinu ljubavi? 

Šta pjesnik misli kad kaže da je riječ duga? 

Kako nazivamo strofu koja ima dva stiha? 

Kako se zove strofa od četiri stiha? 

Šta je tercina? 


Motivi 


ZI 


resti — krasiti, 
uljepšavati 


bataliti, obataliti — 
prekinuti, prestati se 
baviti nečim, razvaliti, 
pokvariti 


Sijelo mudraca 


Nađu ti se jednom neki pa stanu govoriti koje su ljudske osobine 
ponajbolje. 

Prvi reče da je najveća ljudska osobina hrabrost, ali, reče ničim se 
hrabrost ne da opisati i jedino što se uz hrabrost može reći i dodati 
jeste to da hrabre sreća prati. 

Te ti taj stane hrabrost uzdizati što je gd mogao i znao bolje i više. 

Drugi, opet, da je najbolja ljudska osobina biti dobar. Da se samo 
dobrim zlo može pobijediti. 


Te dobro uzdigne do neba, a da je mogao, i više bi. 

Treći reče da je najbolja ljudska osobina težnja za ljepotom, da je ljepota nešto ama-ha, i da 
će svi ljudi, kad-tad, pred ljepotom , što od svoje volje, što onako — nikom poniknuti. 

Te ti taj stane ljepotu u visine uzdizati. Uzdizo, uzdizo, pa stao. 

Četvrti reče da je najbolja ljudska osobina prijateljstvo, a peti reče da nije prijateljstvo nego 


drugarstvo. 


Šesti, opet, reče da je najbolja i najpoželjnija ljudska osobina junaštvo, pa stane kititi priče 
o junacima i junačkim djelima da ga je milina bilo slušati. 
Sedmi reče da je najbolja ljudska osobina darežljivost. 


Osmi da je to poštenje. 


Deveti da je to ljubav. Da je ljubav nenadmašna ljudska vrlina koju pjesnici svih naroda 
hvale od davnina i da će je hvaliti dokle je svijeta i vijeka. Jer ljubav prožima sve i bilje i 


životinje i sav ljudski rod. 


Deseti reče da je za njega domoljublje najbolja čovjekova osobina. I njega je bilo milina 


slušati. 


Jedanaesti, opet, poteže čast i ponos, pa to dvoje stane u zvijezde okivati, mnogi mu riječju 


priskočiše u pomoć. 


Dvanaesi reče da sve pomenute osobine zaslužuju svaku hvalu i podršku, ali da je za njega 
najvrednija ljudska osobina — vedra narav. 
A trinaesti među njima bio nekakav dedo, te on reče da je za njega navrednija ljudska 


osobina — skromnost. 


— Šta bi to ko bila skromnost? — upitaše ga, a dedo tiho otpovrnu: 

- Skromnost je znati gdje ti je mjesto, jer jedan pored drugog mogu stajati i car i prosjak, 
pa ih obojicu resi ista ta vrlina. 

Ali se sa dedom niko nije mogao složiti te nastane takva graja da su i sijelo morali obataliti. 

Nedžad Ibrišimović 


Interpretacija T 


O čemu se govori u ovoj priči? 

Šta je tema ove Ibrišimovićeve priče? 

Ima li ova priča nešto zajedničko sa narodnim pričama i bajkama? 
O kojem vemenu i mjestu se radi u ovoj priči? 

Ko su ličnosti ove priče i šta znamo o njima? 

Kako se završava priča Sijelo mudraca, a kako se završavaju bajke? 
Šta saznajemo o ljudskoj naravi čitajući ovu priču? 

Zašto su se mudraci kod skromnosti zavadili? 

Koje su piščeve poruke na kraju ove priče? 


Pričanje, razgovor 


Zamislite da ste sijelo mudraca i podijelite se po ljudskim osobinama koje nam je pisac dao u priči. 
Koliko je pomenuto osobina u priči toliko neka bude i mudraca. Umjesto kazivanja u trećem licu 
koristićete prvo lice. Svako od mudraca neka kaže o pojedinoj osobini ono što je o njoj u priči rečeno ili 
neka još doda i nakitit. Na taj način od ove priče napravite dramski tekst. Nastavnik neka odluči kada 
je neko dovoljno rekao o jednoj osobini pa neka riječ dade drugom učesniku sijela. Oni učenici koji iz 
odjeljenja nemaju ulogu neka svojim glasovima odluče koji je mudrac najbolje i najuvjerljivije govorio 
o nekoj osobini. Kazivanje se može završiti tako što će se kod skromnosti prekinuti sijelo, kao u priči. 

Razgovor predstavlja najčešći, najpotpuniji i najsavršeniji način sporazumijevanja. Razgovor 
između dvije ili više osoba naziva se DIJALOG. U toku razgovora se služimo riječima, skupovima 
riječi i rečenicama. 

Privatni i poslovni razgovori mogu se voditi i preko telefona. Danas je to vrlo česta pojava. 

Pored riječi u razgovoru se služimo i: 

- pokretima dijelova tijela, 

- različitom intonacijom glasa (njegova boja, jačina, visina), 

- mimika (izraz lica), 

- brzina pri govoru (kraće ili duže pauze pri govoru), 

- akcentovanjem i naglašavanjem pojedinih riječi ili rečenice. 

Dakle, pri razgovoru ili pričanju, na raspolaganju su nam mnoga govorna, usmena izražajna sredstva. 

Koja ćemo jezička sredstva upotrijebiti i na koji način zavisi od toga: 

- s kim razgovaramo (s drugom, nastavnikom, ljekarom), 

- gdje razgovaramo (na ulici u školi), 

- o čemu i sa kojim povodom razgovaramo (slučajni, poslovni, službeni, 

zvanični razgovor). 

Razgovor može biti: 

- privatni, familijarni, 

- poslovni, službeni. 


ZL 


Privatni ili familijarni razgovor je onaj u kojem se osjeća bliskost između sagovornika. 
To je razgovor sa drugovima, prijateljima, porodicom, ponekad prožet emocijama. 


Poslovni ili službeni razgovor je onaj koji se vodi sa ciljem da se postigne dogovor o nekom poslu ili 
problemu. Učsnici u ovom razgovoru iznose svoja mišljenja i prijedloge. 


Komunikacijski cilj 


Aida pjeva. Pjeva li Aida? O Aida, pjevaj! 
I I I 
da se prenese obavijest da se zatraži obavijest da se sagovornik potakne na nešto 
I I I 
IZJAVNE REČENICE UPITNE REČENICE UZVIČNE REČENICE 
(C.) (t) (1) 


Izjavne rečenice su one rečenice kojima prenosimo neku obavijest ili izjavu. Na kraju ovih rečenica 
pišemo tačku. 


Upitne rečenice su one koje imaju za cilj da zatraže neku obavijest ili da pitaju. Na kraju ovih 
rečenica pišemo upitnik. 


Uzvične rečenice su one rečenice kojima iskazujemo želju, osjećanja ili potičemo nekoga na radnju. 
Na kraju ovih rečenica pišemo uzvičnik. 

Tri lica moga oca 


Često sam pokušavao shvatiti koje je bilo pravo lice moga oca. 

A imao je tri: jedno, kad je radio neki težak posao; drugo, za nas u kući; a treće, samo za 
sebe. Pokazivalo se kad je otac bio sam. 

Vidjećete! 

Kad je radio neki posao, moj otac je bio snažan div koji je sve podređivao svojoj volji i snazi. 
Kad je orao, rasipao je oko sebe zemlju, pa je ona pristala i otvarala duboke prolaze krupnom 
oraču. Kad je kosio, bacao je visoko otkose i oblaci trave su letjeli oko njega kao nemirni slapovi, 
pa se ravnomjerno slagali iza njegovih leđa. A kad je cijepao drva, prštalo je iverje kao nemirne 
osice i letjelo daleko oko klade, dok je gomila iscijepanog drveća rasla pored oca i zaklanjala 
vidik. Kad je radio neki težak posao, kao da je pred sobom imao moćnog protivnika kog je 
trebalo potpuno savladati. Bio je čitavo vrijeme rada napet i napregnut, pa bi tek navečer 
popustilo njegovo tijelo kao opuštene strune i vratilo se u svakodnevni, pogureni položaj. 

Divio sam se njegovoj upornosti, spretnosti i snazi kad sam ga gledao kako radi. 

- Bravo, tata! — sa divljenjem sam ga gledao i oduševljeno pljeskao rukama. 

Mada je bio bolestan, posao kao da je ulivao u njega neku novu snagu. Čim bi uzeo kosu ili 
sjekiru, postajao je drugi čovjek: buknula bi krv u obrazima, a obrazi bi se zarumjeneli. Oči bi 
bljesnule mladalačkim žarom. 

— Bravo, tata! 

— Tako to treba, Baćko. Oštro i bez straha navaliti na posao. Samo se tako može uspjeti. 
Uvijek moraš biti siguran u sebe, uvijek raditi ono što si isplanirao... Ne može to polahko. 
Hoću i neću. Malo danas, malo sutra. Kad uradiš šta moraš, onda se odmaraj koliko hoćeš... 

U kući je bio veseo i nježan otac. Uvijek je imao osmijeh na licu i uvijek je bio spreman na 
šalu i razgovor. Pjevušio je nešto tiho, izlazio na dvorište i radio neke sitne poslove. 

—- Ovo me odmara od napornog rada — govorio je otac. 

Ako duže vremena ne bi našao kakav posao u selu, bio je zamišljen, ali nije dozvoljavao da 
to mi djeca osjetimo. 

—- A ko može ovo, a, Baćko? Pa ovo, pa ovo... — izveo bi nešto sa štapom, preskočio kakav 
grm ili uradio nešto sa našom starom krpenjačom. Tako nas je izazivao da smo kasnije satima 
pokušavali uraditi to što nam je pokazao, ali najčešće bez uspjeha. 

Kad smo se igrali krpenjačom po dvorištu, otac bi se iznenada odnekud pojavio i uskočio 
u igru: 

— Igram i ja, Baćko. Daj meni, pa da vam ja nešto pokažem... 

A onda, jednog dana, kad sam sjedio u svom tajnom skrovištu i igrao se sa mačićima, vidio 
sam i treće lice moga oca. 

Išao je puteljkom sporo. Bio je poguren, kašljao je jako i nakon svakih pet-šest koraka 
naslanjao se na neko drvo. Onda bi nakon kraćeg odmaranja ponovo krenuo, pa se ponovo 
odmarao. Lice mu je bilo blijedo i izmučeno, a oči utonule pod čeone kosti. Na čelu mu se 
isplela gusta mreža debelih bora koje su poigravale kao nemirne životinjice. 


z9 


perom 


- Oče.... iskočio sam iz zaklona i pošao mu u susret. Htio sam da mu pomognem, da 
uzmem torbu ili sjekiru, da mu olakšam tih nekoliko koraka do kuće, šta li. Možda da ga 
obradujem svojom pojavom... 

- Tisi, Baćko? — trgnuo se otac. — Šta mi radiš, druškane moj... pomilovao me pokušavajući 
dati licu onaj vedar izraz. Uzalud. Kao da je znao da je ulovljen, pa se smeškoljio u svojoj 
zbunjenosti. 


Rizo Džafić 


Interpretacija " 


O koja tri očeva lica nam priča pisac u ovoj priči? 

Koje su očeve osobine dolazile do izražaja pri poslu? 

Kakav je otac bio u kuću sa porodicom? 

Kakav je bio njegov odnos prema sinu? 

Po čemu se razlikuje treće očevo lice od lica dok je radio 

težak fizički posao i lica koje je imao u kući? 

Za koga je otac čuvao treće lice? 

Koja očeva osobina je na kraju došla do izražaja? 

Šta je dječak iskazivao prema ocu: ljubav, strahopoštovanje, divljenje? 


Poslovica kaže: ,,Lice je ogledalo duše." Napiši sastav na temu: Lice moga oca ili Lice moje majke, 
ili neke druge drage osobe. Nastoj da uz opis fizičkog izgleda, daš i unutrašnji portret koji se oslikava 
na licu. Pri pisanju koristi se datom poslovicom i djelovima iz ovog teksta. Nastoj pri opisu da 
upotrijebiš što više sintagmi. 


vesee ove 


Književna djela u kojima pisci opisuju vlastiti život nazivaju se autobiografska književna djela. 

S SJEGA 


Himna cvijeta 


Ja sam riječ koju priroda izgovara, zatim je u sebe vraća, u dubinama svoga srca je skriva 
pa je opet izgovara. 

Zvijezda sam što sa plavog šatora pada na sag Zeleni. 

Ja sam čedo prirodnih elemenata koje zima skriva, proljeće ih rađa, ljeto uzgaja, a jesen 
uspavljuje. 

Dar sam zaljubljenih, vijenac svadbeni, posljednje uzdarje što ga život smrti daje. 

Ujutro, ja i vjetar pomažemo pohod svjetlosti, a uvečer je ispraćam sa pticama,. 

Šetam livadama kiteći ih i u vazduh izdišem mirise. Dok spokojno snivam gledaju me 
nebrojene oči noći, a jutrom se budim da pogledam blistavo oko danje. 

Pijem vino rose, slušam raspjevane kosove i treperim uz šaputanje trave. Uvijek gledam 
naviše da se nagledam svjetlosti vlastitu sjenku neopažajući — to je mudros koju niko još 
naučio nije. 


Halil Džubran 


| Interpretacija — 


U kojem licu je pisac dao pjesmu Himna cvijeta? 
Zašto je pjesnik dao cvijetu sposobnost govora, umjesto da sam govori? 
Šta je za pjesnika cvijet u prirodi, a šta u ljudskom životu? 
Pronađi metafore i personifikacije u pjesmi i odredi na šta se odnose. 
Koje su ljudske sposobnosti date prirodi u ovoj pjesmi? 
U kojim životnim dobima cvijet prati čovjeka? Zašto? 
DDT I JEFF Tj 


Pjesme u prozi mogu biti kao i pjesme u stihu: misaone, opisne, rodoljubive... Pjesme u prozi 
nemaju rime niti strofe. To je kratka prozna forma koja ima lirska sredstva izražavanja, motive, lirske 
slike... To su slikoviti zapisi poetskim jezikom iskazani, pa stoga spadaju u skupinu pjesama. 


Opiši neko svoje putovanje kroz prirodu. | 

Pet zrelih krušaka 


Bilo je to zbog proljećnih krušaka. 

Drveće je raslo u dvorištu koje je ograđeno tarabom sa šiljcima, ali su neke grane rasle 
preko tarabe. Bilo mi je šest godina, no bio sam mudar. Taraba može, razmišljao sam, da 
zaštiti samo ono što je iza nje. Prema tome, mislio sam, kruške koje rastu na granama preko 
tarabe moje su — ako mogu da ih dokučim. 

A nisam mogao. Međutim, želja za kruškama podsticala je napor. Mogao sam da vidim 
kruške i znao sam da ih želim. Nisam ih želio samo zato da ih jedem, to bi bilo divljački. Želio 
sam ih najviše zato što sam ih želio. Želio sam kruške, one koje su bile najbliže i najpoželjnije... 

Bilo je to za vrijeme školskog odmora. Drveće se nalazilo dva bloka kuća daleko od škole. 
Bio sam željan slatkog soka iz ploda u sazrijevanju, željan svega onoga što je teško dokučivo. 
To nije krađa, zaključio sam. 

Bila je to pustolovina... 

Rekao sam Isaku, dječaku Jevrejinu, da ću se popeti na krušku, a on reče da je to krađa. To 
ništa nije značilo, ali je značilo to da nije smio poći sa mnom. Onda se nisam mučio oko toga 
šta to znači, istrčao sam iz školskog dvorišta na ulicu... Nisam znao koliko će minuta trajati 
odmor, ali sam znao da nikad ne traje dugo. Trebalo je da odmor vječno traje, mislio sam... 
Stigao sam do kruške zadihan, ali veseo i nasmijan. 

Kruške su bile mesnate... 

Bile su dobre... 

Moje su ako ih dokučim, ali nisam mogao. Bilo je sasvim lijepo gledati ih, a ja sam ih 
nedeljama gledao. Vidio sam drvo kad na njemu nije bilo lišća. Vidio sam kad je listalo, kad 
je beharalo. Vidio sam kad behar opada pod pritiskom tvrdih zelenih oblika nezrelih krušaka. 
Sada su kruške bile zrele i dobre i ja sam bio spreman da ih uberem. Kruške su bile moje od 
Boga... 

Smijao sam se stojeći ispod kruškinih grana, ali to nije bio smijeh onoga koji ruši i 
upropašćuje, bio je to smijeh onoga koji stvara i čuva... Vidio sam kruške. Prvo sam ih vidio 
očima, a onda malo po malo vidio sam ih svakim dijelom tijela, cijelom svojom dušom. Prema 
tome, bile su moje. Također i zbog toga što su bile na granama koje rastu preko tarabe... 

Otresao sam pet krušaka služeći se suhom odlomljenom granom. Bilo ih je tamo mnogo 
više, ali sam odabrao samo pet, one koje su bile najzrelije. Jednu sam pojeo. 

Četiri sam ponio u razred i stigao sa deset minuta zakašnjenja. 

To je prouzrokovalo trenutni nesporazum i bilo mi je jasno da su u meni vidjeli lopova, što 
je zbunjivalo i uznemirivalo. Nisam imao šta reći jer sam imao kruške. One su bile i opravdanje 
i dokaz i bio sam, smeten jer su kruške za gospođicu Larkin bile samo dokaz... 

Bila je stroga i rekla je štošta. Razumio sam samo da je ljuta da navija da budem kažnjen. 
Pojedinosti su zastrte maglom, ali se sjećam kako sam sedio u školskoj kancelariji, osjećajući 
se pomalo, kao lopov; i očekivao gospodina Polarda, našeg upravitelja. 

Kruške su ležale na njegovom stolu, sad očigledno samo kao dokaz. Nisam znao šta ću te 
pojedem jednu krušku. Bila je slatka, slađa od one koju sam pojeo kod drveta. Ogrizak mi 
ostade u ruci. Nisam, mogao da smislim ništa pametno šta da uradim s ogriskom. Trebalo je 
da ga bacim, ali svuda oko mene bili su zidovi i prozori. Pojeo sam ogrizak, a u ruci mi ostade 
dosta sjemenki. Strpao sam ih u džep s mišlju da odgajim kruške. Kruške su nestajale jedna za 
drugom jer sam bio uplašen i nisam volio da se osjećam kao lopov. 

Najzad je došao gospodin Polard. Njegov dolazak je nalikovao na dolazak strašnog suda. 
Kada se zakašljao, činilo se da se cio svijet trese. Zakašljao se više puta, pogledao me strogo 
više puta i onda rekao: 

- Čujem da si krao kruške. Gdje su one? 

Bio sam uobrazio da on želi pojesti jednu krušku i zbog toga sam se osjećao jako 

postiđen , jer mu nisam mogao nijednu dati, ali mislim da je on to shvatio drukčije i 
vjerovao da sam se zastidio zato što sam bio lopov kojeg su uhvatili. 

Nije bilo prijatno čuti kako kaže da sam ukrao kruške, jer ih nisam ukrao. 

Vidio sam kruške prije nego što su bile kruške. Vidio sam ogoljele grane drveća. Vidio 
sam lišće i behar i gledao sam kruške sve dok nisu sazrele. Ja sam ih napravio. Zrele meni 
pripadaju. 

Rekao sam da sam ih pojeo. 

-Ti si pojeo kruške? — upitao je on. Činilo mi se da je bio ljut. 

Ipak sam rekao: - Da, gospodine. 

-Koliko krušaka? — upitao je. 

- Četiri — rekao sam. 

- Ukrao si četiri kruške i onda si ih pojeo? 

- Ne, gospodine. Pet. Jednu sam pojeo kod drveta... 

Pošteno me izbatinao kožnim kaišem i ja sam plakao iz sveg glasa. Nije me toliko 

boljelo koliko je izgledalo po mome deranju, ali ja sam morao plakati, jer mi je izgledalo 
vrlo čudno da neko ne može ni malo razumjeti zašto sam ubrao pet krušaka i četiri od njih 
donio u razred, kad sam mogao pojesti svih pet i slagati da sam zakasnio jer sam nekom 
pomogao da nađe ulicu i tome slično. 

Znam da je gospođica Larkin umrla, ali ako je stari Polard još živ, nadam se da će ovo 
pročitati, jer ovo pišem za njega, i kažem sada da nisam ukrao kruške, ja sam ih stvorio i ponio 
četiri u razred, jer su bile lijepe i želio sam da ih drugi vide kao što sam ih ja vidio. Ne ljutite 
se, gospodine Polard, ali mislio sam da treba da vam kažem kako sam se stvarno osjećao onog 
dana. 

(Odlomak iz istoimene priče.) 
Vilijam Sarojan 

| Interpretacija _— 


Zašto dječak misli da nije lopov i da nije ukrao kruške? 

Šta vi mislite: Da li je dječak bio lopov? 

Dali je dječak zaslužio kaznu? 

- JESTE? 

— NIJE? 

— Zašto? 

Šta vam se najviše dopalo u priči? 

Koji dijelovi priče su kod vas izazvali smijeh, a koji zabrinutost? 
a Gu 


Prepričavanje 


Prepričavanje je jedan od oblika naracije. Prepričati film, priču ili pročitanu knjigu naizgled je vrlo 
lahko i jednostavno. Nije svaki tekst jednostavno prepričati, a da istovremeno, sadrži svoju idejno- 
umjetničku sadržinu. Za prepričavanje se obično uzima onaj tekst koji su učenici shvatili i doživjeli, 
tekst sa živo razvijenom radnjom, u kojem se zapaža početak, tok i završetak radnje. Prije svega, 
prepričavaju se samo Zanimljivi tekstovi. 

Motiv je najmanja tematska jedinica u književnom djelu. Motivi mogu biti dinamički i statički. 
Dinamički motivi pokreću radnju, a statički da radnju uspore ili zaustave. Način na koji su motivi 
povezani u jednom književnom djelu, zavisi od vrste književnog djela (roman, pripovjetka, pjesma). 


Događaji koji su uzajamno povezani u književnom djelu, određenim redom i u određenom 
vremenskom okviru naziva se fabula. 


Prepričajte priču Pet zrelih krušaka. Prilikom prepričavanja teksta potrudi se: 
— da događaje prepričaš određenim redom, 

— da uočiš bitne pojedinosti, 

— da prepričavaš svojim riječima i rečenicama, 

— da ti pričanje bude slobodno, kratko i povezano, 

— da pričaš koristeći se kratkim rečenicama, 

— da pričaš pravilno, jasno, razgovijetno, 

— da se ne služiš poštapalicama. 

SET JEm 


Kiša 


vedro — vrsta suda Iz vedra neba 

Iz šuplja vedra 
Srebrn tuš 

U doboš zagrominja. 


dažd — kiša 


mlaka — bara, voda 

nakupljena poslije kiše 
Ko bobe grožđa 
Osu se kiša, 
Zadaždi, 


Zarominja. 


Zabuča oblak kroz oluk 
Pod zemljom zašumi slap. 


I eno 
Već sunce mlaku 
Ispija naiskap. 


Enes Kišević 


Kako pjesnik opisuje kišu u ovoj pjesmi? 
U kakav doboš je kiša zarominjala? 
Kako se ponašaju oluci? 
Pjesnik kaže: Ko bobe grožđa 

Osu se kiša, 
Šta je time pjesnik postigao? 
Čime je pjesnik dočarao brujanje kiše? 
Pjesma je izrazito ritmična. Čime je postignuta ritmičnost? 
Dali si doživio pljusak kiše na prozoru? 
Kojoj vrsti lirskih pjesama spada ova pjesma? 
Šta znače stihovi: Već sunce mlaku 

Ispija naiskap? 

Šta je metafora? 


U IRAKU Neve ri vih 


Osnovne odlike pjesničkog jezika su osjećajnost, slikovitost i ritmičnost. Osim rime, ritmičnosti 
pjesme doprinose i drugi činioci kao što su red riječi u stihu, dužina stiha, smenjivanje naglašenih i 
nenaglašenih slogova, način pisanja stihova, raspored strofa. 


Opiši neku pojavu iz prirode: dugu, munju, vjetar. 
Neka ti pjesma Enesa Kiševića posluži kao primjer. 

o o (884 
Niko-i-ništa 
okršaj - borba, bitka (Otac priča sinovima, dječacima Adiju i Fariju) 
prsa — grudi U jedan dječiji dom dovedoše novog dječaka koji reče upravnici 


da se zove Niko-i-Ništa. Bio je vaših godina, nešto mlađi od Adija 
i nešto stariji od Farija. Sve domaće iznenadi njegovo ime, ali od 
svega više iznenadi ih njegovo ponašanje, njegovo držanje. Bio je 


besprizoran -— koji 
je bez nadzora, bez 


staratelja 

onizak, čvrstih ramena, poveće glave, ošišan s bijelim ožiljcima na 
čelo stola — vrh stola, glavi, poderanog džempera, prljav. Svi su ga pažljivo gledali. On je 
prvi za stolom bio neobično miran. Nije se bojao djece i nije se radovao što ih vidi. 


Izgledalo je da ih nije osobito zarezivao. I to je bilo prvo što se nije 
domcima dopalo. 

Ručavalo se u dugačkom hodniku, i hrana se uvijek dijelila s čela stola. Takav je običaj u 
domovima. Na čelu stola su sjedeli najjači dječaci, te redom — slabiji i slabiji, do kraja stola. 
Kad je Niko-i-Ništa došao, bila je nedelja i bilo je vrijeme ručku. Nedeljni ručak je dobar i 
ima kolača, na kraju ručka. Pošto su domaći posjedali po svome redu, svi su očekivali da će 
i novajlija: prvo stati sa strane, odmjeriti red i izabrati sebi mjesto koje mu pripada po jačini. 
Biranje mjesta za stolom je prirodni red stvari i svi su to Znali, i svi su to već činili. 

- Kako zna svoje mjesto? — vi ćete pitati. 

Novajlija najčešće pogriješi u odabiranju mjesta i tada mora da se tuče sa onim ispred 

koga je sjeo. Ko pobijedi, bit će za jedno mjesto unaprijed, prema čelu stola, prema masnijoj 
čorbi i većem komadu kruha. To se ponavlja sve dok nekoga ne pobijedi i zaustavi se ispred 
pobijeđenog. 


tt 


To je to, reče tata. Tako je i u sportu. Prva savezna nogometna liga i onaj sto u dječijem domu 
— ista je stvar. To je odabiranje vrste i to sam već spominjao i to je prvi zapazio onaj bradati 
Englez koji se zove Darvin. Ko pobijedi protivnike bude prvi. I kad pođemo na selu mome 
prijatelju Čvori, i kad kupimo kokoš i donesemo je među njegove kokoši, isto će se dogoditi. 
Sami ne u odnosu na vrh stola ili u odnosu ko će prvi piškiti, već u odnosu na pijevca. 

tt 

- Išta je bilo s Nikom? — pitat ćete. 

Niko-i-Ništa jednostavno nije htio da se tuče za mjesto, sjeo je posljednji i strpljivo 

čekao da jelo dobiju svi prije njega. Tako je izgubio važnost i počeli su neki posle ručka da 
ga tuku, čak i neki koji su bili manji od njega. Jedan drzak dječak oteo mu je i kolač koji je 
Niko držao u ruci, zagledao ga i pomalo grickao, kao da mu je bilo žao kolača ili kao da je želio 
da što dulje uživa u jedenju. 

I? 

Tako je bilo i ponedeljkom, i utorkom, i srijedom... 

ARES mu 


Jednog ponedeljka dođe u dom hitna pomoć i ljekar pripremi igle za davanje vakcine. 
Svi domci su se manje više pribojavali injekcije, i oni najjači, neki su bježali u zahod pa ih je 
upravnica zvala, a oni najbliži očigledno su se ustezali. Niko-i-Ništa se zadesio blizu, ljekar ga 
pozva i Niko primi injekciju tako jednostavno kao da mu je tračak svjetlosti pao na mišicu. 
Niko se izmakao ustranu i samo je držao prst na komadiću vate koja je zaustavljala krvarenje. 
Domci su to vidjeli. 

U petak je nestalo vode u domu i upravnica izvede domce da se umiju hladnom vodom 
i zube operu. Tada je bio kraj novembra, studena voda, a Niko skinuo košulju, izuo cipele, 
zagazio u rijeku i oprao se ledenom vodom. 

Poslije ovakvih događaja neki domci, koji sjede pri kraju stola, nudili su da Niko sjedne 
ispred njih. On reče: "Samo vi sjedite na svojim mjestima". Ništa više nije govorio. Takvih 
ponuda bilo je i za večerom. Nekim dječacima nije bilo pravo što Niko sjedi na kraju. Željeli 
su da poštuju pravila domskog ponašanja, da svako bude na mjestu koje mu pripada, ali Niko- 
i-Ništa ostade miran. 

Iduće nedelje trojica su ga udarila šakama po glavi i plećima, jedan mu je potrgao spavaću 
košulju, a Niko je samo povio svoje tijelo, stavio krupne šake uz lice i mirno trpio sve udarce 
i ponižavanja koja su nastavljena i posle tuče. Bacili su mu četkicu za zube u kantu za smeće i 
papuče kroz prozor. 

Najviše zla u tome učinio je dječak sa čela stola, zvani Krakonoš. Dok nije došao Niko on 
je tukao druge dječake. Prvo je tukao svakog novajliju i tražio da mu daju dio svoje hrane, a 
kolač obavezno. To se saznalo i upravnica je nedeljom nadgledala jedenje kolača, ali slabiji 
dječaci su folirali da jedu, krili su kolač i krišom stavljali u male kesice vezane oko pasa. U tim 
kesicama skrivenim među nogama, ti jadni dječaci su iznosili kolače i davali ih Krakonošu ili 
nekome drugom koga on odredi. Dječaci koji su uredno donosili kolače mogli su se nadati da 
Krakonoš ponekad ostavi po neku mrvu i njima, tek toliko da probaju. Krakonoš je mogao 
pojesti stotinu kolača. 

Kad je opet bila nedelja i kad su podijeljeni kolači, Niko je odmah svoj smazao u dva 
zalogaja. Krakonoš ga je gledao s vrha stola kako jede i zaprijetio mu. To su bile domske 
grimase i sitne, nevidljive, ali značajne domske prijetnje. Svi su znali da će Krakonoš poslije 
ručka isprebijati neposlušnog Niku. 

Krakonoš nije odmah krenuo. Sačekao je spavanje, sačekao je da upravnica pogasi svjetla 
u sobama i tada je ustao i rekao Niku da ustane. Prije toga su dekama zastrli prozore da se ne 
vidi svjetlo i počela je tuča među krevetima. Krakonoš i Niko tukli su se šakama i mogli su 
upotrebljavati samo tijelo protiv tijela. U okršaju su poderali jedan drugom pidžame i nastavili 
tuču sasvim goli. Niko nije spavao. Svi su sjedeli na krevetima i gledali. Niko nije izustio ni 
jednu riječ. Samo se čulo stenjanje dvojice boraca u hrvačkim zahvatima i potmuli jauci od 
bolova. Poslije borbe koja je trajala neodređeno dugo, možda i čitav sat i po, Niko-i-Ništa je 
oborio Krakonoša, i to plećima na pod, i sjeo mu na prsa. Krakonošu je tekla krv iz usta a Niki 
je krvarilo uho od ujeda. Bili su još umazani krvavim pljuvačkama i znojem. 

sz 2) 


To je bio kraj borbe i kraj Krakonošove vladavine. 

Sutradan se to pročulo u domu i domci su tada saznali da je Niko-i-Ništa došao iz doma za 
bezprizorne u njihov dom da se popravi i da bude kao ostali dječaci. 

Još nekoliko dana je hrana dijeljena kao ranije, a onda, u nedelju — kad je kuharica potegla 
prvu kutlaču nad prvim tanjirom u dugačkom redu — dječaci sa vrha stola i sam Krakonoš, 
prevrnuli su svoje tanjire i to je bio znak da se od tog trenutka hrana počinje dijeliti s drugog 
kraja stola. 

Od tada je Niko prvi dobijao jelo, slabiji dječaci oko njega ostali su na svojim mjestima i 
niko više nije tražio, nije smio tražiti, da mu drugi daje svoj kolač ili dio svoje hrane. 

Tako čelo stola nije bilo tamo gdje je bilo nego tamo gdje je sjedio Niko-i-Ništa 


Alija Isaković 


Sa drugovima u razredu utvrdi redosljed događaja u priči. Zapišite to na nekoliko papirića i 
označite strelicama redosljed zbivanja. Složite događaje tako da budu poredani od kraja ka početku. 
Šta primjećujete? Kako bi tada tekla radnja u priči. 


Pripovjetka je kraće prozno djelo u kojem se prikazuje više likova i zahvata duži period njihovog 
života. 

Epizoda je tematski zaokruženi dio priče, koji se može i izostaviti, a da se pri tome ne naruši cjelina 
djela. 


Pričanjem u trećem licu opisuju se ličnosti u priči, daje se njihov portret, njihove fizičke osobine, 
dakle, izgled, ali i njihove karakterne osobine. Saznajemo jesu li dobri, spremni da pomognu 
drugovima, jesu li veseljaci, ili su povučeni u sebe, prgavi, tuku slabije od sebe... Opišite izgled glavnog 
junaka ove priče. Pri opisivanju navedite dijelove priče koji potkrepljuju njegove karakterne osobine. 

sem 


Interpretacija HM 


Primjetili ste da je priča ispričana u trećem licu. Ovakav način pričanja je češći nego pričanje u prvom 
licu. U ovoj priči pripovjedač, otac, priča svojim sinovima koji ga slušaju. 
O čemu se govori u ovoj priči? 

O kakvoj radnji se priča u trećem licu: 

- radnji koja se upravo događa, 

- radnji koja se već dogodila, 

- radnji koja će se tek dogoditi? 

Gdje se događa radnja ove priče? 

Ko je glavni junak Isakovićeve priče? 

Zašto se domcima već u prvom susretu nije dopao novajlija? 

Kako je opisan spoljašnji, a kako unutrašnji portret Niko-i-Ništa? 

Sad možemo vidjeti kako se razvija radnja priče: 


- kako započinje, 

- kako se zapliće, 

- kako postaje zanimljiva, 

- kako se kreće prema završetku, 
- kako se raspliće. 


Šta saznajemo iz uvodnih rečenica ove priče 

o mjestu radnje i o ličnostima koje će učestvovati u radnji? 

Da li je Niko prihvatio ,,kućni red" u domu? 

Po čemu možemo pretpostaviti da će se u nastavku radnje ličnosti sukobiti? 
Iz kojih postupaka dječaka to možemo zaključiti? 

Kada i kojim događajem počinje sukob, odnosno zaplitanje radnje? 

Koji je događaj u priči vrhunac sukoba? 

Kako je došlo do tog događaja i kako se razvijao? 

Šta se po završetku sukoba promijenulo među domcima? 

Na koji način se priča završava? 

Zašto je pisac glavnom junaku dao ime Niko-i-Ništa? 

Zašto je dječaku to ime odgovaralo na početku priče? 

Koje su Nikove karakterne osobine došle do izražaja u toku pričanja ove priče? 
Ko je Krakonoš? Kakve karakterne osobine on ima? 

Da li se Krakonoš promijenio pošto je pobijeđen? 

Zašto je Niko, kao najjači, postupao drugačije od svog predhodnika? 

Kakva su nepisana pravila među dječacima koja su svi poštovali: 

- uobičajena, 

- ispravna, 

- surova? 

Šta bi bila tema i ideja ove Isakovićeve priče? 

Pored glavne radnje u ovoj priči postoje i sporedni događaji. Da li bi i bez njih priča bila kompletna? 


P 

S S KO 


San 


Znam jednog konja bijela, 

Sjajne dlake vitkog tijela, 

Prošetam ga svake noći, 

Po livadi ljetnjoj, po livadi cvjetnoj. 

Ne pojim ga vodom, ne hranim ga travom. 
Ponekad ga nacrtam na nebu plavom, 

Ali tako loše da me bude sram. 

Imam jednog konja ime mu je SAN. 


Bisera Alikadić 


Interpretacija _ 


Šta je pjesnikinju nadahnulo da napiše pjesmu o bijelom konju? 
Otkud bijeli konj u snovima pjesnjikinje? 

Koje nas slike upućuju na ljepotu bijelog konja? 

Zašto je pjesnjikinja oduševljena njegovom ljepotom. 

Na šta nas podsjećaju snovi pjesnjikinje, na koje pojave? 

Jesi li ikada vidio bijele oblake slične konjima? 

Koja osjećanja su vladala dušom pjesnikinje? 

Kako pjesma djeluje na vas? 

Koja osjećanja u vama izaziva ova pjesma? 


Priredite u razredu ,,čas snova". Od svih ispričanih odaberite najsmešniji, najstrašniji ili 


Stilska figura koja počiva na poređenju dva ili više predmeta na osnovu nekih zajedničkih osobina 
naziva se poređenje ili komparacija. 


U obliku proznog zapisa opišite kako vjetar raznosi bijele oblake na nebu. 
Potrudite se da vaš opis bude što osjećajniji, neka dočara bogatstvo boja i zvukova. 

Lađarski put 


plićak — plitka voda Čamac je teretan. I teško ga vučem. Bos sam. U čamcu sjedi 
; otac i upravlja teškim veslom da čamac ne udari u obalu, ili da se 

katarka — jarbol, stub | = KR TE ' I 

za koji se pričvršćuju ne nasuče na šljunkoviti pljićak. Iz Broda vučemo sanduke piva za 

jedra dubočku gostionicu. Sinoć je došao gostioničar Fiko, dogovorio se 

s ocem, i rekao dobro platiti. Otac će moći smiriti neke račune, a 


halka — metalni obruč 
ostat će nešto i za moje knjige. Ali, Dubočac je daleko gore uz vodu. 


čvoruga — otok nakon Nisam znao da i one naše pjeskovite obale i gusti vrbaci mogu biti 
Wu daleko. Niz vodu, od njih se s lahkoćom udaljavamo, a povratak je 
šlep — zakačen čamac spor i tvrd, pun znoja i misli koje naviru iz savskih dubina. Sunce 
za drugi čamac je visoko. Udara pravo u tjeme. Bit će dobro ako stignemo prije 


zalaska sunca. Grlo mi se stalno suši, dahćem, ali ne mogu svaki čas 
prekidati vuču i trčati do čamca da se napijem vode. 

Kad smo se otisnuli s kamenite brodske obale, otac je obrisao svoja kosmata sijeda prsa, i 
uzdahnuvši rekao: 

- E, moj Hune! Ja star, a ti nejak. 

Kad je veseo i kad nam je kuća puna, otac nije star. A najmlađi je bio onda kad je meni i 
sestri napravio mali čamčić. Lahk. I pokretljiv. Možeš ga veslati jednom rukom. I jučer je otac 
bio mlađi. I on i majka su se smijali. 

Na vrhu visoke katarke učvršćena je metalna halka i za nju je vezan konopac. Na drugom 
kraju konopca, dugog oko pedeset metara, vješto je upletena široka traka od jakog kanapa. Ta 
traka se sada usijeca u moja znojava prsa. Vučem. Svu noć sam proveo u čudnom bunilu plašeći 
se da me otac neće povesti. Sestra je starija. Do sada je uvijek nju vodio. Napinjem se kao da cio 
brod vučem za sobom sa mostom i svim kućama. Ali, okrenem li se pašću, jer vučem nevješto, 
trzajući, vidim samo vrh katarke. Učini mi se da jo to vrh dugačke zašiljene olovke koja po 
plavom papiru neba ispisuje svoj put. Taj put ima oblik svake obale. Na brzacima i plićacima 
čamac se izmiče na vodu, pa katarka pravi širi potez po beskrajnom plavetnilu. Htio je otac 
da ja upravljam, a on da vuče. Ne ide. Nekoliko puta čamac se umalo nije potopio. Vučem sve 
pravilnije. Ne trzam. Samo da ne nagazim na zmiju. Na ovoj lijevoj strani Save, okrenutoj prema 
suncu, ima ih mnogo. A ja ne volim zmije. Pio sam puno vode. Ne vrijedi. Opet se uvuku i 
prestrave me. A nikada ni jednu nisam ubio. Eno ga. Siknu kroz travu. I on se mene prepao. 
Krupan. Kao da je na trzanju i povijanju katarke osjetio da se plašim, otac viknu: 

-Možeš li, Hune! 

- Mogu... mogu... 

- Jesi li gladan? 

- Nisam... 


- Vikni kad ti dosadi! 

Tamo 


Jednom, bila je teška zima, ni prst se nije moga promoliti napolje, otac je sjedio s nama 
cijelo veče, i pričao nam kako je nekad radio na lađi. Ovaj put kojim ja sada gazim zvao se 
lađarski put. Od Broda pa gore do Gradiške lađe su vukli konji. Uz Savu tada nije bilo vrbaka. 
Sasijecali su vrbe i topole, i rijetke jasenove, kako ne bi za njih konopci zapinjali. Napinjem 
se, glava mi je stalno savijena, gledam pred sebe, gdje ću stati, i osjetim da se u mene napreže 
jedan takav konj, mršav i neuhranjen, vuče lađu punu kamena i drvene građe. I gdje je sada taj 
konj? Je li bio potkovan ili su mu se u meso zasijecali oštri komadi šljunka kao sada meni. I mi 
gore imamo jednog konja. Nije naš. Arifov je. On nikad nije vukao lađu. Ali vukao je svašta. I 
mi smo ga pokušali jahati. Ne da. Uzaludno smo se cijelo ljeto zaskakivali na njegova povijena 
leđa. Padali smo svi od reda. I Dženis je padao. I na našim licima mnogo je tragova njegovih 
potkovica. Nekoliko razbijenih noseva, teških dubotaka, čvoruga na ošišanim glavama, jedan 
lom noge, sve je to došlo u igri s tim nerazumnim konjem. 

Lađarski put zarastao je u gustu vrbinu. 

Približavamo se Zbjegu. U imenu tog sela ima starog straha. 

Cijeli kraj se prolomi od strašnog trubljenja. Brod. Vuče šlepove. To je ,,Zeta". Jedan od 
posljednjih parabroda na Savi. Kao gusarska zastava nad njim se vije široka traka crnog dima. 
S broda su ugledali našu katarku. Mašu nam. Zovu da se zakačimo. Ali, znam da nećemo. 
Sa ovako teretnim čamcem opasno se navesti na šlepove. Zadnji dio čamca sigurno bi legao 
u vodu. Da je čamac prazan to bi za oca bila šala. Ovako, valja mi vući. Vući. Titra mi pred 
očima. Kao da su i vrbe počele koračati sa mnom. Bijele svjetlosne pjege pucaju mi u ušima. 

Zaustavili smo se u hladu vrbe nadnesene nad toplu Savu. Otac je razmotao novinsku 
hartiju i zamirisao je bijeli hljeb. I dva komada brodske kobasice. I glavica crnog luka. 
I komad sira sušenog na dimu. Jeli smo ćuteći. U zelenoj tišinu čulo se struganje naših 
gladnih zuba. Otac me gledao s nadom. A ja sam osjetio da mi kroz tanke kosti struji voda. 
Obična savska voda. 

Opet vučem. 


Alija H. Dubočanin 

| Interpretacija — 


U priči razlikujemo dvije vrste motiva: dinamičke i statičke. 

Dinamički motivi su motivi kretanja radnje, razvoja radnje i događaja. 

Dok čitate tekst pratite razvoj radnje u priči i otkrijte pojedine dinamičke motive. Fabula priče je 
vrlo jednostavna. Dok prepričavate priču nastojte da motive prikazujete po redu. 

Statički motivi su motivi kojima se usporava kretanje radnje. Sjećanje u priči je statički motiv. 
Statički motivi su i opisi, razmišljanje o nečemu što je prošlo. 


Kakva je uloga statičkih motiva u priči? 

Šta iz statičkih motiva saznajemo o junacima ove priče? 

Da li nam statički motivi pomažu da razumijemo priču i događaje u njoj? 

Šta saznajemo iz statičkih motiva ove priče: kakve misli, slike, opise, sjećanja? 

Pronađite u ovoj priči jednu lirsku sliku i ispričajte šta je to u njoj što se dječaku koji vuče čamac 
toliko sviđa, što mu dušu veseli. 

Šta san o zmijama govori o dječaku? 

Koje dječakovo osjećanje nalazite u priči o sanjanju zmija? 


Rečenica se obično ne počinje sa ,,1$ a u ovom tekstu je ovo vrlo često. Šta se time postiže? 


Priča Lađarski put puna je stilskih izražajnih sredstava: poređenja i epiteta. Epitetima se u priči 
postiže slikovitost. Pronađi poređenja u priči i pokaži šta se s čime poredi. Uporedite epitete i recite 
šta koji označava. Pokušajte uz imenicu staviti neki drugi pridjev koji bi mogao uz nju stajati. 

Stilska figura u kojoj se riječ ili grupa riječi i to najčešće pridjevi dodaju glavnoj riječi da bi je što 
slikovitije prikazali naziva se epitet. Epiteti su jedno od odličja pjesničkog izražavanja. 


Napiši rad na temu: ,,Moje prvo putovanje brodom". I 

suton — veče 


drum — put 


Svici 


Zapale tiho fenjer od zlata 
U ljetne sutone plave. 
Ilete svijetli, 

Dobri i mali, 

Iznad trave. 


I lete tako iznad šuma, 
Iznad druma. 

U prozirnoj mjesečini 
Svijetle kao suze meke- 
I nestaju u daljini 

Iznad voda rodne rijeke. 


I tako uvijek noći juna 
Iskrama svijetlim krase, 
A kada zora istočna dođe 
tužni se gase. 


A sutra opet u suton plavi 
blistaće negdje 


u travi. 


Kasim Deraković 

Pjesnik, Kasim Deraković još iz djetinjstva nosi očaravajuću sliku večeri, kad bi svici upalili svoje 
male fenjere, a on trčao za njima, držao ih na dlanu da im se lampe ne utrnu. Pjesnik je sačuvao u 
sjećanju tu ljepotu iz djetinjstva i kao odrastao čovjek napisao pjesmu o svicima. Pjesma sadrži ne 
samo slike stvarnog svica, nego i svica iz pjesnikove duše. 


Šta saznajemo iz pjesme Svici? 
Kada se svici javljaju? 

Kakvi su svici? 

Gdje ih možemo vidjeti? 
Kako pjesnik doživljava svice? 


Objasni pjesnikova osjećanja na sljedećim stihovima: 


Zapale tiho fenjer od zlata... 
..-Svijetle kao suze meke... 

a kad zora istočna dođe 
tužni se gase. 


Kakva su pjesnikova osjećanja i emocije u ovoj pjesmi? 
Cime je pjesnik dočarao takve emocije? 
Kakvu nadu nam uliva svojim fenjerom dobri svitac? 


Napiši zadatak na temu: Posmatrao sam svice noću. ) 

Bijeli ljudi u blizini 


Robinson Kruso, trgova, doživljava brodolom. 
Živi na pustom ostrvu dugi niz godina. 
Tu doživljava nevjerovatne avanture. 


Opet je prošla godina dana. Počeo sam da radim jedan veliki posao. Gradio sam kuću, 
Petko je vrijedno radio sa mnom. 

Ali petko se pokazao tako vjeran i dobar prijatelj da sam mislio kako je već vrijeme da ništa 
od njega ne krijem. Kada ga dovedoh do onog zaliva i pokazah mu čamac, zastao je Petko pa 
dugo ćutao kao da o nečemu razmišlja. 

— Šta je? — upitao sam zabrinuto. 

Petko je odgovorio: 

— Bijeli ljudi drukčije čamac imati. Takvi čamci dolaziti kod moj narod. 

Nisam ga odmah razumio. Produži dalje da ga pitam te tako saznadoh šta je htio reći. 

Slični čamci bili su stigli na obalu Petkovog zavičaja. Slutio sam da su to svakako bili čamci 
za spasavanje s onog napuštenog broda, odakle sam uspio da spasem jedino psa Džeka. 

— Dali su bili i bijeli ljudi u čamcima? — pitao sam dalje. 

— Da, čamci puni bijelih ljudi. Mi spasiti bijeli ljudi da se ne udaviti. 

— Koliko je bijelih ljudi bilo u čamcu? 

Petko uze sedamnaest šljunaka, pa ih poređa jedan pored drugog, a onda reče: 

— Ljudi. 

— Gdje su sada ti bijeli ljudi? 

— Oni živjeti na naše ostrvo četiri godine. 

— Zar ih niste pojeli? 

— Ne, ono postati naša braća. Moj narod jesti samo ljude kada uhvatiti u rat. 

— Prije četiri godine ovdje se nasukao jedan brod i potonuo. Jesuli bijeli ljudi sa toga broda? 

— Da. Bijeli ljudi veliki, veliki čamac, pa čamac otići u more. 

Ćutali smo neko vrijeme i gledali pučinu. Odjednom, stao je Petko da skače i igra. 

— Šta se desilo? -. pitao sam ga iznenađen. 

— O, velika radost! Tamo vidjeti moje ostrvo, tamo živjeti moj narog! 

Lice mu je blistalo, i on je skakao kao lud. 

— Dali bi htio da se vratiš na svoje ostrvo? 

— Da, mnogo htjeti. 

— Šta bi tamo radio? Da li bi opet postao divlja i jeo ljudsko meso? 

— Ne, Petko svima kazati: treba biti dobar, jesti ljeb, jesti koza, piti mlijeko, ne jesti ljudi. 

— Ali oni će tebe tada ubiti. 

— Ne, ne ubiti. Oni naučiti biti dobri. 

— E, pa idi na svoje ostrvo. 

— Petko ne moći plivati tako daleko. 

— Ja ću ti napraviti jedan čamac. 

— Ali ti ići sa Petko. 

— Ako ja odem, mogu tvoji zemljaci ipak da me pojedu. 

— Ne, ne, ja ne dati. Ja ću učiniti da tebe svi voljeti. Ja kazati kako ti Petko spasio Život. 
Svima kazati šta ti uraditi. Naši neprijatelji bježati kad vidjeti gospodar Robinson. Jedan 


neprijatelj pasti. Drugi neprijatelj ja oboriti. 


Petko je to mislio kako će pričati svojjma o mojoj pomoći koju sam mu ukazao kad su 


neprijatelji htjeli da ga pojedu. 


— Napravit ćemo veliki čamac — kazao sam Petku — pa ćeš se ti vratiti sam u svoj Zavičaj. 
Ko zna da li će tebe poslušati tvoji zemljaci. Bolje je da ja ostanem, a ti da ideš. 

Petko nije ništa odgovorio, nego je samo tužno gledao preda se, a onda rekao: 

— Zašto gospodar Robinson ljut? Šta je Petko uradio hrđavo? Petko slušati. Petko n biti 


hrđav. 


— Ja se naljutio? Naljutio se na tebe? Nisam, nisam ljut. 

— Nije ljut? Zašto onda šalje Petka na ostrvo od Petko? 

— Pa ti želiš tamo da odeš. 

— Da, da, ja želio, ali Robinson i Petko trba ići zajedno. Ne htjeti ići sam. 

— Ali, Petko, šta bih ja rasdio kod vas? 

— Gospodar Robinson raditi mnogo dobro. Učiti divlji ljudi biti dobri i pametni. 

— Ah, Petko, - rekao sam iskreno — ti ne znaš šta govoriš. Koga ja mogu nečemu naučiti! 
Ja sam bijedna neznalica, nemoćan i jadan. 

— Ne, ne. Ti napravio Petko da bude dobar. Ti napraviti moj narod da bude dobar. 

— Ne, Petko. Putovaćeš bez mene. Ostavi me ovdje da i dalje budem sam, kapo i dosad što 


sam živio. 


— Petko onda zgrabi sjekiru koja je ležala kraj njega, pa mi je pruži. Uzeh sjekiru ne znsajući 


šta on misli time da kaže. 

— Šta hoćeš? — upitao sam ga. 

— Ti ubijati Petko. 

— Zašto da te ubijem? 

— Zato što htjeti poslati Petko daleko. Bolje ubiti Petko nego poslati. 

Kazao je to sasvim ozbiljno. U očima dobrog divljaka zablistale su suze. 

Raširio sam tada ruke, stegao Petka sebi na grudi i rekao: 

— Diobri moj Petko, ostat ćemo zajedno. Ti odista imaš zlatno srce. 

I obojica se, kao dva dobra prijatelja, vratismo s obale kući u srdačnom razgovoru. 


Danijel Defo 
(Odlomak iz romana Robinson Kruso) 


| Interpretacija 


O čemu se govori u odlomku iz romana Robinson Kruso? 
Zašto se Robinson pribojava Petkovog prijedloga? 
Zašto Petko ne želi da se vrati sam u svoj narod? 
Na koji način je Petko iskazao prijateljstvo. 
Da bi prikazao likove, pisac je upotrijebio razgovor junaka. 
Ko je i kako govorno obilježen? 
Zbog čega je prijateljstvo među ljudima važno? 
S i ____ ee 


Kada dva ili više likova razgovara naziva se DIJALOG. 
Kada jedan lik nastupa ili govori na sceni naziva se MONOLOG. 


Govorno obilježen lik u književnom djelu jeste onaj lik koji se služi dijalektom, tuđicama ili 
zavičajnim riječima. 

Romani u kojima se opisuju uzbudljivi događaji i doživljaji nazivaju se avanturističkim ili 
pustolovnim. 


Zadatak više 


Odlomak koji je pred vama vrlo je zahvalan za dramatizaciju, stoga na času možete odglumiti po 
ulogama Robinsona i Petka. 

tintana olovka — 
mastiljava olovka, 
koja da bi pisala mora 
da se navlaži, 


kusur — ostatak novca 
koji vraća prodavac, 


refren- stihovi koji se 
ponavljaju u pjesmi, 


Roman o novčiću 


Posve čudan džep 


Ne znam koliko sam bio kod Jevrejina — u onoj čudnoj pećini, 
punoj mirisa i zvukova koje, dok god sam živ, neću moći zaboraviti 
niti sebi objasniti. Ponovo kažem: čudan je, čudan ovaj svijet! 

U nečijem sam džepu. 

Ne znam čiji je džep. 

Samo to znam da je svijetao i mirišljav; odiše na sunce kad ono 
zalazi za rumene hume i ljetnja predvečerja, kad se ptice gnijezde za 


ini, ina — drugi, ostali. noćni san, a sve tamnije vode žubore pjevom ljubavi i noćne tuge. 
Kakav li je to džep, tvoje novo sklonište, u kojem se sad — posle 
Jevrejinove kase nalaziš? — vjerovatno se pitate svi vi koji me pratite. 

Čovjek je ušao u radnju. Kupio ovo i ono. Pazario, kao što se to kaže. Kilo sapuna, šećera, 
kahve, žilete, i još koješta. Tiho, smireno, šireći oko sebe krug tajanstvenosti, Samuel je 
poslužio mušteriju, zapakovao mu sve kupljeno, tintanom olovkom sve izračunao, primio 
novac i vratio kusur — jednu papirnatu novčanici i nešto sitnježa, među kojima sam bio i ja. 

Zbogom moji slučajni drugari! — nijemo sam prošaputao dok sam, već u džepu novog 
vlasnika, napuštao dućan Jevrejina Samuela. I vi ćete, neko prije a neko kasnije, rasuti se po 
svijetu kao lagana pljeva na vjetru! 

A! ovo je ipak čudan, posve čudan džep, a njegov vlasnik, čije lice, u žurbi, nisam mogao 
vidjeti, bio mi je još čudniji. 

Zamislite, on je pjevao, zanosno i glasno, koračajući nekim putevima, gore, dolje, lijevo, 
desno, pa kroz šume, preko livada, potoka, pored ogromnih, šutljivih stijena, ispod oblaka, 
vedrog neba kojim je plovilo vječno sunce, nasmijano njegovom pjesmom. Razumijete, moj 
novi gazda je pjevao, baš kao da je van sebe od neke neobjašnjive radosti. I bilo da je noć, i 
bilo da je jutro ili podne, kiša ili vjetar, on je jednako pjevao — kome ili zašto to i ja vas hoću 
da pitam. 

I ta njegova pjesma izvirući iz njegovih usta, pokrenuta njegovom dušom i srcem, dopirala 
je i do njegovog, da ne kažem mog, džepa koji je, kao i ino što je bio svijetao i radostan, 
mirisao nekom beskrajnom, nekom nezaustavljivom radošću i vedrinom. 

Bio sam van sebe od uzbuđenja slušajući njegovu pjesmu. Samo kakva razlika između 
šutljive atmosvere u Jevrejinovom dućanu, tom carstvu brojki i računa gdje se sve i zauvijek 
zna šta je šta i čemu služi, i ove svečanosti u kojoj pjesma, nada i radost obećaju i pružaju ono 
što mnogi u ovom šarolikom svijetu ne mogu ni sanjati! Dobro je, ipak i nadasve, biti novčić, 
ma koliko bezvrijedan i čemu služio, pa ići od ruke do ruke, od radosti do tuge, od svijetlih 
visova do ledenih dubina rijeke, od kasa škrtica do džepova veseljaka kojima je čitav svijet 
mali i pod njihovim je stopalom. 

Stotine, hiljade pjesama, smionih popjevki, zanosnih refrena naučio sam na ovom svome 
novom putu. I nisam se pitao kud idem i kome ću sljedećem pripasti. Bilo mi je svejedno. 
I sam sam počeo pjevati, iz svog rajskog džepa pratiti onoga gore čije sam lice, usne i OČI, 
mogao samo zamišljati. 

I gledaj čuda: pokrenuto pjesmom, sve oko nas je počelo da se kreće, i zvijeri, i mravi i uz 
stabla prilijepljene gljive, i kamenje iz svoje nepomičnosti; zatim kuće, ljudi, stoka, najsitniji 
predmeti, i istok, i zapad, i sjever, i jug, i ono što je pod zemljom, i ono što je na njoj, i ono što 
je u zraku, na nebu, sve i viđeno i zamišljeno, sve je to skupa treperilo, igralo i nezaustavljivo 
nastojalo da promijeni mjesto, da bude više, bolje, radosnije i svjetljije nego što je bilo prije 
ove pjesme. 

(Odlomak iz istoimenog romana) 
Kemal Mahmutefendić 


Interpretacija H 


Novčić, pripovjedač koji priča priču u prvom licu, ide iz ruke u ruku, iz džepa u džep, i priča svoje 
doživljaje. Novčić slika ljude koje je upoznao na svom čudesnom putovanju. 

Kojim se stilskim izražajnim sredstvom pisac poslužio učinivši novčić , glavnim junakom romana"? 
Vidjeli smo iz priče da novčić ima moć zapažanja, osjećanja, govora, razmišljanja. Nađite u tekstu 
rečenice u kojima se pokazuju te moći novčića. 

Zašto pisac posebno voli novčićevu moć osjećanja i razmišljanja? 

Koja još osjećanja se još u novčiću javljaju? 

Šta ta osjećanja izaziva? 

Pronađite u tekstu rečenice u kojima je novčić izrekao neku lijepu i pametnu misao o ljudima i životu 
i objasnite njihovo značenje? 

Šta je izvor takvih misli? 

Šta ste saznali o ljudima, njihovom načinu života iz novčićevog pričanja? 

Novčić je dio svog životo proveo u džepovima, rukama, kasama vlasnika. 

Koje ste ljudske osobine vlasnika saznali iz novčićevog pričanja? 

Zbog čega je novčiću posebno drag čovjek koji pjeva? 

Kakva je osjećanja kod novčića izazvala čovjekova vesela pjesma? 

Šta ustvari predstavlja pjesma? 

Kakva je i kolika moć pjesme u ljudskom životu? 

Sa kakvim lirskim opisima se još susrećemo u ovom tekstu? 

Pronađite ta poetična mjesta u tekst. 

Koje stilske figure pisac koristi da bi ti opisi bili lijepi i vedri? 


Stilska figura kojom se predmetima i pojavama daju osobine živih bića, najčešće ljudske osobine, kao 
što je u ovom odlomku novčić oživljen — naziva se personifikacija. 

Gem 


Čitanje 

Ovo je umjetnički tekst. U njemu uočavamo sva pisana izražajna sredstva: veliko i malo slovo, 
znakove interpukcije i sl. Pri čitanju, obratite pažnju na riječi ovog teksta. Svaka riječ je odvojena 
jedna od druge. Ali mi tekst čitamo drugačije nego što je napisan. Neke riječi ili skupove riječi čitamo 
(tj. izgovaramo) kao jednu riječ. 

Pri čitanju teksta primijetili ste dosta pisanih znakova. Kojih? (tačka, zarez, dvije tačke, upitnik, 
uzvičnik) To su rečenički znaci ili interpukcijski znaci. 


Upotrebom znakova interpukcije postigli smo: 


- tekst nam je jasniji, 

- dijelovi teksta su uočljiviji, 

- tekst ljepše zvuči. 

Pri čitanju trebamo paziti na: 

- boju, jačinu i visinu glasa, 

- dužu ili kraću pauzu pri čitanju riječi, 
- akcenat i sl. 


Zamisli da si knjiga, lopta, lutka... Pokušaj ispričati svoju priču onako kako je to učinio i ovaj 
novčić iz romana Kemala Mahmutefendića. Pri pisanju možeš se slobodno služiti postupkom kojim 
se služio i naš pisac. 


Zadatak više 


Pitaj svoga djeda i saznaj koji je novac i kada bio u upotrebi u našoj zemlji. Ako imaš neku staru 
novčanicu preslikaj je kao ilustraciju. 

Sašava pesma 


Mama mi kaže: šašavo moje 
što se to zbiva u tvojoj glavi? 


U njoj dečaci, kažem, postoje. 
Dečaci smeđi, crni i plavi. 


Mama mi kaže: šašavo moje, 
zar mogu tamo svi da se slože? 


Ja mami kažem: kad već postoje, 
neka tu i stoje — šta se može? 


Mama mi kaže: pusti priče. 
- zbijeni tako na šta liče? 


Ja rukom mahnem. 
I — uzdahnem. 


Svi oni liče, svi mnogo liče, 
na nešto lepo kao iz priče. 


Na sve što čekam. Na sve što hoću. 
Liče na nemir i samoću. 


Mama mi kaže: šašavo moje, 
pa oni, znači, ne postoje. 


Postoje, kažem kao na javi 
dečaci smeđi, crni i plavi. 


Šta da se radi, mama veli. 


Ja kažem: ništa već da se želi, 
da nikad čekanje ne izbledi. 


Mama me pita: a da ' to vredi? 
A ja se smeškam: videćeš — vredi. 


Miroslav Antić 

Interpretacija 


Vrelo ljepote 


ZAVIČAJ MRAV 
Za svaki zavičaj isto kaži: Onaj koji se zamjeri mravu 
Čim negdje odeš, on te traži. Ne može biti sasvim u pravu, 

Jer su malenom mravu dali 
I ma gdje da si, on će znati Da mu i prijestupi budu mali. 
Na koji način da te vrati. Sabina Bakija 

Muhidin Šarić 

DJETINJSTVO 
OTROVNA PJESMA 

Djetinjstvo je moje daleko, daleko... 
Otrovnica zmija došla je na njivu Ko zvijezde što blistaju i trepte — 
I tu odmah zagrizla u otrovnu gljivu! Više ne znam dalije to san, 
Ko bi sada znao: ko je koga otrovao? Ili sam stvarno nekad bio dijete. 

Salih Isaac Enes Kišević 


(Izbor iz antologije bosanskohercegovačke književnosti za djecu VRELO LJEPOTE, Šima Ešića). 
Interpretacija 


Pročitali sme nekoliko pjesama iz knjige Vrelo ljepote, Šima Ešića. Šta ste primjetili? Kako su poredani 
stihovi u prvoj pjesmi? Koliko stihova ima strofa u drugoj pjesmi? Dve zadnje pjesme imaju po četiri 
stiha. Kako se zove strofa sa četiri stiha? Kakva je rima u ovim pjesmama? Šta je ritam u poeziji? Ove 
pjesme su preuzete iz antologije VRELO LJEPOTE, Šima Ešića. Šta je antologija? 


n= 


ANTOLOGIJA (grč.) — Zbirka odabranih pjesama, pripovjedaka ili odlomaka proznih djela naziva 
se antologija. 

ANTOLOGIČAR - Priređivač izabranih književni djela naziva se antologičar. 

STIH — Zgusnuti pjesnički izraz, osnovna ritmička cjelina, jedan red i vizuelni oblik zove se stih. 

STROFA (grč.) — Dva ili više stihova jedne pjesme koji čine jednu misaonu i ritamsku cjelinu naziva se strofa. 

RIMA (fr.) - Glasovno podudaranje na kraju dva ili više stihova zove se rima. 

RITAM (grč.) - Ravnomjerno kretanje glasa u muzici i poeziji zove se ritam. 


Strofa od dva stiha zove se distih. 
Strofa od tri stiha zove se tercina. 
Strofa od četiri stiha zove se katren. 


Bilješke o piscima 


Ešić, Šimo je rođen u Brezama kod Tuzle 1954. godine. Objavio je knjige za djecu: Rudarev kućerak, 
Vezena torbica, bijeli svijet, šareni svijet. Živi i radi u Tuzli. 

NA KRAJU POGLAVLJA 


UMJETNIČKA EPSKA DJELA DIJELE SE NA: 


— priče, 
— pripovjetke, 
— novele, 
— roman, 
— kratka priča, 
— crtica, 
— šaljivapriča. 


SLOVO O LIJEPIM RIJEČIMA 


Različak 


Srce, 

Plavi plamičak, 
Oko, 

Neba pramičak, 
Košulja, 

Mora kraičak. 
Zavidi mu 

I čičak, 

I plićak 

I dragi kamičak, 
Čak i pjesmičak. 
Od svih je 
Najrazličitiji 

- ičak. 


Enisa Osmančević - Curić 


Pjesnikinja u ovoj pjesmi nije naslikala riječima cvijet, ona tek nagoveštava kakav je to cvijet. 
Kako je pjesnikinja naslikala cvijet u ovoj pjesmi? 
Šta u pjesmi otkriva pravu boju cvijeta? 
Šta otkriva nežnost cvijeta i njegovu veličinu? 
Zbog čega je -ičak različitiji od svih cvjetova? 
Čime i kako pjesnikinja iskazuje ljepotu cvijeta? 
Zašto pjesnikinja kaže: 

Od svih je 

najrazličitiji 
— ičak? 


Ova pjesma je dobar primjer za objašnjavanje tvorbe riječi. Pogledajte kako je pjesnikinja gradila 
riječi pa vi nastavite niz. 


korijen + dodatak = novi oblik riječi 


plamen- plam+ičak= plamičak 
kamen- kam+ ičak=kamičak 
pramen-pram+ičak=pramičak 


Veliki pljusak 


bubnjići - bubne opne Po cesti počeše prskati prve kaplje. 
u ušima Pošli smo nešto žurnije iako je bilo uzbrdo. Zviždali smo štapo- 
vima neumorno. 
Arselja je tu desno odveo Ticana po kruh. 

Kiša je postepeno pljuštala gušće. 

Ja sam svoj komad raspolovio i jednu polovicu metnuo u lončić i okrenuo ga dnu torbe da 
ne pokisne. Drugu sam polovicu halapljivo grizao. 

Onda je nenadno strašno zasvijetlilo. 

Goveda su postala kao zabezeknuta. 

Mi smo brojali: jedan, dva, tr... 

Tican je pomodrio i suze mu navrle curkom niz lice. 

Čuli smo šuštanje kapljica u zraku, prije nego su se sručile na cestu i na nas. Bile su mlake 
i odmah su nas promočile. Bilo je ugodno ići pod njihovim mlazovima. Ali kad je ponovo 
počelo sijevati i praskati: i za nama, i pred nama, i nad nama, i pod nama, mi smo izgubili 
sva ugodna osjećanja. Kiša se poslije svakog praska strašno prolila. U valovima, i ne više u 
kapljama, nego u nekim debelim vodenim šipkama koje dube i izlokavaju. 

Mi smo zviždali štapovima, pod svakim štapom je prskala voda i zalijevala ponovo trag na 
goveđim leđima. 

Niz nas se slijevalo. 

Onda je opet sijevnulo žuto i zasljepljujuće. 

Goveda su se sklupčala i pognula glave turajući ih jedno drugom pod trbuhe Više nije 
padalo nego se izlijevalo. Niz leđa je curilo kao niz žlijeb. Iz nogavica je liptalo kao iz česama. 
Pod nogama je tekao mutnobijeli potok dubok do članaka. Na bubnjićima je šumilo. Stajali 
smo u lopti nekog gustog tijesta. Zraka je bilo posve malo. Voda je navirala na usta. Gušili smo 
se kao na dnu strašne vodene provalije. 


(Odlomak iz istoimene priče) 
Hasan Kikić 


Interpretacija = 


Šta je tema ovog odlomka iz pripovjetke Hasana Kikića? 

Kako dječaci doživljavaju pljusak? 

Zašto se njihov doživljaj kiše mijenja? 

U kojim rečenicama se odslikava strah goveda pred nevremenom? 

Koju prirodnu pojavu ili doživljaj pisac opisuje u ovom odlomku? 

Osim vizuelnih, koje je još elemente pisac uključio da bi dočarao snagu pljuska? 
Izdvoj primjere iz teksta. 

(SUOUDIUDUJIID OČI 
Kultura izražavanja — 


Pronađi u tekstu riječi koje posjeduju onomatopejsko značenje i zapiši ih. 


Stilska figura kojom se oponašaju zvukovi iz prirode naziva se onomatopeja. 


Napiši zadatak na temu: Jedan moj doživljaj u prirodi. 

Kuću kućom čine djeca 


Svaka kuća, čim se rodi, 
Nije kuća, 
Ako ne da gnijezdo rodi! 


Svaka kuća, čim poraste, 
Nije kuća, 
Ako nema svoje laste! 


Svaka kuća, čim procvjeta, 
Nije kuća, 
Ako cvjeta bez djeteta! 


Dok se oko neba plavi, 
Dok je ljudi i ljubavi, 
Dok je sunca i mjeseca, 
Kuću kućom čine djeca! 


Muhidin Šarić 


Interpretacija 


Kako pjesma djeluje na vas? 
Koja osjećanja vladaju u pjesnikovoj duši? 
Koja osjećanja u vama izaziva ova pjesma? 


Kakvu ulogu u našem životu čine susjedi? 
Može li čovjek da živi sam? 


Koju ideju pjesnik ističe u zadnjoj strofi? 
Zašto pjesnik kaže: Kuću kućom čine djeca? 


Protumačite sljedeće izreke: 
Drvo se na drvo naslanja a čovjek na čovjeka. 


Bolji je bližnji komšija, no daljni brat. 
Gostu su vrata uvijek otvorena. 


=" 
Već u naslovu pjesme pjesnik nam izražava misao o kući kao ličnom pogledu na svijet. 
Zašto pjesnik negira postojanje kuće ako u njoj nema mjesta za druge? 
Dali ptice i druge životinje čine naš život bogatijim? 
me 
III 


boza — napitak koji se 
pravi od kukuruzna 
brašna i kvasca 


bozadžija — čovjek 
koji priprema i 
prodaje bozu 


gramofon — muzički 
aparat za reprodukciju 
zvuka sa gramofonske 
ploče 


Majstorija 


Iz posljednje klupe do prozora digao se najviši učenik. Ustao 
je pognuto, lijeno, umorno, opušteno, tužno, jadno, kao najteži 
bolesnik na svijetu. Svi ostali su se kao po komandi okrenuli da ga 
vide. Andrija Suknar, zvani Suk, bio je u neku ruku razredni šef, 
glavni za svađe i tuče s drugim razredima, majstor nad majstorima 
za sve osim Za učenje. 

Suknar je skoro stenjući vukao noge između klupa, idući prema 
tabli,a po njemu su pljuštali pogledi. U tim pogledima biloje mnoštvo 
pitanja. Šta je to sa Sukom, što se tako predvostručio i presamitio 
kao da je prebijen? Kakvu sad majstoriju sprema Golubu? (Golub je 


ime nastavnika.) Mangupčina jedna, pretvara se kao da jedva stoji 
na nogama, kao da mu je smrt za vratom, a sve do početka časa 
hrvao se s drugovima i skakao po klupama kao divojarac! 

Sad će Suk da podvali Golubu!" mislili su đaci. 

I, razumije se, navijali su za svog Suka. 

On je bio ne samo najviši rastom među njima već je bio kao šipak pun vragolija, koje 
drugi ne bi nikad bili u stanju ni da zamisle. Znao je da zviždi u prste, znao je da neopaženo 
prepisuje zadaće, znao je da se tuče sa starijim đacima i da podmuklo udara, a znao je i da 
petlja i laže kao niko. To mu je i diglo ugled ne samo u razredu veći u cijeloj školi. O njegovim 
majstorijama uveliko se pričalo. Jednom se Suk podvukao pored nogu bozadžiji, koji je na 
kolicima prodavao sladoled, tako da nije ni osjetio da mu je Suk na dnu kolica otvorio pipu iz 
koje je tekla boza i napio se do mile volje. To su mnogi vidjeli. Njega nije moglo ništa zbuniti 
toliko da se ne bi snašao. Kad bi ga neko bacio naglavce, on bi se dočekao na noge. Posebno 
je bio veliki majstor u pričanju. Znao je da govori kao da u sebi nosi skriven gramofon pa 
samo stavi ploču i otvara usta, veze i veze, ne može da stane. To mu je najviše pomagalo, jer 
je pričajući izvlačio prolazne ocjene, stalno uspijevajući da zamaže oči nastavnicima svojim 
velikim govorancijama. A svi su u razredu znali da je malo učio, ako je uopšte ikada učio. 


(Odlomak iz istoimene priče) 
Advan Hozić 

Opis bića 
ANALIZA OPISA 


— Spoljašnji izgled: uočiti karakteristične pojedinosti, opšti izgled, držanje, ponašanje, 

— Karakterne osobine: izdvojiti osobine koje je pisac odredio, iz postupka i ponašanja ličnosti 
odrediti i druge karakterne osobine, 

— Odrediti piščev odnos prema ličnosti koju opisuje, 

— Formirati lični odnos prema ličnosti koju je pisac opisao, naročito prema moralnim svojstvima 
ličnosti, 

— Pri zauzimanju svog stava, koristite citate iz teksta kao ilustraciju, 

— Uočiti vezu između redosljeda opisivanja izgleda i karakternih osobina ličnosti, kao i događaja u 
određenim momentima. 


Sastavi plan opisa neke ličnosti po slobodnom izboru koristeći se uzorkom našeg pisca. Karakterne 
osobine mogu biti i sasvim suprotne. 

Odijelo 


hlače — pantalone Odijelo, kada je samo, 
Mrtvo je — zacijelo. 
ruho — odjeća 
A s tobom kad je, na tebi, 
Ono kao iz nesvjesti dolazi — k sebi. 


I: hlače šetaju, trče, zastajkuju; 
Sako se smije, nadimlje, rukavi se rukuju, 


Odijelo voli sunce, čisti zrak. 
Zatvoreno u ormaru, drhti, jer je mrak. 


Tako je to: 

Kao i čovjek, odijelo, 
Kad je samo, 

Mrtvi je mrtvac, zacijelo. 


Ibrahim Kajan 


Interpretacija 


Na koji način pjesnik opisuje odijelo? 

Koji zaključak pjesnik iznosi na početku pjesme? 

Šta uočavaš u prvoj i posljednjoj strofi ove pjesme? 

U kakvom stihu je ispjevana ova pjesma: slobodnom ili vezanom? 
Kako se zove strofa od dva stiha, a kako od tri? 
Posljednja strofa ujedno je i poenta pjesme: 

- čovjek čini odijelo, 

- da je odijelo ,,živo" jedino dok se nosi, 

- da čovjek postoji samo u društvu s drugim ljudima. 
Obrazloži odgovor koji si odabrao. 

Koju stilsku figuru je upotrijebio pjesnik u ovoj pjesmi? 


Za ovu se pjesmu može reći da je cijela pjesma jedna stilska figura — personifikacija. Potkrijepi to 
stihovima iz pjesme. 

Stilska figura kojom se životinjama, biljkama ili stvarima pridaju osobine čovjeka naziva se 
personifikacija. 
Pjesme čiji su stihovi međusobno povezani rimom kažemo da su ispjevane u vezanom stihu. Ako 


stihovi u pjesmi imaju nejednak broj slogova i međusobno se ne rimuju, pjesma je ispjevana u slobodnom 
stihu. 


Objasni narodnu izreku: Ruho rezil, ruho vezir. 

tkalo — tkanina 
fes — vrsta kape 


troboloz — šarena 
tkanina sa resama na 
krajevima, služila kao 
pojas ili kao šal koji se 
omotavao oko fesa 


čakšire — pantalone 


gajtan — svileni, 
ukrasni kanap 


ferman — prsluk od 
čohe, kadife ili šajaka, 
ukrašen gajtanima, ne 
zakopčava se 


čoha — vrsta platna 


oputnjak — opanak od 
opute, goveđe kože 


tozluci, tozluke — 
potkolenice, nekad 
zasebno skrojene kao 
dio čakšira, izrađene 
od čohe ili sukna, 
kopčaju se sa strane 


mukhadžir — izbjeglica, 
doseljenik 


Za obraz 


Tako je zimus ušao u ovu kafanicu Bećir Đuliman, visok i plećat 
starac. 

Na odjeći mu se vidjelo da je imućniji seljak, sav u domaćem 
tkalu osim košulje od čaršijskog platna i traboloza oko fesa. Crne 
suknene čakšire bile su mu do koljena, gdje su se završavale 
obrubom od crvena gajtana, a na nožnim listovima su mu bijeli 
tozluci s mjedenim kukicama i sponama. Preko bijele košulje je 
draga od kutije, nekakve mrkovijaste boje sa žutim prutovima, a 
preko ove je fermen od crna sukna postavljen crvenom čohom. 
Oko vrata mu visi debeo srebrn lanac, kojemu je na prsima neka 
mala rozeta, kroz koju su provučena oba kraja lanca, na dnu koga 
je sahat, golem i s više poklopaca, utisnut u džep od fermena. Na 
obrijanoj koščatoj glavi je fes, oko njega je omotan svileni troboloz, 
a na nogama opanci oputnjaci i bijele čarape do pola listova. 

Kahvedžija mu primi pozdrav i ponudi ga da skine debelu 
suknenu crvenu kabanicu, jer bi mu bilo studeno kad iziđe iz kafane. 
Ustade Bećir i skide kabanicu, pa je obesi na klinčanicu za vrata i 
opet sjede na prijašnje mjesto. 

- Hoćeš li kahvu, ili ćeš čaj? 

- Daj mi kahvu! 

Počeo je polahko srkati, a cijela kafana šutjela. Niko da započne 
razgovor. Tek u neko doba Selim-beg otpoče: 

- Vala, ovih muhadžira svakud. Ne možeš se nikud maknuti, a da 
ne nabasaš na kojeg. 

- I sve sliježe u Sarajevo. Kao da nemaju gdje drugdje, nego baš u 
Sarajevo! — ljuti se jedan kriomičar, valjda jedini Sarajlija u čitavoj 
kafani. 

- E, šta ćeš, sinko, nevolja natjerala. Niko nije od objesti napustio 


svoj krov, da se potuca od nemila do nedraga — prozbori Bećir. 
- A možebit si ti muhadžir? 
- Jesam, nažalost. Evo ima dva mjeseca kako sam došao u Sarajevo. 
- Pa gdje si bio toliko vremena, dva mjeseca, da te nigdje ne vidim. A ja svukud hodam. — 


dobaci jedan iz ćoška. 


- Otkud si ti, prijatelju? — pita Bećira jedan zanatlija, kojemu ne ide posao, pa veći dio dana 
provede u kafani i badava se grije. 


- Od Hercegovine. 


- Eto — dočeka slavodobitno Selim-beg. — Na moju dušu sam odmah pomislio, da je Hercegovac. 

(Odlomak iz istoimene priče) 
Alija Nametak 


| Interpretacija _— 


O čemu se govori u odlomku ove priče? 
Kako izgleda odjeća Bećira Đulemana? 
Ko je započeo razgovor o muhadžerima? 


Osim na času bosanskog jezika o ovom tekstu razgovarajte i na času historije. Neka nastavnik objasni 


šta su mauhadžiri, zbog čega su se i kada dešavala iseljavanja Bošnjaka. 
7 


Enterijer - opis prostorije 
PLAN OPISA 


— Slika unutrašnjosti, opis predmeta, 
— Raspored stvari, ambijent, 
— Opis unutrašnjosti, porodičnog ambijenta. 


Opišite neku staru kuću koju ste vidjeli dajući njen spoljašnji izgled i izgled unutrašnjih prostorija. 
Opišite stari namještaj. Ako niste bili u prilici da vidite takvu kuću posjetite neki muzej ili potrežite u 
biblioteci literaturu iz koje će te saznati o kulturi stanovanja vaših predaka ili na internetu potražite 
podatke vezane za ovu oblast. 

Vodeni cvjetovi 


Jednom davno, tako davno da je teško pogoditi kada, poletjelo je s juga jato labudova. 
Letjeli su visoko, čas iznad oblaka, čas ispod oblaka, kroz prostrano nebesko more, i nigdje 
se nisu zaustavili dok ne doletješe do bistrog jezera na vrhu planine. I tek tu se spustiše u 
dubinu vode koja se bljeskala na jutarnjem suncu, u kojoj su se ogledali crni borovi koji su 
rasli na obali. I voda i šuma dočekaše ih tišinom, a uznemiriše i poplašiše samo sitnije ptice 
na granama i sitne ribe u vodi. 

Još je bilo jutro. 

Još su s borovih iglica opadale kapi rose, a mnogi planinski cvjetovi još su spavali. 

Labudovi su plivali jezerom polhako i bez šuma. A sa obala, iz trave, iza panjeva i kamenja, 
iza borovih krošanja i iza grmova, pratrile su ih oči znatiželjnog i šarolikog šumskog cvijeća. 
Gledale su ih zlatne i crne, vesele vjeverice. Gledala ih je lisica koja se šunjala po obali i tetrijeb 
sakriven u gustoj krošnji bora. I ko zna kakve ih još zvjeri i zvjerčice, ptice i ptičice nisu 
gledale. 

Labudovi su plivali. 

Labudovi su se igrali i niko ih nije ometao, niko ih nije plašio. I kasnije niko možda, ne bi 
to ni pominjao da se nije dogodilo nešto što na jezeru dotad niko nije ni vidio ni upamtio. Iz 
vode su na jednom iznikli čudni cvjetovi. Stotine cvjetova. Hiljade cvjetova. Svi jednaki i svi 
crveni kao krv. Pokriše jezero i voda pocrvenje i bijeli labudovi se pretvoriše u crvene. I biljke 
i žabe koje su uplašeno izvirivale iz svojih skrovišta. 

Ali ni to ne bi sve. 

Iz jezera se podiže crvena magla, opasa obalu, oboji crvenom bojom borove i grmove, 
travu i kamenje, ptice i zvijerei koje se tu zatekoše. 

I zateče se: 

mrki medvjed koji je spavao u hladu borova, 

vjeverica koja je skakutala s grane na granu, 

stado srna i srndaća koji su se spustili s pašnjaka da se rashlade i napiju vode, jato golubova 
koji su doletjeli da se okupaju. 

Tada nasta prva bajka o vodenim cvjetovima, na vrhu nepoznate planine, na nepoznatom 
jezeru. 

Iako nasta bajka koja je trajala samo jedan dan, jer pred noć, kad zađe sunce, sklopiše 
vodeni cvjetovi i latice potonuše na dno jezera. I sve se opet promijeni, sve dobi stari izgled. I 
labudovi podigoše se s vode i odletješe preko planine. Onda pade mrak, upališe se zvijezde i 
u šumi zavlada mrtva tišina. 

Sutradan, u isto vrijeme, opet se labudovi spustiše na jezero. I opet, dok su plivali, dok su se 
igrali, po vodi se rascveta cvijeće. Samo, ono sad nije bilo crveno, ono je bilo plavo. I, kao što 
je prošlog dana sve u jezeru i oko jezera postalo crveno, sad posta plavo. 

Tako se rodi i druga bajka. 

Ali i ona potraja samo jedan dan i prođe, jer pred noć cvijeće potonu, i labudovi odletješe 
s jezera, ne plavi, već opet bijeli, kakvi su i doletjeli. 

Trećeg dana procvjeta na vodi žuto cvijeće. 

Tako se rodi i treća bajka. 

Sedam puta su slijetali i odlijetali labudovi i sedam puta se rascvjetavalo vodeno cvijeće i 
svakog dana ono je bilo druge boje. I svakog dana se rađala po jedna bajka. 

Tek posljednjeg dana je otkrivena tajna vodenih svjetova. Labudovi su svakog dana u 
kljunovima donosili sjeme cvijeća i sijali ga po jezeru. Otkud su ga donosili, nije nikad niko 
saznao, a neće ni saznati, jer labudovi više ne dolijeću na jezero. 


Ahmet Hromadžić 


Interpretacija _ 


Bajka Vodeni cvjetivi nastala je po ugledu na narodne bajke. Iako ova bajka ima svog autora, u njoj 
ima po nešto i od narodne bajke. Da vidimo po čemu je ova bajka slična, a po čemu drugačija od 
narodne bajke. 

U koje vrijeme se dešava radnja narodne bajke? 

Kako počinje svaka bajka? 

Kada i gdje se dešava radnja u ovoj Hromadžićevoj bajci? 

Gdje se dešava radnja Vodenih cvjetova? 

Ko su najčešće junaci u narodnim bajkama, a ko su junaci u Vodenim cvjetovima? 

Kakvu ulogu imaju labudovi u nastajanju i nestajanju vodenih cvjetova? 

Zašto su cvjetovi svakog dana mijenjali boje? 

Koliko je bajki rođeno na jezeru? 

Zašto nam pisac nije otkrio tanju cvjetova? 

Koji utisak je na tebe ostavila ljepota boja u Hromadžićevoj bajci? 


Posadite cvijet ili drvo, jer da bi ste bili stvaralac ljepote ne morate imati nikakve čudesne moći. 
Pisac vas ovom bajkom podstiče da učinite nešto lijepo. 

katal biti — propasti 
od studi, od 
nevremena 


džaklja — torba za 
knjige ručne izrade 
melajće — anđeo 
sabbija, sahibija — 
gospodar, Bog 

smet — sniježni nanos 
fijukan — vjetar koji 
fijuče 

divina — divlje 
životinje, vukovi 
puhander — promaha, 
mjesto gdje vjetar 
puha, vjetrometina 
premesti se, biti 


premeten -— biti 
zatrpan snijegom, 
smrznuti se 


amidža — očev brat 


slota — loše vrijeme, 
nevrijeme 


Vučja gora 


Kad zakorači u snijeg, Fahir, u blijedoj svjetlosti tmurna 
praskozorja, ustanovi da je preko noći zaista napadalo; noge su mu 
potanjale skoro do koljena. A prohladan vjetar je donosio još. Jedva 
vidljive u sivoj polutami, ali sasvim čujne, nekako šumne i siktave, 
pahulje u gustim i sve jačim naletima bile su vrlo nasrtljive. 

- Eh, moj sine, — čuo se majčin bolećiv glas.— Kako li ćeš mi otić 
jutros do te škole? Katal ćeš bit. 

- Ne brini, majko! — Odgovorio je on ne osvrćući se, glasno, 
da bi zazvučalo veselije. Sad je namještao na grudima i ramenu 
kaiš svoje prosto skrojene platnene torbe sa knjigama, sveskama i 
priborom, podešavao tako da mu džaklja na leđima stane zgodno, 
uravnoteženo. 

— Navuči bolje tu kapuljaču na vrat, — začu se majka još jednom. 

— Dobro je, bogati, — reče on, radi nje, nabaci vunenu kapu malo 
na kragnu. 

Znala je stara kakav put joj očekuje mališana, i koliko dug, a 
slutila je, sigurno, i koje ga opasnosti vrebaju na toj stazi — zato je 
brinula. 

— S melajćetima, dijete, — ču kako ona izgovori. — Sahbija da te 
čuva. 

Na ovakvoj sloti dosta mu je samo tu do hrašća, a ne što mora da 
prođe tolike šume i savlada grdne uzbrdice, smetove i vjetrometine. 

Uza stranu iznad Pribrđa, pa gore uza ždrijelo, više kojeg ga sreta 
dubok namet, a potom dočekuje fijukan, zadržava ga bezobrazno, 
prosto neda naprijed. Zatim kroz donje bučje, sam, a divina počela 
i na tom terenu da pokazuje trag, svojim očima je vidio onomad 
jedan. Onda novim uzbrdicama i puhanderu izloženim goletima. 


Sve do nadomak gornjeg bučja bez ikoga sa sobom; tek tu, pred tom šumom, stiče saputnike. 


Jakšu i Salka. 


— Sačekaćeš drugove ako ne bidu još izišli gore; nemo dalje da ideš sam. — doviknu majka 


za njim, dosta strogo. 


- Hoću, hoću, majko, čekaću ih. 
Uvijek ih pričeka, ako nijesu već prispjeli. Jesenas je to bilo lako, ali sad u zimu nerijetko 


mora, ne samo da svraća s puta u stranu, do vidikovca, nego i da siđe malo nizbrdo, u zaklon 
od izljućena sjevera, i da poigrava tu da mu ne zebu noge, sve dok se oni ne dopentraju odozdo 
do njihova sela. Isto oni, kad prvi iziđu gore, ako ga vide kako se pomalja odovud od bučja, 
i sami zastanu, ili idu polhako sve dok ih ne stigne. A on ne dozvoljava da čekaju mnogo na 
nj, nego čim ih ugleda — ubrza korake. Ako ga, pak, nema na vidiku, oni, naravno, idu, jer 
vremena za duže čekanje nedostaje, i on u tim slučajevima, ne vidjevši ih nigdje odozdo, 

odnosno uvjerivši se po ostavljenu tragu da su prošli, putuje i dalje sam. Takvi slučajevi, istina, 
nijesu česti, ali kroz šumetinu što slijedi dosta je i jedanput proći sam samcit. 

Iza te velike, tamne šume je, opet, brisan prostor, zvani Pohitiš, gdje se u prošlosti neko premeo 
i sada kraj puta ima ograđen grob. A mora se, bogme, poprihitati i onamo pokraj brežđa, jer ono 
slabo štiti od puhnjave. E, homar je za to bolji, ali je, zato, kroza nj veoma strašno. 

Iznad četinara izdiže se vrletno i visoko Sedlo. Kako će tek preko njega biti jutros!... 

Ne brine majka bez razloga dok motri za njim što, još nejačak, i oskudno odjeven zamiče 
u mećavu i u jedva malo razrijeđenu tavninu. Zato se dječak trudio da korača što snažnije, ne 
bi li je uvjerio da će i jutros on sve to lahko prevaliti. A želio je i da, opet zbog nje, što prije 
napusti selo i zamakne kroz kleče i onamo kroz trnjak i šipražje, put hrašća. 

Prolazeći pored stričeve kuće, sjeti se jednog strašno tmurnog jesenjeg jutra s lednom 
kišom, kad ga je amidža vidio i zapitao: ,, A kud, bre sinovče, jutros, po ovom zlu?" 

Fahira je ljutilo ovakvo pitanje kad čovjek u stvari zna kuda on ovo ide. Ali dječak je bio 
učtiv. , Moram, bogami, u školu". ,, Ada prođi se, jadan, te tvoje škole jutros". Govorio je midžo 
ravnodušno, ogrnut nekim starim gunjem, hitajući ka otvorenu ulazu u kuću. 


MG. SE 0 


Izlazio je iz svog seoceta od pet-—šest kuća u pasivnoj strmini pod klečjem, dračom i šiljcima 
ljuta krša. Iz seoceta među vrletnim brdima sa, uglavnom kržljavim, raznim rastinjem, i sa 
stijenjem i odronima, urvinama i vododerinama, sada prekrivenim snijegom, koji je, od tame, 
u daljini došao nekako smurgav, dok se nebo nad njim, teško od oblaka, crni kao da je tušem 
natopljeno. 

Jednom ga u selu i žene dirnuše. Predući vunu pogledivale su ga nešto sa strane, onda, 
pljuckajući u prste, pitale: 

— Bogati, šta ima to tako lijepo u tu školu te svako jutro ideš čak tamo? 

I njima je odgovorio kratko. 

— Ima ponešto, rekao je. 

Ali tu je bilo i djece, i neka od one što su se spremala da kroz godinu ili dvije krenu u prvi 
tražila su da priča. Stadoše ga nagoniti molećivo: 

- Hajde, hajde! 

I on morade još nešto reći. 

Kazao je da se tamo uči o svemu na svijetu i naveo da se uči, na primjer, kako se koja riječ 
pravilno izgovara, radi tačnijeg izražavanja i uspješnijeg sporazumjevanja sa drugima, a uči 
se i jedan od stranih jezika, da bi se moglo razgovarati i sa ljudima iz drugih zemalja. Kazao 
da se saznaje, isto, kolika su prostranstva na zemlji i koliko bogatstva i ljepote ima na njoj. Sve 
što se sa najvišeg brda može okom obuhvatiti — samo je busenčić prema cijelu zemljinu šaru, 
objasnio je pri tom. A kolika je tek vasiona! Sva zemlja je zrnce praha prema njoj — eto kolika 
je. A u školi se, kazao je, uči da se otvore oči, da se ne pređe žmureći kroz svijet. 

Tako je odgovorio, i djeca prosto nijesu treptjela. A i žene, koje su sve čule, bijahu prestale 
na časak sa pljuckanjem u prste. Pogledivale su na nj, a onda se zgledale među sobom, uvijajući 
glavama. 


(Odlomak iz istoimenog romana) 
Safet Sijarić 


Interpretacija 


U kojoj situaciji upoznajemo Fahira? 
Obrati pažnju na opis dječaka Fahira. To je opis: 

- fizičkog lika 

- unutrašnjeg lika. 
Kako se u književnosti naziva opis fizičkog izgleda? 
Kako pisac opisuje jutro? 
Kako majka doživljava jutro i polazak sina u školu? 
Kako se u književnosti naziva opis prirode? 
Kakav je odnos dječaka prema školi? 
Kako školu shvata dječakov amidža, a kako majka? 
Potkrijepi odgovor na ovo pitanje djelovima iz teksta. 
Na koji način pisac postiže slikovitost i dinamičnost pripovjedanja? 
Kako je Fahir govorio o saznanjima u školi? 
Kako su dječaci i žene prihvatile Fahirovu priču? 
Šta znači za Fahira škola i znanje? 


U književnom djelu (romanu, pripovjeci) razlikuju se glavni i sporedni likovi. Glavni lik je onaj 
čijem je izgledu, ponašanju, mislima i osjećanjima posvećena pažnja pisca. Glavni lik je nosilac 
radnje u romanu ili priči, dok su sporedni likovi u drugom planu, ali doprinose boljem razumijevanju 
glavnog toka radnje. 


Roman je obimno prozno književno djelo čija tematika može biti različita: ljubavna, pustolovna, 


kriminalistička, historijska. Postoji i roman za omladinu u kojem su glavni junaci djeca. Radnja romana 
za djecu i omladinu često je vezana za uzbudljive doživljaje glavnog junaka. 


Razmisli i ispričaj neku priču na temu: , Upoznao sam đaka pješaka." Možeš se poslužiti 
motivima iz odlomka ,Vučja gora" Safeta Sijarića. 

Da ja mogu drvo biti 


Da ja mogu drvo biti, 

s proljeća bih bio breza — 
svo drveće tad je golo, 

ja lisnato ko lepeza. 


Da ja mogu drvo biti, 
ljeti bih ja bio lipa — 
hlad bi mi u sjeni bio, 
na putnike cvjet bi sipo. 


Da ja mogu drvo biti, 
zimi bih ja bio jela — 
svo drveće tad je golo, 
a meni odjeća cijela. 


Oton Župančić 
Sa slovenačkog preveo H. Katal 


Interpretacija _ 


Koju želju je pjesnik iskazao u ovoj pjesmi? 

Koje drveće pjesnik pominje u pjesmi? 

Pjesnik je izabrao tri drveta. Zbog čega baš ta? 
Dali pjesnik želi da bude bilo koje drvo? 
Primjetio si da svaka strofa počinje istim stihom. 
Šta je pjesnik na taj način postigao? 


Opiši drvo koje bi želio da budeš. 

Staza proljeća 


Niz padine, kroz klance, između izvora pitke vode, ravno s neba, zalahori mirisna bajka. I 
nitko više ne zna otkud je proljeće došlo. 

Ali, ono hita i od Bilog vira i Opuzena i Vida, tajnim oružjem osvaja svaki pedalj. I u 
cvjetnom haljetku stušti se preko Metkovića i Višića, uz Neretvu, do Počitelja. Tu predahne, 
umije se, počešlja kosu i u galopu stigne do Mostara. Kad li u Mostaru: 

U mostaru 

Stari most 

zagrlio rijeku. 

I proljeće se u mostaru našali s pjesnicima koji pjevaju o radostima prirode, rasplamsa 
nadahnuća u njihovim srcima. Našali se i sa uzgajivačima vinove loze: popije žilavku iz 
podruma. Pa od Mostara veselo hajd sve do Sarajeva. 

Iz Sarajeva u Evropu. 


Nikola Martić 


Interpretacija 


Koja sve mjesta spominje pjesnik u ovom tekstu? 

Zašto je pjesnik ova mjesta poredao baš ovim redom? 

Zašto pjesnik proleće upoređuje sa bajkom? 

Mjesta koja spominje pjesnik su blizu mora. Odakle je proljeće došlo? 
Kako se proleće ponaša u Mostaru? 

Kako se proljeće ponaša u trećem dijelu teksta? 

Kako si doživio dvije posljednje rečenice iz ovog teksta? 


U ovom tekstu je, bez sumnje, jezik poetski: slikovit, metaforičan, ritmičan. 
Pjesnik svoje misli o proljeću rekao je u prozi. Treba da znamo da osim pjesama u stihu postoje i 
pjesme u prozi. 


Opiši neko svoje putovanje, a posebno dio nekog krajolika. 

Ulica divljih kestenova 


Da, još pre rata... Na uglu se nalazila škola, a pred školom arteski bunar. Ne mislite, valjda, 
da sam sve to izmislio. U tou škou sam išao u prvi razred, a pre toga u zabavište. Učiteljica se 
zvala gospođica Fani, naša učiteljica, da, taj što sedi pored nje, to sam ja, Andreas Sam, moja 
sestra Ana, Fredi Fuks, vođa naše bande... Da, gospodine, odlično, sada sam se setio. Ulica 
mora da se zvala Bemova ulica, jer ja sam bio borac u bandi čuvenih bemovaca, čiji je vođa 
bio Frdi Fuks (zvani Aca Dugonja), Folksdojčer. Sjajno gospodine, da nije bilo ovog našeg 
razgovora, ja se uopšte ne bih setio da se ta ulica zvala Bemova ulica, po čuvenom poljskom 
genreralu četrdesetosmašu. Da li vam, možda, gospodine, to ime govori nešto: Bem, Bemova 
ulica. O, da, izvinite, naravno vi se ne možete setiti, ukoliko niste tu živeli pre rata, no bar 
biste mogli znati da li tu ima negde neka ulica s drvoredom divljih kestenova? Ti su kestenovi 
cvetali s proleća, tako da je cela ulica mirisala pomalo otužno i teško, osim posle kiše. Tada je, 
izmešan sa ozonom, miris divljeg kestenovog cveta lebdeo svuda naokolo. 

Oh, ja sam se zapričao, oprostite, moraću da pitam još nekog, mora da ima neko ko će se 
setiti te ulice, pre rata se zvala Bemova, a bila je zasađena drvoredom divljih kestenova. 


HAA 


Zakucaću na neka vrata i pitaću: Da li se ova ulica pre rata zvala Bemova ulica, jer sve mi je 
to vrlo sumnjivo, gospodine, ne verujem da bi tolika kestenova stabla nestala, Makar bi jedno 
ostalo, drveće, valjda, ima duži vek, kestenovi, gospodine, ne umiru tek tako. 


Danilo Kiš 
(Odlomak iz istoimene priče) 


Interpretacija u 


Ko je pripovjedač u ovoj priči? 

Zašto dječak traži ulicu divljih kestenova? 

Zbog čega se dječak osjeća vrlo tužno? 

Koja sve imena pominje dječak u priči? 

Šta je sumnjivo dečaku, gdje su nestali divlji kestenovi? 
Kojim dijalektom je napisana ova priča? 


125 


Dječak se nakon rata vraća u svoj grad, u svoju ulicu. Grad je izmenio lice, ulice, stanovništvo. Niti 
on poznaje koga, niti ko poznaje njega. Sjećanja i uspomene naviru. 

On neprestano traga zapitkuje, i napokon shvata da je sve nestalo i da su tu drugi ljudi i druge 
ulice. Nisu čak preživjeli rat ni divlji kestenovi, koji žive jako dugo. Dječaka hvata nostalgija, čežnja 
za rodnim krajem, zavičajem, prošlošću. 


Zadatak više 


Napiši sastav na temu: Kada sam se vratio u Zavičaj. ) 

Kapetan Džon Piplfoks 


admiralitet — Uloge: 

pomorska vlast SPIKER, KAPETAN, GUSARI 

invalid — osoba sa (Kornjača, Arčibald, Konoval, Sekira i ostali), 
telesnim nedostatkom GLASOVI (pećina, odjek) i ČUDOVIŠTE 
ironično — 

podsmešljivo (Vetar i talasi) 

posada — uprava 

broda, mornari GUSARI (pjevaju): 

jahta — luksuzni brod Lepojke iz Havane 


sve stoje sa strane, sa strane, 
pitaju: kapetane, 

kako se zove vaš brod? 

(Muzika) 

A kapetan im rukom mane, 

tim lepojkama iz Havane, 

što stoje tako sa strane, sa strane: 
-Osveta to je moj brod! 


jedrenjak — brod sa 
jedrima 

kubura — starinska 
puška 

orden — značka 


ukotviti — stati u 
priobalje, usidriti se 


SPIKER: 
Posle jedne tuče u Liverpulskoj luci, gusarski kapetan Džon Piplfoks, zvani Zvono, bio je 
penzionisan. 
Kada se, međutim, u Kinreskom poru pojavilo sedmoglavo čudovište, i počelo kao od šale, 
da potapa engleske i ne samo engledke lađe javio se naš gusarski kapetan, divna jedna 
figura, zvani Zvono, i reče: ,Vratite mi jedrenjak, vratite mi mojih sedamdeset gusara, 
vratite mi zastave i oružje — i neka me pojede morski pas ako se ne vratim sa svih sedam 
glava toga čudovišta!" 
Vlada je, razume se, pristala odmah. (Muzika) 

ARČIBALD (šapatom) Jesmo li tu? 

KONOVAL: Tu smo valjda... 

(koraci kroz eho) 

KAPETAN (snažno): Ehej! 

ODJEK: Ehej! E-hej! E-hej! 

KAPETAN: Čuješ li me, pećino? 

PEĆINA: Čujem, šta se dereš? 

ODJEK: Čujem, šta se dereš? 

KAPETAN: Došao ti je kapetan Džon Piplfoks, zvani Zvono, čula si valjda za njega... 

PEĆINA: Čula sam — ti si brica je P da? 

KAPETAN: Veštice, ne izazivaj, sasuću ti ovu kuburu u ždrelo! 

KONOVAL: Ne, kapetane! 

ARČIBALD: Ne, kapetane, moramo se savladati!... Ona zna... Zar hoće da nas opet vrate u 
penziju! 

KAPETAN: (ljut, aliuzdržan) Došao sam da mi kažeš kako da savladam sedmoglavo čudovište! 

PEĆINA: Slušaj, glupi gusare! Kladi se s tim čudovištem — da si ti pametniji, i dobićeš opkladu. 
Ono je još gluplje od tebe! 

KAPETAN: Kako da se kladim? 

PEĆINA: Evo ovako, slušaj: postavi mu nekoliko pitanja i kladi se sa njim da neće umeti da 
odgovori. 

KAPETAN: A u šta da se klasdim? 

PEĆINA: Pa u tvpoju gusarsku glavu. Ako ono pogodi, ti mu za opkladu daješ glavu. Ako ne 
pogodi — ti njemu za svaku pogrešku iseci po jednu glavu. 

KAPETAN: Dobro, a sad kaži, kakva pitanja da mu postavim? 

PEĆINA: (ironično) Pa neka zgodna pitanja... 

KAPETAN: (nervozno) Kakva to zgodna pitanja? 

PEĆINA: Pa da budu više teška nego laka! 

KAPETAN: (ogorčeno preteći) Slušaj, glupačo, ne izazivaj! Jer ako te ja sada... 

ARČIBALD: Ne, kapetanbe! 

KONOVAL: Kapetane, mislite na budućnost svoje dece! 

KAPETAN: Kakve dece, kngure! Otkud meni deca! 

KONOVAL: (izvinjavajući se) Izvinite, hteo sam samo malo da je smilostivim... 

KAPETAN: (nežno, mirnije) Veštice, imala si sreću! Reci sad, kakva pitanja, kakva pitanja da 
mu postavim? 

PEĆINA: Vi-še te-ška, ne-go la-ka. 

(Hujanje vetra. Tresak. Muzika.) 

SPIKER: Neočekivano, kad se baš nebi moglo reći za naše gusare da su bili spremni, izroni 
iz mora pred pramac broda sedmoglavo čudovište! Sedam glava ljuto je siktalo sa sedam 
vratova, plazeći se halapljivo.( s uzdahom bez nade). Gusari, neka vam je sad vaš veliki 
kapetan na pomoći!!! 

ČUDOVIŠTE: Šta tražiš ovde, Pacove? 

KAPETAN: Došao sam da vidim šta ima u tvojih sedam glava, gušteru pijani! 

ČUDOVIŠTE: Ima u svakoj sedam puta više nego u tvojoj! 

KAPETAN: Kladim se da nema! 

ČUDOVIŠTE: Kladim se da ima! 

KAPETAN: Kladim se u svoju gusarsku glavu da nema! 

ČUDOVIŠTE: Kladim se u svojih sedam glava da ima! 

KAPETAN: Dobro, sedmoglavi, ako pristaješ — da ti izmerim pamet. Postaviću ti pitanja... 
Ako ne odgovoriš tačno — ode ti svih sedam glava. 

ČUDOVIŠTE: A ako odgovorim!? 

KAPETAN: Evo ti moje gusarske glave! 

ČUDOVIŠTE: Hajde, pitaj! 

KAPETAN: (posle kraće pauze)Reci ti meni ovako: reci mi - šta je najljepše na svetu? 

ČUDOVIŠTE: Najljepše na svetu... Najljepše na svetu... Najljepše na svetu... 

GUSARI: Ne zna, ne zna, kapetane! Secite mu glavu — šta čekate?! 

KAPETAN: Znaš li ili ne znaš? 

ČUDOVIŠTE: Ne znam! 

KAPETAN: Daj onda jednu glavu! 

(Fijuk sablje) 

KAPETAN: Najlepša na svetu je gusarska Zastava! 

ČUDOVIŠTE: Imam još šest glava, a ti samo jednu, postavi drugo pitanje! 

KAPETAN: A sad reci šta je — najjače na svetu? 

ČUDOVIŠTE: Slon je najjači na svetu! 

KAPETAN: To ti je neko rekao? 

ČUDOVIŠTE: Niko nije rekao. Daj glavu! Daj glavu, gusare! 

KAPETAN: Čekaj malo... 

ČUDOVIŠTE: Daj glavu! 

KAPETAN: Greška, gušteru! Pogrešio si! Od jednog slona jača su dva slona! 

GUSARI: (oduševljenje). 

KAPETAN: Daj još jednu glavu! 

(Fijuk sablje) 

ČUDOVIŠTE: (reaguje). 

GUSARI: (oduševljenje). 

ČUDOVIŠTE: Pitaj još nešto... ja imam još pet glava, a ti samo jednu! 

KAPETAN: Evo još nešto, gušteru! Reci mi — šta je najslađe na svetu? 

ČUDOVIŠTE: Najslađe na svetu? Najslađe na svetu je bundevino seme!" 

GUSARI: (grohotan smijeh). 

SPIKER: Kapetana je ovoliko gluposti čudovišta već nervirala. Iako se nešto nije osećao dobro, 
zamahnu sabljom i poseče onih pet-šest glava koje su nemoćno siktale sa tankih vratova. 

(Nekoliko fijuka sabljom. Muzika.) 

SPIKER (odahne): Tako se, eto, završio poslednji podvig hrabrog gusara Džona Piplfoksa, 
zvanog Zvono. (nije se oženio ponuđenom ćerkom admiraliteta zbog niskog porekla. Izvinio 
se dami i krenuo sa družinom na put.) 

GUSARI: (pevaju pesmu: ,,Lepojke iz Havane"). 


Dušan Radović 
(Odlomak iz radio igre) 

Interpretacija 


Šta te je natjeralo da se nasmiješ čitajući odlomak ove radio igre? 
Koji lik ti se najviše dopada u ovom odlomku? Zašto? 

Kako zamišljaš kapetana Piplfoksa? 

Pokušaj da opišeš njegov izgled, kretanje na sceni, način govora i ponašanja prema ostalim likovima 
sa kojima vodi dijalog. Kako se odnosi prema Čudovištu? 

U šta se čudovište najviše pouzdalo? 

Kako zamišljaš gusarsku posadu? Opiši je. 

Od koga kapetan Piplfoks traži pomoć? 

Kakav je odnos pećine prema Kapetanu? 

Zbog čega kapetan pobjeđuje čudovište? 

Šta kaže pećina, zašto će pobjediti kapetan? 

Da li kapetan zna odgovore na postavljena pitanja? 

Šta bi ti odgovorio na takva pitanja? 

Po čemu se radio-igra razlikuje od igre na sceni? 

Koji zvučni efekti upotpunjuju govor likova u ovoj radio-drami? 


Važni elementi svake radio igre su: 
— uverljiv govor nevidljivih likova, 
— efekti svjetala, 

— neobična scenografija, 

— dobar govor glumaca 

— efekti zvukova, 

— neobični kostimi, 

— muzika, 

— dobro osmišljena režija. 


Književni rod u kojim se dijalogom izražavaju odnosi i sukobi među likiovima naziva se 
drama. 

Kada je drama svedena na monolog glavnog junaka naziva se monodrama. 

Odjek koji se čuje u prostoru (pećini, pozornici) Zove se eho. 


Pokušaj da izgovoriš rečenice onako kako misliš da bi ih trebalo izgovoriti. 

Đaci pješaci 


petlja — čvor, zavežljaj Svaki put kad sam automobilom putovao asfaltnim drumom od 
Srednjeg prema Kladnju, viđao sam dječake koji sa svojim školskim 
i domaćim radovima, izrađenim od kartona, pješače od kuće do 
škole i obratno. Saznao sam da su ta djeca dobri đaci, da su hrabri, 
odvažni... Bilo mi je žao što niko ne zna za te njihove svakodnevne 
muke i napore. Ako im ne mogu pomoći — mislio sam — onda bar da ih izvučem iz anonimnosti. 
Da se zna da postoje takva djeca, da se zna za njih!... Onda sam razgovarao sa njima, pitao 
njihove nastavnike i počeo da pravim filmsku priču o ovim izuzetnim dječacima. 

Dječak sjedi na kućnom pragu i pravi petlju na školskoj torbi. 

Tu je njegova kuća i torba. 

U njegovom selu nema škole, zato on mora da dugo pješači do nje. 

Ali on nije sam. 

Mnogi dječaci iz njegovog sela i drugih susjednih sela pješače zajedno s njim do daleke 
škole. 

Kao brzonogi hitri planinski potočići dječaci se slivaju u rijeku koju predstavlja široki 
asfaltni drum što vodi prema varoši u kojoj se nalazi škola. 

Dječje noge savlađuju kilometar po kilometar. 

Na ovom modernom saobraćajnom drumu automobili jure u oba pravca. 

Dječak diže tablu na kojoj piše da on pješači do škole 12 kilometara, tražeći od šofera da ga 
primi u kola do škole. 

Rijetko koji šofer zaustavi svoja kola. 

Nekoliko dječaka u karakterističnom koračanju. 

Vidi se, to su iskusni, prekaljeni pješaci. 

Malo ko bi mogao s njima ukorak. 

Jedan šofer zaustavlja kola i prima dječaka koji nosi natpis na leđima. 

I šofer velikog vučnog kamiona prima jednog dječaka. 

Ostali pješače. 

Svakog jutra, svake večeri... hodaj, uči, spavaj, opet hodaj... Otiđi i vrati se... i opet otiđi, i 
opet se vrati." 

Dvanaest kilometara tamo i dvanaest kilometara ovamo — koliko je to? 

Io je — za pohađanje osnovne škole — kao odavdje do Amerike i natrag. I to dvaput! 

Da bi prekratili vrijeme i naučili, ovi đaci, dok pješače, na cesti čak i uče. 

Neko uči njemačke riječi... 

neko astronomiju... 

drugi biologiju... 

geografiju... 


uče nešto o kilometrima... 


varoš — mali grad 


anoniman — nepoznat 

nešto o našoj industriji saobraćajnih vozila... 

Nekad ovoj djeci zaprijete grom i kiša. 

Oni trče, zaustavljaju kola, zovu, preklinju šofere. 

Evo: kiša! 

Pljusak! 

Evo: smračilo se. 

Kisnu dječaci i njihovi đački radovi... 

Kisnu glavice, čela... 

Ipak neki od vozača zaustavi vozilo i primi pokisle dječake. 

To su obično vozači kamiona. 

Djeca su takvim vozačima zahvalna, osjećaju ih kao svoje roditelje, prijatelje. 

Kad dođu do škole — najzad! — ovi dječaci su mokri, umorni. 

Skidaju pokislu odjeću, brišu lica... 

Poneki dječak se rasplače nad svojom raskvašenom kućicom od kartona koju je bio izradio 
kao domaći zadatak... 

Nastava je počela. 

Vidimo naše đake - pješake u klupama. 

Kraj njih suše se odijela. 

Cijedi se voda, kaplje... 

Negdje čas pjevanja, negdje čas geografije, a u jednom razredu čas crtanja. U ovom razredu 
jedan od naših đaka — zamislite! — uzeo boje i mašta o autobusu koji bi samo prevozio njega i 
njegove drugove... 

Kad sjednu u klupe, ovim đacima — pješacima noge se ne vide, niti se vidi kilometraža. 

U školi oni samo slušaju što ih pitaju i odgovaraju. 

Odmaraju noge ali zamaraju glavu. 

Slušaj šta te pitaju — i odgovaraj"! — kaže onaj mali junačina koji je na početku ovog filma 
vezivao čvor na školskoj torbi ispred svoje kuće. 


Vefik Hadžismajlović 
(Filmski scenarij) 


Film je umjetnost pokretnih slika. 


Napiši satav na temu: Moj put od kuće do škole. ) 

ES ORA 


| Interpretacija _— 


RAZGOVARAMO O FILMU 


Đaci-pješaci je dokumentarni film. Prikazuje pravi život, prave događaje i prave dječake i ljude. Svojim 
sadržajem, odabranim detaljima, izaziva u nama osjećanja i nagoni nas da razmišljamo o njihovom 
životu i naporu da stignu do škole da nauče nešto novo. 

Kako je autor filma došao na ideju da snima film o đacima-pješacima? 

Koje događaje iznosi autor u ovom filmu? 

Ko je glavni junak filma? 

Koje slike nam pokazuju da je baš on glavni junak Filma? 

Koji nam detalji otkrivaju osobine našeg junaka? 

Kakvi su ostali dječaci? 

Kkva osjećanja u nama izazivaju đaci - pješaci? 

Koje se misli javljaju u nama dok gledamo ovaj film ili čitamo scenarij? 

Kakva osjećanja u nama izazivaju vozači koji prolaze pored đaka-pješaka? 

Koja je osnovna poruka ovog filma? 

Da li u tvojoj školi ima đaka-pješaka? 

Kako treba da se odnosimo prema đacima-pješacima? 

Šta je film? 

Dok se dvoje svađaju - treći se koristi 


skeč — kratak šaljiv 
dramski komad 


drama — književno 
djelo namijenjeno 
za izvođenje na 
pozornici 


pozornica — mjesto 
gdje se odigrava 
radnja drame 


forsirati — naglašavati, 
uložiti napor da se 
nešto istakne, uradi 
isl. 

bas — dubok muški 
glas 


(Preko štange za klofanje ćilima obješene dvije koperdeke. Ne primje- 
ćuje se da su dvije. Očekuje se neko klofanje, ali, otvaraju se po sredini, 
kao pozorišna zavjesa.) 


NATAŠA: A sada će, dragi posetioci, pioniri Kerim, Dino i Joža 
izvesti poučni skeč ,,Dok se dvoje svađaju — treći se koristi". 

(Kerim ima jako nagaravljenu nausnicu: blaga asocijacija na V.S.C. 

Dino i Joža šetaju prostorom ,, pozornice" Nakon nekog vremena Joža 

ugleda na tlu povelik orah.) 

JOŽA: Vidi, druže, nekome ispao orah! 

DINO: Gdje ti to vidiš, druže? 

JOŽA: Eno, kod onog kamena! 

(Dino dotrči i brže-bolje uzme i stavi u džep orah.) 

JOŽA: A zašto ga, druže, stavljaš u džep? 

DINO: Pa da ga ponesem kući. 

JOŽA: Pa nije, druže, orah tvoj pa da ga nosiš kući. Orah je moj. 


DINO: Kako, druže, tvoj? Ja sam ga uzeo sa zemlje. 
JOŽA: Ti si ga uzeo, ali ja sam ga prvi ugledao. Orah je moj. 


DINO: Nije nego moj! 


JOŽA: Moj! 
DINO: Moj! 


(, Scenu" kao sa strane posmatra Kerim.) 

KERIM: (forsiranim basom) A zašto se vi, drugovi, svađate? 

JOŽA: Ja sam prvi ugledao orah i rekao ovom drugu ,,Druže, eno oraha" a on je potrčao i 
uzeo ga u džep i kaže da je orah njegov i hoće da ga nosi kući. Je li to pravilno, druže? 

KERIM: Io vam, drugovi, nije pravilno. Dajte ovamo orah. Daj orah, druže. 

(Dino daje orah Kerimu. Ovaj čučne, prihvati kamen i razbije orah na dvije polovine. Jezgru 
uzima sebi a pola ljuske daje jednom, pola drugom. Jezgru s apetitom stavlja u široko 


razjapljena usta.) 


KERIM: Evo tebi pola, a evo i tebi pola, druže. 
(Dok se ovi začuđeno gledaju on se udaljava uz glasan smijeh: ,,Ha ,ha, ha. ") 

Abdulah Sidran 


| Interpretacija 


RAZGOVOR O TEKSTU 


Skeč Dok se dvoje svađaju — treći se koristi je odlomak Sidranovog pozorišnog komada Dječja bolest. 
Djeca su pripremila poučni skeč i izvode ga na improvizovanoj pozornici kao dio radnje pozorišnog 
komada. Ali, ovaj skeč se može izvoditi i kao zaseban igrokaz za djecu, ima jasno izražene likove, 
dramsku radnju i pouku. 


Šta je šaljivo u ovom tekstu? 

Šta zamjerate Dinu, a šta Joži? 

Zašto se Kerim smije? 

Šta vam se ne dopada kod Kerima? 

Kako bi se drugačije mogao zavržiti ovaj skeč a da zadrži pouku? 
Kako bi ti postupio da si bio na mjestu Kerimovom? 
Gdje se izvodi pozorišni komad? 

Koju pozorišnu predstavu si gledao i gdje? 

Kako je izgledala scena, šta si zapazio? 

Kojim scenskim efektima se reditelj služio u predstavi? 
Kako su izgledali kostimi (odjeća) na glumcima? 

Koja je razlika između filma i pozorišta? 


Pored lirike i epike, drama je treći književni rod. Drama je književna tvorevina namijenjena 
izvođenju na pozornici. Ako u drami govori jedno lice to je monolog, a ako govori dva ili više lica to 
je dijalog. 

Pozorište je prostor namijenjen za izvođenje drame, opere, baleta. U pozorišnoj predstavi najbitnija 
su tri elementa: glumci, prostor, publika. Važnu ulogu u svakoj pozorišnoj prestavi ima scenografija 
koja podrazumijeva pripremanje pozornice za predstavu. O izgledu pozornice brine se scenograf. 
Scena je mjesto gdje nastupaju glumci i drugi izvođači u pozorištu. Kulise predstavljaju jednu od 
dekoracija smještenih na stranama pozornice. 


Posjeti pozorište i pogledaj predstavu za djecu. Utiske zapiši u svoju radnu svesku. ) 

prospekt — turistička 
reklama, 


orijentalni — 
istočnjački, 
zerzevat — povrće, 
zelen, 


kuljati — izlaziti, 


nargila — naprava 
koja služi za pušenje 
posebnog duhana, a 
sastoji se od staklene 
boce ispunjene vodom 
kroz koju prolazi 
izuvijana cijev kroz 
koju se vuče duhanski 
dim 

šeš-beš — vrsta 
persijske igre, kod nas 
se zove tavla 


Slika Isfahana 


Jurili smo nekim ružnim i neuglednim dijelovima grada 
skorašnjeg porijekla kojih kao i obično nema ni u jednom 
turističkom prospektu. Ovi sokaci bili su puni najamnih kućerina 
na orijentalni način. Onako neispavan i mahmuran, zapamtio 
sam da smo se probijali između nekih silnih pletara punih voća, 
povrća i svakojakih zerzevata i izbjegli nekoliko opasnih sudara sa 
kamilama, konjima i autobusima. Iz kapija su kuljala djeca. Svaka 
ova kućerina ličila mi je na školu punu đaka. Te kuće bile su kao 
ogromne lubenice, pune košpica koje je neko iz nehata tresnuo o 
zemlju i onda otišao za svojim poslom. 

Pred kafanama su sjedili ljudi, pušili prve jutarnje nargile, pili 
mirisavi zeleni kineski čaj i bili neobično zamišljeni za ovo doba 
dana. Neki su igrali šeš-beš. Šeš-beš je prastara persijska igra i igra 
se i dan-danas u mome Konjicu, daleko odavde na zapad, pa onda 
na sjever, čak do hladnih zelenih voda Neretve... 

Carski činovnik me usput uvjerava kako je sva mudrost svijeta 
došla sa Orijenta i nikako da mi objasni kako se i on obreo na Istoku. 
Ipak, u jedno sam siguran, ograda je izmišljena na Istoku. Visoki 
zidovi kojima su ograđene ove kuće na Orijentu imaju višestruki 
smisao. Prije svega, dvorište je postalo još jedna odaja dobro 


skrivena od urokljivih i radoznalih očiju stranaca. Ona postoji da sakrije siromaštvo ubogih 
od očiju silnika, ali isto tako i da zakloni bogatstvo i raskoš moćnih od očiju zavidljivaca i 
pakosnika. Visoki zidovi oko ovih kuća u Isfahanu su jednolični i ne govore ništa putniku kao 
da su se zarekli svojim gospodarima da nikome i nikada neće odati tajnu koju svojim nabojem 


čuvaju. 


Interpretacija 


Kako pisac opisuje mjesta i ljude grada u kome se našao? 

Kakve su ulice, ljudi, zamlja koju je posjetio pisac? 

Kako pisac opisuje kuće grada u kome se našao? 

Šta možemo da naučimo iz ovog putopisa o zemlji i narodu koje je pisac posjetio? 
Dali ste vi putovali negjde u inostranstvo? 

(Odlomak iz putopisa Dolina plodnog polumjeseca) 
Zuko Džumhur 


Putopis je književni prikaz sa putovanja. 


TTITITITITIITUO IT 


- Kultura izražavanja —— 


Opis grada 
PLAN OPISA 


— Opšta slika dijela grada i osnovna obavještenja o tom dijelu, 

— Atmosvera na ulicama sa detaljima izgleda ulica, 

— Izgled kuća i avlija, 

— Uvođenje ljudi i životinja u sliku i zapažanje njihovih radnji i izgleda, 
— Opis zidova i ograda i razmišljanje o razlozima zbog kojih se podižu. 


Opiši i ti svoj grad ili selo. Koristi se planom opisa kojim se koristio pisac ovog putopisa. Opisuj od 
opšteg ka pojedinačnom i u svoj rad unesi značajne i živopisne detalje. Pri pisanju svoga rada koristi 
stilske figure epitete, poređenja i druge. 

Radio 


Radio je medij putem kojeg se emituju razni sadržaj pomoću govora, muzike, zvuka. Jedna 
cjelina koja se emituje na radiju u određenom vremenu i ograničenom trajanju Zove se emisija. 
Sadržaji radijskih emisija su raznovrsni. Oni mogu biti informativni, politički, obrazovni, 
muzički, zabavni, sportski. 

Putem radija emituju se ranije pripremljeni sadržaji ili se vrši direktni prenos sportskih, 
kulturnih ili nekih drugih događaja. Radio program podrazumjeva i kontakt — emisije, tj. 
emisije gdje se uključuju slušaoci direktno putem telefonske veze, zatim emisije uživo, u 
kojima su uz novinara prisutni gosti koji direktno govore. 

Radio aparat je uređaj koji služi za reprodukciju zvučnih informacija. 


Interpretacija 


Kada najradije slušate radio? 

Koje emisije ti se najviše dopadaju? 

Zašto redovno slušate baš tu emisiju? 

Koje radio emisije se posebno sjećaš? 

Koju si informaciju ili saznanje dobio slušajući tu emisiju? 
Da li slušaš emisije iz dječjeg ili školskog programa? 


Zamisli da si novinar i da imaš gosta u studiju. Napiši zamišljeni razgovor koji bi vodio tom 
prilikom. Odredi temu vašeg razgovora, način na koji ćeš predstaviti slušaocima svoga gosta, te sastavi 
listu pitanja koja mu želiš postaviti. 

Televizija 


Za razliku od radija, čiji program se prati isključivo putem sluha, telivizija je medij koji 
uključuje i slušanje i gledanje. Različiti sadržaji koji se prikazuju na televiziji spadaju u neki 
od sljedećih televizijskih programa: informativno-politički, obrazovni, zabavni, kulturni, 
sportski. 

U okviru svakog programa emituju se različite emisije: vijesti, intervjui, kvizovi, muzika, 
sport. 

Telivizija je najmoćniji i najprisutniji medij, jer omogućava praćenje događaja širom svijeta 
i to direktno kada se oni zbivaju. 

Televizijski program ima svrhu da informiše, zabavi, obrazuje i odmori gledaoce. 

Televizijski program čine i emisije za djecu. To su često dječje serije, obrazovni školski 
program, filmovi namijenjeni djeci, omladini, a emituju se zabavne i informativne emisije. 


Interpretacija 


Koju dječju seriju pratiš na televiziji? 
Šta je tema serije i ko su njeni junaci? 
U čemu treba da se ogleda obrazovna uloga programa namijenjenog djeci? 
Koji bi sadržaj najradije uključio u program? 

Šta najradije gledaš: muzički program, humoristički, naučnofantastični? 


Pročitaj isječak iz novina s dnevnim programom televizije koju pratiš. 
Emisije iz programa razvrstaj prema vrstama: 


— informativne emisije 

— dokumentarni program 
— igrani filmovi 

— dokumentarne serije 

— serijski igrani filmovi 

— zabavni program 

— muzički program 

— kulturni mozaik 

Pismo 


Osim razgovora, ljudi mogu komunicirati i pismom. Pismo može biti privatno ili poslovno. 
Bez obzira o kojem se pismu radi, pismo se sastoji iz tri dijela i to: naslov, sadržaj, potpis. 

U naslovu se nalazi ime osobe kojoj šaljemo pismo. Naslov obično pišemo na sredini lista ili 
u lijevom uglu. Iza naslova obavezno stavljamo zarez ili uzvičnik. Ako u naslovu upotrijebimo 
zarez, tekst pisma počinjemo malim slovom, a ako upotrijebimo uzvičnik tekst počinjemo 
velikim slovom. 

U sadržaju pisma pišemo sve ono što mislimo da će zanimati osobu kojoj pišemo. U njemu 
izražavamo naše osjećaje prema osobi kojoj pišemo (ako je u pitanju privatno pismo), ili 
iznosimo činjenice o kojima datu osobu ili instituciju želimo obavijestiti (ako je u pitanju 
poslovno pismo). 

Pismo završavamo potpisom. Ako pišemo poslovno pismo obavezno u lijevom uglu pišemo 
mjesto i datum pisanja pisma. U privatnom pismu datum možemo naznačiti i na početku u 
desnom uglu tabaka. 


Da znamo: 


- Privatno pismo šaljemo u koverti bijele boje. (Plave koverte su za poslovno pismo). 
- Privatno pismo pišemo rukom. 

- Pisma obavezno potpisujemo. 

- Nepotpisana pisma su anonimna. 

- Pisma nepristojne sadržine ili ucenjivačka pisma je nepristojno slati. 

- Pisma usključivo pišemo plavom ili crnom bojom. 

- Sadržaj pisma je lična stvar, zato ga čuvjte samo Za sebe. 


U obraćanju jednoj osobi možemo se opredijeliti za veliko ili malo slovo: ti, Ti / tvoj, Tvoj 
vi, Vi/ vaš, Vaš. U poslovnoj korespodenciji se uvijek obraćamo sa Vi i to sa velikim slovom V. 


Napišite i vi pismo nekoj dragoj osobi. 

NA KRAJU POGLAVLJA 


Drama je treći književni rod. 


DRAMSKE VRSTE SU: 


— tragedija, 
— komedija, 
— drama u užem smislu, 
— melodrama, 
— jednočinka, 
— drama za djecu, 
— radio drama, 
— televizijska drama, 
— scenario/sinopsis, 
— komad s pevanjem. 

BILJEŠKE O PISCIMA 


Andrić, Ivo je rođen u Docu kod Travnika 1892. godine. Studirao je prava. Pisao je poeziju, 
prpovjetke i romane. Njegov književni opus je vrlo bogat. Napiso je nekoliko knjiga 
pripovjdaka. Romane: Na Drini ćuprija, Prokleta avlija, Gospođica, i druge. Dobitnik je 
Nobelove nagrade za književnost (1961.) Umro je u Beogadu 1975. 


Alikadić, Bisera je rođena u Podhumu kod Livna 1939. godine. Piše pjesme, pripovjetke 
i romane za djecu i odrasle. Objavila je sljedeće knjige: Pjesmica-ljestvica, Kraljica iz 
dvorišta, Tačkasti padobran. Živi i radi u Sarajevu. 


Antić, Miroslav je rođen u Mokrinu (Banat) 1932.Živio je u Novom Sadu. Pisao je poeziju za 
djecu i odrasle. Napisao je: Plavi čuperak, Prva ljubav, Horoskop. Umro je 1986. 


Bašić, Husein je rođen 1938. godine u Plavu. Studirao je književnost. Sakupljač je narodnih 
pjesama i priča. Piše poeziju i prozu. Poznate knjige su mu: Od sunca ogrlica, Utra, Uzma, 
Čuma, Neviđena zemlja, Tuđe gnijezdo, Zamjene, Crnoturci, Kad su gorjele Božje kuće i 
druge. Umro je 2007. u Podgorici. 


Bekrić, Ismet je rođen 1943. godine u Banja Luci. Školovao se u rodnom gradu. Rano je počeo 
da piše poeziju za djecu. Poznate su mu knjige: Zlatni zarobljenik, Da zvone brda, Na 
leđima vjetra, Jutro tate Mrguda, Klupa kraj prozora, Otac s kišobranom. Živi u Slovenskoj 
Bistrici (Slovenija). 


Deraković, Kasim je rođen 1935. godine u Doboju. Osnovnu i srednju školu je završio u 
rodnom gradu. Studije književnosti završio je u Sarajevu. Poznate su mu knjige: Trave 
na asfaltu, San vodoskoka, Srebrni konjanik, Sunce u farmericama, Za mame i učiteljice, 
Dživdžan. Umro je 1990. godine u Doboju. 


Dizdarević, Zija je rođen 1916. u Vitini kod Ljubuškog. Djetinjstvo je proveo u fojnici gdje 
je i učio školu. U Sarajevu završava učiteljsku školu. U književnosti se javio vrlo rano i to 
kao pripovjedač. Umro je u logoru Jasenovac 1942. godine. 


Dubočanin H. Alija je rođen 1949. godine u Bosanskom Dubočcu. Osnovnu i srednju školu 
učio je u mjestu rođenja, a studije književnosti na Filološkom fakultetu u Sarajevu. Urednik je 
dečjeg lista Lastavica. Objavio je sljedeće knjige: Brod na vidiku, Vatre na rijeci, Lađa za daljine, 
Lađarski put, Jedna mama i 12 sinova, Nemirno ljeto, Zagrljeni vidik. Živi i radi u Sarajevu. 


Defo, Danijel je rođen u Engleskoj 1660. godine. Tvorac je engleskog romana. Napisao je 
nekoliko romana: Robinson Kruso, Pukovnik Džek, Dnevnik iz godina kuge i druge. Umro 
je 1731. 

Džafić, Rizo je rođen 2. 09. 1945. godine u Bosanskoj Krupi. U rodnom mjestu završio je 
osnovnu i srednju školu. Studije završava na Filološkom fakultetu u Beogradu. Poznata 
su mu djela: Brodolom, Planinci, Očev zavičaj, Neispričane priče, Naglavačke. Živi i radi u 
Bihaću. 


Džubran, Halil je rođen u Libanonu 1883. godine. Jedan dio života proveo je u SAD. Pisao je 
na arapskom i na engleskom jeziku. Omiljena forma mu je pjesma u prozi. Najpoznatije 
djelo mu je Prorok. Umro je 1931. godine u SAD. 


Džumhur, Zuko je rođen 1921. godine u Konjicu. Bio je putopisac, slikar i scenarist. Putovao 
je po svijetu i bilježio riječju ali i perom. Džumhur je bio pravo vrelo podataka o krajevima 
kroz koje je putovao. On je putopisu dao sasvim nov smisao i ljepotu. Poznata djela su 
mu: Nekrolog jednoj čaršiji, Pisma iz Azije, Hodoljublja, Umro je u Herceg Novom 1990. 
godine. 


Đikić, Osman je rođen 7. 1. 1879 godine u Mostaru. Osnovnu i srednju školu završio je u 
rodnom gradu, a trgovačku akademiju u Beogradu, Istambulu i Beču. Godine 1909. u 
Sarajevu uređuje ,Gajret". Napisao je tri knjige poezije: Pobratimstvo, Muslimanskoj 
mladeži, Ašiklije. Umro je u Mostaru 1912. 


Hadžismajlović, Vefik je rođen 1929. godine u Sarajevu. Školovao se u rodnom gradu. Završio 
je studije umjetnosti na Filozofskom fakultetu. Režira animirane i dokumentarne filmove 
gdje je postigao dobre rezultate. Poznati su mu filmovi iz dječjeg života: Đaci-pješaci, Neka 
druga ruka, Dva zakona, Sanjari i drugi, Dvije polovine srca. Živi i radi u Sarajevu. 


Hromadžić, Ahmet je rođen 1923 u Bjelaju kod Bosanskog Petrovca. Školovao se u rodnom 
kraju i u Sarajevu. Bio je novinar ,Oslobođenja" Objavljuje priče za djecu koje su prevedene 
na više stranih jezika. Njegove najpoznatije knjige za djecu su: Patuljak iz zaboravljene 
zemlje, Patuljak vam priča, Okamenjeni vukovi, Zelena šuma, Zlatorun, Dječak jaše konja. 
Živiu i radi u Sarajevu. 


Hozić, Advan je rođen 06. 07. 1926. godine u Kotor-varoši. U rodnom mjestu je završio 
osnovnu školu, a gimnaziju u Banja Luci. Hozić je pjesnik, pripovjedač, romansijer. Objavio 
je više romana, nekoliko knjiga pripovjedaka i pjesama. Njegove knjige su prevedene na 
više stranih jezika. Umro je u Sarajevu. 


Ibrišimović, Nedžad je rođen 20. 10. 1940. godine u Sarajevu. Školovao se u rodnom gradu. 
Piše poeziju, prozu i drame. Dobitnik je mnogih priznanja i nagrada za književni rad. 
Djela su mu prevođena na mnoge strane jezike. Najpoznatija djela su mu: Ugursuz, Braća 

i veziri, Karabeg, Knjiga Adama Kahrimana...,Kuća zatvorenih vrata, Car si ove hefte, Živo i 
mrtvo, Kuća bez vrata, Nakaza i vila, Dva dana u Al Akaru, Vječnik. Umro 2011. u Sarajevu. 


Isaković, Alija je rođen 1932. godine u selu Bitunja kod Stoca, gdje je učio osnovnu školu. 
Srednju školu je učio u više gradova: Zagrebu, Pančevu, Beogradu. Filozofski fakultet 
je završio u Sarajevu. Autor je više knjiga priča i rpmana: Taj čovjek, Semafor, Pobuna 
materije, Jednom, kao i drama: To, Generalij. Umro je 1977. godine u Sarajevu. 


Kapetanović, Ljubušak Mehmed-beg je rođen 1839. godine u Vitini kod Ljubuškog. Osnovao 
je i uređivao časopis ,, Bošnjak". Sakupljač je narodnih umotvorina (poslovice, priče, bajke, 
zagonetke. Poznate knjige su mu: Narodno blago, Istočno blago. Umro je 1902. godine u 
Sarajevu. 


Kajan, Ibrahim je rođen 1944. godine u Mostaru. Učiteljsku školu završio u Mostaru, Pedagošku 
akademiju u Dubrovniku, a Defektološki fakultet u Zagrebu. Objavio je sljedeće knjige: 
Arabija ljubavi, Od kraja do beskraja, Al Sajab i kamena vaza, Kuću dok nađeš, Žuta ptica, 
Smijeh koji je pobjegao. Živi i radi u Zagrebu. 


Kikić, Hasan je rođen 1905. godine u Gradačcu, a poginuo 1942. na planini Čemernici u 
drugom svjetskom ratu. Poznata mu je knjiga proze: Provincija u pozadini. 


Kiš, Danilo je rođen 1935. u Vrbici, Subotica (Vojvodina) Pisao je pripovjetke i romane. Bavio 
se prevodilaštvom. Poznata djela su mu: Bašta i pepeo, Rani jadi, Peščanik, i druga. Umro 
je 1989. u Parizu. 


Kišević, Enes je rođen 1. 5. 1947. godine u Bosanskoj Krupi. Osnovnu i srednju školu završio 
je u Ključu. Akademiju filmske umjetnosti završio je u Zagrebu. Napisao je desetak knjiga 
poezije za djecu i odrasle, a najpoznatije su: Snijeg u očima, Sonata od sna, Jutarnja molitva, 
Ptice ne pjevaju zbog Jeke nego zbog sebe, Havino preklinjanje, Dever ćuprija. Preveden je 
na više svjetskih jezika. Živi i radi u Zagrebu. 


Latić, Džemaludin je rođen 1957. godine u Pridvorcima kod Prozora. Školu je učio u mjestu 
rođenja, a medresu u Sarajevu. Filozofski i Islamski teološki fakultet završio je u Sarajevu. 
Autor je sljedećih kjiga: Srebrena česma, Mejtaš i vodica, Dome Davudov. Živi i radi u Sarajevu. 


ve/e 


meni krila, Stablo nasred svijeta. Umro je u Sarajevu 1993. 


Međedović, Avdo, je rođen je u Obrovu kod Bijelog polja 1870. Opjevao je ep Ženidba 
Smailagića Meha i mnoge druge epske pjesme. Umro je 1955. u Bijelom Polju. 

Mahmutefendić, Kemal je rođen 1942. godine u Konjicu. Osnovnu i srednju školu završio je 
u rodnom gradu i Sarajevu. Završio je književnost u Beogradu. Piše pjesme, priče, romane 
i putopise. Poznate su mu knjige: Djetinjstvo pod vrtaljicom, Noćni vlakovi, Roman o 
novčiću, Rasulo miurisa, Zaključana šuma. Iz bezdanih usta, Otok. Živi i radi u Zenici. 


Nametak, Alija je rođen 1906. godine u Mostaru. Uređivao je više listova i časopisa. Bio je 
vrlo plodan pisac. Poznata su mu djela: Bajram žrtva, Travka zaboravka, Lovačke priče. 
Umro je u Sarajevu 1987. godine. 


Najt, Erih je engleski pisac. Rođen je 1897, aumro 1943. Autor je mnogih romana. Najpoznatije 
djelo mu je: Lesi se vraća kući. 


Nerkezi je rođen oko 1584. godine u Sarajevu. Pravo ime mu je Muhamed Nerkezi Es- 
Saraji. Potpisivao se kao Nerkezi. Školovao se prvo u Sarajevu, a zatim u Istambulu kod 
čuvenog pjesnika Kafzade Fejzulaha. Kao historiograf pratio je sultana Murata IV. Pisao 
je na turskom i persijskom. Njegove pjesme se i dan danas proučavaju u okviru stare 
književnosti. Umro je 1635. godine. 


Osmančević-Ćurić, Enisa je rođena 1945. godine u Banja Luci. U rodnom gradu je završila 
pedagošku akademiju. Objavila je sljedeće knjige pjesama: Pramičak, Klempav oblak, 
Svijetlac u koprivama, Predaj vedrine. Živi i radi u Banjaluci. 


Paljetak, Luka je rođen u Dubrovniku 1943. Piše za djecu i odrasle. Napisao je: Ljubičaste 
kiše, Ludo pjevanje, Pjesni na dubrovački i mnoga druga. Živi i radi u Dubrovniku. 


Radović, Dušan je rođen u Nišu 1922. Pisao je drame za djecu. Poznata djela su mu: 
Poštovana djeco, Smiješne riječi, Vukova azbuka, i druga. Umro je 1984. u Beogradu. 


Rebronja, Ismet je rođen 1942. godine u Goduši kod Bijelog Polja. Bio je novinar i urednik. 
Piše prozu i poeziju. Poznate su mu knjige: Knjiga Rabja, Izložba, Gazilar, Keronika, 
Paganska krv, Jesen praznih oraha, Suze Lejle Šehović, CI priča, Sinje more. Umro je 2006. 
godine u Novom Pazaru. 


Sarajlić, Izet je rođen 16. 3. 1930. u Doboju. Školu je učio u rodnom gradu, a studije filozofije 
završava u Sarajevu. Uređivao je najprije omladinski list ,, Zora", a onda književni časopis 
Život". Autor je sljedećih knjiga poezije: Stihovi za laku noć, Sarajevska ratna zbirka, 
Neko je zvonio i druge. Umro je u Sarajevu 2004. godine. 


Sarojan, Viljam je rođen 1908. godine u Kaliforniji. Porijeklom je Ermenac. Rano je ostao bez 
oca. Još kao dječak je bio prinuđen da zarađuje za život. Raznosio je novine, telegrame. 

Kasnije je bio i novinar, a onda upravnik pošte. Napisao je dosta knjiga, poznate su mu: 
Zovem se Aram, Pet zrelih krušaka, Mama, volim te, Tata, ti si lud, Ljudska komedija. 
Umro je 1981. godine 


Sidran, Abdulah je rođen 1944. godine u Sarajevu. Sidran piše poeziju, prozu i filmske 
scenarije. Poznate knjige su mu: Šahbaza, Kost i meso, Sarajevska zbirka, Zašto tone 
Venecija, Sarajevski tabut. Poznati su mu scenariji za filmove: Sjećaš li se Doli Bel, Otac na 
službenom putu, Kuduz. Živi i radi u Sarajevu. 


Sijarić, Ćamil je rođen u Šipovcima kod Bijelog Polja 1913. godine. Osnovnu školu učio je 
u Godijevu, a Veliku medresu u Skoplju. Pravni fakultet je završio u Beogradu. Bio je 
urednik Radio-Sarajeva. Napisao je sljedeće knjige: Ram - Bulja, Bihorci, Rimski prsten, 
Francuski pamuk, Putnici na putu, Konak, Pjesme. Umro je u Sarajevu 1989. godine. 


Sijarić, Safet je rođen 1952. godine u Godijevu kod Bijelog Polja. Osnovnu i srdnju školu učio 
je u rodnom mjestu, a studije književnosti u Sarajevu. Poznate su mu knjige: Vučja gora, 
Rod i dom, Udar orla, Zmijski vez, Glas divine. Živi i radi u Sarajevu. 


Vern, Žil je francuski pisac. Rođen je 1828, a umro 1925. Poznata djela su mu: Put oko svijeta 
za osamdeset dana, Put u središtu zemlje, Put na mjesec i druga. 


Ćopić, Branko je rođen u Hašanima kod Bosanske Krupe 1915. Pisao je za djecu i odrasle. 
Bio je pjesnik, pripovjedač i romanopisac. Poznata djela su mu: Ježeva kućica, Orlovi rano 
lete, Bašta sljezove boje i druga. Umro je u Beogradu 1984. 


Šarić, Muhidin je rođen 1944. godine u Prijedoru. U rodnom gradu je završio srednju školu, 
a Višu pedagošku akademiju u Banja Luci. Napisao je sljedeće knjige: Spava li dan u 
mraku, Na krilima neba, Kada plava ptica sanja, Cvrkutanka, Zaljubljena baka, Tespih, 
Crna dvorišta. Živi i radi u Gracu (Austrija). 


Župančič, Oton je rođen u Vinici kod Ljubljane 23. januara 1878. godine. Bio je pisac, 
prevodilac i pisac drama. Smatra se, uz Ivana Cankara, Dragotina Ketea i Josipa Murna, 
jednim od začetnika moderne u slovenačkoj književnosti. Za vrijeme Drugog svjetskog 
rata bio je blizak antifašističkom pokretu. Umro je u Ljubljani 1949. godine 

portret 50 

A 

admiralitet —- pomorska vlas 
alkatmer — crveni karanfil 
anoniman — nepoznat 

ašk — ljubavna osjećanja 

at — konj 

aždaha — neman 


B 

badža — babetina 

bataliti — prestati 

belaj — problem4 

besjediti — govoriti 
bremenita — trudna 
burundžuk — tkanina od svile 


C 

cvili - zapomaže 

. 

čelebija — gospodin, otmen čovjek 
čoha — vrsta platna 

čvoruga — otok 


Ć 
ćorda — vrsta sablje 


D 

dažd — kiša 

dimiskija — sablja iz Damaska 
divaniti — zagovarati 

dizgin — konjska huzda 
droban -— sitan 

drum -— put 

dubrava — šuma 

duvak — pokrivač za mladu 
duvar — zid 

Rječnik 


DŽ 

džada — put 

džam — prozor, staklo 
džan — duša 

džavlja — torbica za knjige 


Đ 
đeisija — odjeća 
đuvegija - mladoženja, momak 


F 
fermen — prsluk od čohe 
fijukan — vrsta vjetra 


G 

gajtan — svileni kanap 
gora — šuma, planina 
guja — zmija 

gunj — bunda od kože 


H 

hazur — spreman, pripravan 
hrt — vrsta pa 

hudut — zemlja, posjed 
huja — srdžba, ljutnja 


I 
ini — drugi, nepoznati 


J 


jahta — luksuzni brod 
jedrenjak -brodić sa jarbolom 
K 

kangel — fišek, metak 

katal bih — propao od studi 


kaur - nevjernik 


klis — vrsta igre 

kidisati — navaliti, nasrtati 

kršan — stasit, naočit 

kubura — vrsta oružja 

kolan — kaiš za konje 

koplje - duga motka sa oštricom 
kočet — dlaka 

kurtalisati — spasiti 

kuskun — dio konjske opreme 
kubura — starinska puška 


L 
lika — dio kore drveta 
lundra — sablja 


M 

melek — anđeo 

metež — gužva 

mejdan -— boj 

međer — dakle, 

mlaka — bara 

mora — noćno biće 
muhadžir — došljak, stranac 


N 
nargila — naprava za pušenje 


O 

odžak — kuća, dom 

okršaj — bitka 

oputnjak — opanak od opute 


P 
pancir — neprobojni dio odjeće 
parip — konj 


petlja — čvor 

perčin — dio duge kose na glavi 
prisojkinja — ljuta otrovna zmija 
prsa — grudi 

putalj — konj bijelih kopita 


R 
resti — ukrašavati 
ruho — odjeća 


S 

sapeta - ukočena 

sahbija — gospodar, Bog 
serbez — lijepo 

serdar — vojni čin 

sindžir — lanac 

slota — loše vrijeme 

skeč — kratka dramska igra 
soha — podupirač 

stražnje — zadnje 

Š 

šeš-beš — vrsta persijske igre 
šiklja — teče 

šenluk — veselje 

ševerlija — dio konjskog nakita 
šeherlija — gradski čovjek 
špilja — pećina 

šprulja — prut 


T 

tama — mrak, noć 

takum — konjska oprema 

Taslidža — Pljevlja 

tozluci — potkolenice, dio zaštitne odjeće 
Irojan — brdo na Pešteri 

turbe — grobnica značajne ličnosti 


U 
uhodnik — izvidnica 
uzengija — mjesto za nogu na sedlu 


V 

vedro — sud, zdela 

verenika — slatko kuhano mlijeko 
vije — pjeva 

Z 
zar — ženski dio odjeće, marama 
zembilj — pleteni torbiček 


